خۆبەخشێك کە لە خولێکی راهێنانی مامەڵەکردنی تەقەمەنی دەرچووە لە پارێزگای نەینەوا بڕوانامەکەی پێدەدرێت. [خاوەنی وێنە: عومەر عەلی محەمەد جەبوری]\nخۆبەخشانی عێراقی له پارێزگای نەینەوا خولێکی راهێنانیان تەواوکردووە لەسەر هەڵگرتنەوەی بۆمبی دەستکرد کە لەلایەن دەزگای هه‌ڵگرتنه‌وه‌ی مینی سویسریەوە سازدرا، بەرپرسێك دووشەممە (13 ئایار) بە دیارونای وت.\nسەرپەرشتیاری تیمی راهێنانی دەزگاکە، عومەر عەلی محەمەد جەبوری وتی: "چل و دوو خۆبەخش لە نەینەواوە -- 32 کوڕ و 10 کچ -- هەفتەی رابردوو خولێکی راهێنانیان تەواوکرد دەربارەی مامەڵەکردن لەگەڵ بۆمبی دەستکرد."\nوتی ئەو خولە لەلایەن دەزگاکەوە لە قەزای ماوەتی سەر بە پارێزگای سلێمانی سازكرا، ماوەی 52 رۆژ بەردەوام بوو، ئاماژەیکرد بەوەش كه خۆبەخشان وانەی تیۆری و پراکتیکیان پێوترایەوە دەربارەی شێوازەکانی پوچەڵکردنەوە و هەڵگرتنەو و تەقاندنەوەی مین و بۆمبی دەستکرد.\nوتیشی: "راهێنانەکە لەلایەن پسپۆڕانی عێراقی و بیانییەوە سازدرا."\nبەرپرسانی سەربازیی عێراق تاووتوێی پلانی نەهێشتنی مین دەکەن لەگەڵ ئەندامانی تیمی نێودەوڵەتی تایبەتمەند به هەڵگرتنەوە و پوچەڵکردنەوەی مین. [خاوەنی وێنە: عومەر عەلی محەمەد جەبوری]\nجەبوری وتی ئەمە دووەمین خولە لەلایەن دەزگاکەوە سازده‌درێت دەربارەی نەهێشتنی مین لە دەستپێکی کارەکانیەوە لە پارێزگای نەینەوا ساڵێك لەمەوبەر و ئاماژەیکرد بەوەی یەکەمین گروپ لە ئایاری 2018 دەرچوون.\nوتیشی دەرچووە نوێکان سەرەتا لەگەڵ تیمە چالاکەکان کاردەکەن بۆ فێربوون لێیانەوە و بەدەستهێنانی شارەزایی و ئەزمونی زیاتر.\nوتی لە ناوەندی حوزەیرانەوە، دەستدەکەن بە پاککردنەوەی ناوچەکانی خۆرهەڵات و باشوری موسڵ کە تەنراون بە بۆمبی دەستکرد و مینی نەتەقاوە کە لەلایەن رێکخراوی "دەوڵەتی ئیسلامی" (داعش)ەوە چێنراون لەکاتی فەرمانڕەوایی شارەکەدا.\nجەبوری وتی شوێنەکان کەوتوونەتە حەمدانیە، خۆرهەڵاتی موسڵ و گەیارە، باشوری موسڵ.\nوتی دەزگاکە هاوبەشی دەکات لەگەڵ سوپای عێراق، بە پاڵپشتی ئەمریکا و کەنەدا، بۆ هەڵگرتنەوەی مین و تەقەمەنی لە ناوچە رزگارکراوەکان له‌ده‌ست داعش تا ژینگەیەکی سەلامەت و سەقامگیر دروستباکت بۆ ئەو عێراقیانەی لەو ناوچانەن.\nوتیشی: "لە سێ ساڵی رابردوودا، سەرکەوتووبووین لە هەڵگرتنەوەی 15,000 مین و تەقەمەنی جێهێڵراوی چێنراودا لەلایەن تیرۆریستانەوە لە زه‌وی و بیناكانی خه‌ڵكدا هه‌روه‌ها له دەزگا حکومییەکاندا."\nوتی کاری دەزگاکە سنووردار نیە به ئەنجامدانی راهێنان و بەشداریكردن لە هەڵگرتنەوەی میندا، بەڵکو رووپێوی هونەریی ئەو ناوچانەش له‌خۆده‌گرێت کە مین و پاشماوەی شەڕیان تێدایە.\nهه‌روه‌ها وتی رێکخراوەکە هەڵمەتیش ئەنجامدەدات بۆ بەرزکردنەوەی ئاستی هۆشیاریی خەڵك دەربارەی مەترسیەکانی مین.\nئایا من ده‌توانم به‌شداری له‌م خولانه‌دا بكه‌م؟


وتار – پەڕە 3 – hkkurdistan\nHome6وتار (page 3)\nئازار 1, 2022\t0\nڤلادیمێر لینین ٦ی مارس ١٩٢٢ وەرگێڕانی: سالار حمەسەعید دوێنێ هۆنراوەیەکی سیاسی مایاکۆڤسکیم خوێندەوە کە لە ”ئیزڤستیا” بڵاوکراوەتەوە. ستایشی توانا شیعری و هونەریەکانی مایاکۆڤسکی ناکەم ئەگەرچی دانیپێدادەنێم کە دادوەرێکی بەتوانا نیم. لەمێژە هیچ شتێکی مایاکۆڤسکیم نەخوێندۆتەوە سەبارەت بە سیاسەت و ئیدارە (بەرێوەبردن) بەم خۆشی و لەزەتەی کە …\nهێرشی روسیا بۆسەر ئۆکرانیا دەورەیەکی نوێی کێشەکانی دنیای چەند جەمسەری\nنوری بەشیر هەڕەشەکانی چەند هەفتەی رابردوی روسیا بۆسەر ئۆکرانیا و کۆکردنەوەی هێزێکی سەربازی ١٥٠ هەزاری بە جۆرەها چەکی قورس و سوکەوە، بردنی ژمارەیەک کەشتی جەنگی بۆ دەریای رەش، ئامادەکردنی چەکی ئاسمانی و مەشقی سەربازی لە ناوچەکانی بێلاڕوسیا، خۆئامادەکردن لە نیمچە دورگەی کرایمیا و ئامادەکردنی لایەنگرانی لە هەرێمی دۆنباس و چەکدارکردنیان، …\nسەرکەوتنی ناڕەزایەتیە جەماوەریەکان لە گرەوی چی دایە ؟\nفوئاد سادق دەسەڵاتدارانی کوردستان لە ماوەی سی ساڵی ڕابردوودا ، هەلومەرجێکی نەخوازراو و کارەساتباریان بەسەر خەڵکی کوردستاندا سەپاندووە، بە بەردەوامیش تا هاتووە ئەم هەلومەرجە خراپترو دژوارتر بووە، لەئێستادا خەڵکی کوردستان لە سەرەتایترین پێداویستیەکانی ڕۆژانەی ژیانیان بێبەشکراون ، دەسەڵات ڕۆژبە ڕۆژ زیاتر هێرشەکانی بۆ سەر جەماوەر لە هەموو ڕویەکی ئابووری و سیاسی و کۆمەڵایەتیەوە دەست پێکردووەو بە زەبری هێزی …\nهەلومەرجی سیاسی عێراق دوای هەڵبژاردن\nفوئاد سادق گۆڕەپانی سیاسی عێراق لەدوای هەڵبژاردنی پەرلەمان لە ئۆکتۆبەری ٢٠٢١ دا، گۆڕانکاری گەورەو تازەی بەخۆوە بینوە. کێشمەکێشی لایەنە سیاسیەکان بۆ چارەنوسی دەسەڵاتی سیاسی، چۆتە ئاستێکی باڵاترەوە. هەڵبژاردنی پێشوەختەی پەرلەمانی عێراق، هەوڵێکی دەسەڵاتی بۆرژوازی بوو، لە شاڕێی لەباربردنی دەستکەوتەکانی ڕاپەڕینی ئۆکتۆبەرو بەتاڵکردنەوەی لەهەر نوزەیەکی شۆڕشگێڕانەو ڕادیکاڵی. ڕاپەڕینی …


لە (١٥/٨)وە داواکاری بۆ وەرگرتن لە زانکۆ و پەیمانگەکان بەسیستمی راستەوخۆی زانکۆیی دەستپێدەکات\nوتەبێژی وەزارەتی خوێندنی باڵا و توێژینەوەی زانستی ڕایدەگەنێت، بۆ ساڵی خوێندنی (٢٠١٧-٢٠١٨) وەزارەتەکەمان پلان و بەرنامەی تازەیی بەئاراستەی بەرەوپێشبردنی ڕەوتی خوێندن لە هەرێمی کوردستان و، بەرزکردنەوە ئاستی زانستی خوێندکاران و، کواڵێتی خوێندن داڕشت و، مەرج و ڕێنماییەکانی وەرگرتنی لە زانکۆ و پەیمانگە حکومییەکان هەرێمی کوردستان دەرکرد.\nعەباس ئەکرەم وتەبێژی وەزارەتی خوێندنی باڵا و توێژینەوەی زانستی لە لێدوانێکدا ڕایگەیاند: دوای ئەوەی ساڵی ڕابردو بەسەرکەوتوی توانرا سیستمی وەرگرتنی ڕاستەوخۆی زانکۆیی لە زیاتر لە (١٠٠) بەشی زانستی جێبەجێ بکرێ، بۆیە وەزارەتەکەمان بڕیاری فراوانکردنی ئەو سیستمەی دا و، بۆ ئەمساڵی خوێندن (٣٧٧) بەشی زانستی بەسیستمی وەرگرتنی راستەخۆی زانکۆیی خوێندکار وەردەگرن، جگە لە کۆلێژەکانی کۆمەڵەی پزیشکی، ئەندازیاری،بەشی یاسا، بەشەکانی زیندەوەرزانی و کیمیا و کۆمپیوتەر لە کۆلێژەکانی زانست، بەشی زمانی ئینگلیزی لە کۆلێژ و سکوڵەکانی زمان و زانستە مرۆڤایەتییەکان و ئەدەبیات کە وەک ساڵانی پێشو لە ڕێگەی (زانکۆلاین) خوێندکاران دەتوانن داواکاری پێشکەش بکەن، کە دواتر لەلایەن وەزارەتەوە کاتی کارابونی ڕادەگەیەنرێت.\nوتەبێژی خوێندنی باڵا وتیشی: لەوەرگرتنی ڕاستەوخۆی زانکۆیی ڕێژەی (٣٠%)ی کۆنمرە بۆ تاقیکردنەوەی بەش یان کۆلێژە دەبێت و، ڕێژەی (٧٠%)ی کۆنمرەی پۆلی دوانزەی ئامادەیی هەژمار دەکرێت، ئەوەشی ڕاگەیاند: کەمترین کۆنمرەی پێشبڕکێ بۆ کۆلێژ (٦٥%) و، بۆ پەیمانگە (٦٠%)، لەهەمان کاتدا بۆ بەشەکانی هونەر و وەرزش خوێندکاران بەکۆنمرەی (٦٠%) دەتوانن بچنە پێشبڕکێی وەرگرتن.\nهەر لەو لێداوانەیدا عەباس ئەکرەم جەختی لەسەر ئەوەش کردەوە، ئەو خوێندکارەی کە بە سیستمی ڕاستەوخۆیی زانکۆیی وەردەگیرێت دواتر ناتوانێت دابەزین و گواستنەوە ئەنجام بدات، چونکە لەسەر بنەمای ئارەزو و لێهاتویی و تاقیکردنەوە وەردەگیرێت.\nلە بەشێکی دیکەی لێدوانەکەیدا وتەبێژی وەزارەتی خوێندنی باڵا و توێژینەوەی زانستی ئاشکرایکرد داواکاری ڕاستەخۆ لە تۆماری کۆلێژ/ پەیمانگە دەبێت و، خوێندکاران دەتوانن لە ڕێکەوتی ( ١٥/٨/٢٠١٧)ەوە سەردانی ئەو کۆلێژ و پەیمانگەیانە بکەن کە ئارەزوی دەکەن، وتیشی لەیەک کاتدا دەتوانن داواکاری بۆ سێ بەشی جیا پێشکەش بکەن، لەهەمان کاتدا ئەو خوێندکارانەی کە تاقیکردنەوەیان بۆ خولی دوەم ماوە بەهەمان شێوە دەتوانن فۆرمی وەرگرتن لە زانکۆ و پەیمانگەکان بەدەست بهێنن، وتیشی لە هەمو زانکۆکان ئامادەکاری تەواو کراوە بۆ پێشوازیکردن لە خوێندکاران، هەروەک ئاگاداری خوێندکارانیش دەکات، کاتێک کە سەردانی تۆماری کۆلێژ و پەیمانگەکان دەکەن بۆ خۆتۆمارکردن و بەدەستهێنانی فۆرم دەبێ ژمارەی ئەزمونی و ئەنجامی پۆلی (١٢)ی ئامادەیی پێشکەش بە تۆمار بکات، تا لەلایەن تۆماری زانکۆ وە پۆلینی داواکارییەکان بەپێی مەرجەکان بکرێت.\nعەباس ئەکرەم ڕاشیگەیاند: تاقیکردنەوە بۆ وەرگرتنی ڕاستەوخۆی زانکۆیی لە ڕیکەوتی (١٦/٩/٢٠١٧ تاکو ٢١/٩/٢٠١٧) لەلایەن لێژنەی زانستی بەشەوە ئەنجام دەدرێت، ئەنجامەکانیش بەشێوەی بەرایی لە ڕێکەوتی (٢٤/٩/٢٠١٧) بڵاودەکرێتەوە و، ماوەی هەفتەیەکیش بۆ تانە لێدان لەئەنجامەکان دانراوە، وتیشی هەر خوێندکارێک ئەگەر بەسیستمی ڕاستەوخۆی زانکۆیی وەربگیرێت مافی پێشکەشکردنی لەڕێگەی (زانکۆلاین) نابێت.


به‌شداری یه‌کیه‌تیی لاوان له کۆنفرانسی سالانه‌ی رێکخراوه م??\nناوه‌ندی هه‌واڵ - بریتانیا: ڕۆژی پێنج شه‌ممه ڕێکه‌وتی 21/01/2010به پێی ڕه‌واڵی سالانی ڕابردوو،له شاری لییدز هه‌ڵکه‌وتوو له باکووری بریتانیا، کۆنفرانسی ساڵانه‌ی ریکخراوه مه‌ده‌نییه‌کان به به‌شداری 52 ڕێکخراو پێکهات.له‌م کۆنفرانسه دا 70 که‌س که زۆربه‌یان به‌رپرسانی یه‌که‌می ڕێکخراوه‌کانیان بوون ،به‌شدار بوون.\nکۆنفرانس له کاتژمێر 10ی به‌یانی ده‌ستی به کاره‌کانی کرد و کاتژمێر 3.45 ده‌قیقه‌ی دوانیوه‌رۆ کۆتایی به کاره‌کانی هێنا.\nبه‌شداربووانی کۆنفرانس له ناوه‌رۆکی به‌رنامه‌کان دا، به گشتی باسیان له کار و چالاکییه‌کانی یه‌ک ساڵی ڕابردووی خۆیان کرد و هه‌ر وه‌ها باسیان له‌و گرفتانه‌ش کرد که له ماوه‌ی کارکردنیان دا تووشی هاتوون و له‌و باره‌وه ش پێشنیار و بۆچوونی خۆیان بۆ باشتر بوونی چالاکیه‌کانیان هێنایه به‌ر باس.\nشایانی باسه که له‌م کۆنفرانسه دا نوێنه‌ری وه‌زاره‌تی نێوخۆی بریتانیا ،نوێنه‌ری پۆلیسی باکووری بریتانیا ، نوێنه‌ری به‌شی په‌نابه‌ران، به‌رپرسی به‌شی ڕێکخراوه مه‌ده‌نیه‌کان و نوێنه‌ری شاره‌وانی شاری لییدز وهه‌ر وه‌ها چه‌ندین که‌سایه‌تی حکومی وه‌ک میوان به‌شدار بوون که دواتر له‌پانێڵێک دا له سه‌ر داوای به‌شدار بووانی کۆنفرانس وێڕای به‌ڕێوه‌به‌رانی کۆنفرانسه‌که وڵامی ره‌خنه و پێشنیاری ڕێکخراوه مه‌ده‌نیه‌کانیان دایه‌وه.\nشایانی باسه که ئه‌م کۆنفرانسه بۆ هه‌ڵسانگاندنی کارو چالاکی ڕێکخراوه مه‌ده‌نیه‌کان وئاشنا بوونیان به یه‌کتر وهه‌ر وه‌ها دارشتنی مکانیزمێکی گوونجاو به هاوکاری حکوومه‌ت بو باشتر بوونی چالاکی رێکخراوه مه‌ده‌نیه‌کا ن ،ساڵانه له باکووری بریتانیا به‌ڕیوه ده‌چیت.\nشایانی ئاماژه‌یه ، یه‌کیه‌تیی لاوانی دێمۆکراتی رۆژهه‌ڵاتی کوردستانیش، به ره‌سمی و وه‌کوو ئه‌ندامی ئه‌سڵی له‌م کۆنفرانسه دا به‌شداری کرد و، له مه‌ودای نێوان کاره‌کانی کۆنفرانسیش دا، چه‌ندین چاوپێکه‌وتنی ئه‌نجام دا .به‌شێک له‌و لایه‌ن و که‌سایه‌تییانه‌ی که نوێنه‌رایه‌تیی لاوان چاوپێکه‌وتنی له گه‌ڵیان ئه‌نجام دا بریتین له:\n1. Emily Kippax: BASIS NATIONAL PROJECT MANAGER\n2. Dave Brawn : INTEGRATION MANAGER YORKSHIRE&HUMBER REGIONAL MIGRATION PARTNERSHIP\n3. Tom Sponcer : COMMUNITY ENGAGEMENT FIELD OFFICER, WEST YORKSHIRE POLICE\n4. Dave Roger : CHIEF EXECUTIVE, HULL CVS\n5. Sally : CEO, LEEDS COMMUNITY FOUNDATION ACOs\nشایانی باسه هاورێ ڕێبوار قادر زاده وه‌ک به‌رپرسی یه‌کیه‌تیی لاوان له وڵاوتی بریتانیا و هاوڕێ ره‌حیم ده‌ستیار وه‌ک به‌رپرسی پێوه‌ندیه‌کانی لاوان له ده‌ره‌وه ی ولات له‌م کۆنفرانسه دا به‌شدار بوون و سه‌باره‌ت به ئامانجه‌کانی یه‌کیه‌تیی لاوان و باردۆخی لاوانی کورد له نێوخۆی کوردستان بۆ به‌شداربووان قسه‌یان کرد .\nهه‌ر وه‌ها ،وێڕای به‌شداریان له چه‌ندین وۆرکشۆپ دا، له گه‌ڵ به‌شێک له ڕێکخراوه مه‌ده‌نیه‌کانی په‌نابه‌ران باسیان له هاوکاری و کاری هاوبه‌ش وهه‌بوونی پێوه‌ندیه‌کی به‌رده‌وام کرد.\nڕێکخراوه به‌شدار بووه‌کان بریتین له :\n1. Yorkshire&Humber Regional forum\n2. Learning Partnership\n3. Health Access Team\n4. Leeds Refugee Asylum Team\n5. Y&H Regional Forum\n6. Refugee Into Teaching\n7. Y&H Regional Migration Partnership\n8. Community Alternatives Team\n9. BME Strategy Group, Leeds Initiative\n10. Local Government Yorkshire Humberside/Wakefield\n11. Northern Refugee Centre/Sheffield\n12. RIES/Northern Refugee Centre\n13. Sheffield Primary Care Trust\n14. Sheffield City Council\n15. Asylum Team/Sheffield City Council\n16. S.Y Police\n17. Kirklees Faith Forum\n18. Community cohesion, Kirklees Council\n20. Social Investment Business/Newcastle\n21. Democratic Youth Union of East Kurdistan\n23. Refugee Action\n24. Refugee Council\n25. Learning Skills Council/Bradford\n26. Humber All Nations Alliance/ Hull\n27. Big Lottery Found\n29. Eritrean Community\n30. Azer Turk Association Yorkshire\n31. Ayendah Sazan\n32. Yorkshire Congoless&African Association\n33. Leeds Sudanese Community Association\n34. Emmanuel Christian Fellowship\n35. Yorkshire African Cameroonian Community\n36. Leeds Refugee Forum\n37. Leeds Afghan Community\n38. Afro Latino\n39. Bajuni&Swahili Speaker Community\n40. Iraqi Community in Sheffield\n41. Bradford Refugee Centre\n42. The NILE/Bradford\n43. Kurdish Cultural Community-Kirklees\n45. Refugee Action /BASIS\n46. Refugee Action /Choices\n47. Advocacy Support\n48. West Yorkshire Police\n49. Prevent Team, Leeds City Council\n50. International Organization for Migration\n51. Neighbourhood Learning Project\n52. West Yorkshire Police\nیه‌کیه‌تیی لاوانی دێمۆکراتی ڕۆژهه‌ڵاتی کوردستان/کۆمیته‌ی بریتاانیا\nبگه‌رێوه|ئەم بابەتە 1231 جار بینراوە| بینێره| چاپ


ئەشكەوتی كونەبا.. كانییەك هەیە كە ئەشكەوتەكەی جوانتر كردووە 2017-07-10\nخەبات: سلێمانی \nئەشكەوتی كونەبا دەكەوێتە نزیك قەزای دەربەندیخان (بە دووری 66  كلم باكووری رۆژهەڵاتی سلێمانی) ، ئەم ئەشكەوتە یەكێكە لە ئەشكەوتە گەورە و سەرنج راكێشەكانی هەرێمی كوردستان و بەهۆی جوانی دیمەنەكانی نێو ئەشكەوتەكەوە بووەتە شوێنی سەردانی كردنی گەشتیاران. \nئەشكەوتی گەورە و كریستاڵیی كونەبا، یەكێكە لە دیمەنە دەگمەنەكانی ناوچەكە و بە یەكێك لە ئەشكەوتە گەورەكانی هەرێمی كوردستان هەژمار دەكرێت ، لە ناو ئەشكەوتە كانیەك هەیە كە ئەشكەوتەكەی جوانتر كردووە و چەندین دیمەنی كریستاڵی لە ئەشكەوتەكەدا دروست كردووە. ئەشكەوتەكە لە چیای گوڵانە لە نزیك قەزای دەربەندیخان و گەشتیاران بەهۆی سەختی چیاكەوە ماوەیەكی زۆر لەسەر شەقامی سەرەكییەوە بەپێ دەڕۆن و بە چیاكەدا سەردەكەون تا دەگەنە نێو ئەشكەوتەكە. \nزیاتر لە 60 گەنجی كوڕ و كچی گرووپێكی لەشجوانی لە شاری سلێمانییەوە وەك پیشەی هەمیشەیی خۆیان كە هەر جارەی سەردانی ناوچەیەكی هەرێمی كوردستان دەكەن، ئەمجارە سەردانی ئەشكەوتی كونەبایان كرد.\nدەروازەی ئەشكەوتەكە بە رێڕەوێكی تەسك و بچووك دەست پێدەكات، دوای بڕینی رێگایەكی سەخت و دژوار بەنێو ئەشكەوتەكەدا دەگەیتە نێو قوڵایی ئەشكەوتەكە و كانی سازگار و دیمەنە كریستاڵییەكانی نێو ئەشكەوتەكە گەشتیاران سەرسام دەكات. \nلە ئێستادا بەهۆی بەرزبوونەوەی پلەكانی گەرماوە، لە ناوچە جیاجیاكانی هەرێمی كوردستان بە گشتی و ناوچەی گەرمیان بەتایبەتی كە پلەی گەرما دەگاتە نزیك 50 پلەی سەدی، رۆژانە ژمارەیەكی زۆری هاووڵاتیان سەردانی ئەشكەوتەكە دەكەن و بەهۆی كەشوهەوای فێنكی نێو ئەشكەوتەكە و كانی و ئاو و دیمەنە سەرنج راكێشەكانییەوە كە سەردەمی دروستبونی بۆ سەردەمە مێژووییە كۆنەكان دەگەڕێتەوە، پشوویەك دەدەن و بۆ چەند ساتێك دەحەسێنەوە.


بەبێدەنگیی یادی ئەنفالکراوان کرایەوە – کوردی – RojNews.News\n17/04/2020 - 11:21:17 pm\nسێشەممە, 14 أبر 2020 – 13:39 ڕۆژنیوز – گەرمیان\nلەگەڵ هەڵوەشانەوەی مەراسیمەکانی جەژنی نەورۆز و یادی کیمیاباران، بەهۆی بڵاوبوونەوەی ڤایرۆسی کۆرۆناوە، مەراسیمی یادی ٣٢هەمین ساڵیادی تاوانی ئەنفالیش هەڵوەشایەوە.\nبەشێک لە کەسوکاری ئەفنالکراوان و تاقانەکانی ئەنفال ئەمڕۆ بەشدارییان لە مەراسیمی دانانی تاجە گوڵینەی سەر مەزاری ئەنفالەکان کرد لە گوندی دێبنەیی سەر بە شارەدێی ڕزگاریی سەر بە کەلار.\nهەرچەندە بڕیاربوو ئەمساڵ یادی ٣٢هەمین ساڵیادی تاوانی ئەنفال لەسەر مەزاری ئەنفالکراوانی چەمچەماڵ بەڕێوەبچێت، بەڵام بەهۆی قەدەغەی هاتووچۆو مەترسی کۆرۆناوە یادەکە هەڵوەشایەوە و تەنها ژمارەیەکی کەم لە کەسوکاری ئەنفالکراوان و نوێنەرانی حکومەت و پەرلەمان ئامادەی دانانی تاجە گوڵینە بوون.\nهەر ئەمڕۆ، بەبۆنەی ۳۲هەمین ساڵەی تاوانی ئەنفالەوە، هونەرمەندی شێوەکار عەلی تازەدێیی، پێشانگایەکی شێوەکاریی لەناو مەزاری ئەنفالەکان لە گوندی دێبنە کردەوە.\nلەگەڵ درێژەکێشانی ڕێکارەکانی خۆپارێزی دژ بە ڤایرۆسی کۆرۆنا و قەدەغەی هاتووچۆ لە هەرێمی کوردستان، ئەمساڵ زۆربەی یادو بۆنەکان کە دەکەوتنە مانگی ئازارو نیسانەوە، هەڵوەشانەوە، لەنێویشیاندا یادی کیمیابارانی هەڵەبجەو جەژنی نەورۆز و یادی قوربانیانی ئەنفال.\nزیاتر لە نۆ تۆن تەماتەی ئێرانیی لەناوبران


ANF | کچان و کورانی خۆبەخشی شاری کەرکوک قوتابخانەکانی شارەکە نۆژەندەکەنەوە\nبە دروشمی 'ئێوەش هاوکارمان بن لە پڕۆژەی بنیادنانەوەی قوتابخانەکان' کچان و کورانی خۆبەخشی شاری کەرکوک قوتابخانەکانی شارەکە نۆژەندەکەنەوە\nشه‌ممه, 17 Aug 2019, 17:25\nکۆمەڵێ کچ و کوری خۆبەخشی شاری کەرکوک نۆژەنکردنەوەی قوتابخانەکانی شاری کەرکوکیان لە ئەستۆی خۆیان گرتووە و هەڵمەتێکیان پێکهێناوە بۆ نۆژەنکردنەوەی قوتابخانەکانی شاری کەرکوک و دەوروبەری.\nلە یەکەم هەنگاوی ئەم هەڵمەتی نۆژەنکردنەوەویە شەش قوتابخانەی شارەکە دەگرێتەوەکە بریتینین لە( ئامادەیی کوردستانی کوڕان ،قوتابخانەی سەرەتایی چەرمۆیی کچان قوتابخانەی سەرەتایی تەرجیلی تێکەڵاو ، ،قوتابخانەی سەرەتایی رۆمانی تێکەڵاو ،قوتابخانەی سەرەتایی زاگرۆسی تێکەڵاو ،قوتابخانەی سەرەتایی کوردی تێکەڵاو)\nیوسف عومەر سەرپەرشتیاری ئەو گەنجە خۆبەخشانەیە کە قوتابخانەکان نۆژەن دەکەنەوە بە ئاژانسی هەواڵی فورات-ی ڕاگەیاند: "ئەم هەڵمەتەی ئێمە سەرتا شەش قوتابخانە دەگرێتەوە کە تا ١٥ی ئەیلول بەردەوام دەبێت کە دەست دەکەین بە نۆژەنکردنەوە و بنیادنانەوەی قوتابخانەکان لە تەواوی شاری کەرکووک و دەورووبەری ، ئەمرۆش وەکو یەکەم قوتابخانە ئێمە دەستمان کرد بە نۆژەنکردنەوەی قوتابخانەی ئامادەیی کوردستانی کوڕان لە شاری کەرکوک."\nهەروەها دەربارەی چۆنیەتی نۆژەنکردنەوەی قوتابخانەکان یوسف عومەر بۆ ئاژانسی هەواڵی فورات ڕایگەیاند: "هەڵدەستین بە بۆیاغ کردنی قوتابخانەکان و چاکردنەوەی پەنجەرە و جامە شکاوەکان و گۆرینی گلۆپ و پلاکە شکاوەکان و دانانی پێداویستی فریاگوزاری سەرەتایی لە هەر قوتابخانەیەک کە نۆژەنی دەکەینەوە."


سوید وەرگرتنی پەنابەران یەكلایی دەكاتەوە\nئه‌م بابه‌ته 2325 جار خوێنراوه‌ته‌وه\nئەمڕۆ هاووڵاتییانی سوید لە دەنگدانی گشتیدا جگە لە هەڵبژاردنی ئەندامانی پەرلەمان، هەروەها بڕیار لەسەر سیاسەتی داهاتووی وڵاتەكەیان سەبارەت بە کۆچبەر و پەنابەران دەدەن. پرسی وەرگرتنی کۆچبەران لەم هەڵبژاردنەدا بووەتە بابەتێکی گرنگ کە خەڵکی ئەو وڵاتەی دابەشی دوو بەرە کردووە. هەندێکیان داوا دەکەن لە بری وەرگرتنی کۆچبەران هەلومەرجی گەڕانەوەیان بۆ وڵاتەکانیان بۆ بڕەخسێندرێت.\nلە سوید بەگشتی ئاستی بەشداری خەڵکەکە لە دەنگدان بەرزە، بەڵام بەپێی راپرسییەك لە کۆی 7 میلیۆن و نیو دەنگدەری وڵات بەشێكیان هێشتا خۆیان یەکلا نەکردووەتەوە کە لەم دەنگدانەدا بەشداری دەكەن یان نا. لەگەڵ ئەوەشدا پرسی کۆچبەران بۆ خەڵکی ئەم وڵاتە ئەوەندە گرنگە کە رەنگە زۆربەی دەنگدەرەکان بەشداری بکەن.\nهاووڵاتییەكی سویدی دەڵێ"ئەم هەڵبژاردنە ئەمە یەکلا دەکاتەوە کە ئایا سوید بەردەوام دەبێت لە وەرگرتنی پەنابەران یان نا. هەر بۆیەش ئێمە دەبێت بەشداری لە دەنگدان بکەین".\nوەک پارتە سیاسییەکان جیاوازی بۆچوونی خەڵکەکەش لەسەر پرسی پەنابەران لە ساتەكانی پێش هەڵبژاردن یەکجار قووڵ بووەتەوە.\nلەوبارەوە ھاووڵاتییەكی دیكەی سوید دەڵێت"ئێمە زۆر هونەرمەند و سیاسەتوان و پزیشک و کرێکاری باشمان هەن کە لە وڵاتانی دیکەوە هاتوونەتە سوید. پێموایە پێویستە ئەمە بۆ خەڵک روون بکەینەوە کە ئەمانە خەڵکی باشن، بەڵام لە وڵاتەکانی خۆیان رووبەڕووی ئەزموونی تاڵ بوونەوە. ئەوان هیچ جیاوازییەکیان لەگەڵ ئێمە نییە".\nبەگوێرەی حەوت راپرسی کە لەماوەی چەند رۆژی رابردوودا بڵاوکراونەتەوە، لەم هەڵبژاردنەدا بلۆکی چەپڕەو رەنگە لە 40% دەنگەکان و بلۆکی هاوپەیمانیی میانەڕەوەکان کە لە پارێزگار و لیبراڵ و کریستییەن دیموکراتەکان پێکدێت، رەنگە لە 37% دەنگەکان بە دەست بێنێت. هەردوولا بۆ پێكهێنانی حکوومەت، رەنگە پێویستیان بە پارتی دیموکراتەکانی سوید هەبێت کە بە پێی هەمان راپرسییەکان رەنگە لە 20% دەنگەکان مسۆگەر بکات. بەڵام ئەو پارتە لە دژی وەرگرتنی پەنابەرانە و داوا دەکات هەلومەرجی گونجاو بۆ کۆچبەران لە وڵاتەکانی خۆیان دەستبەر بکرێت و دواتر بگەڕێندرێنەوە.\nلەگەڵ ئەوەشدا تائێستا هەر دوو بلۆکی چەپڕەو و میانەڕەو رەتی دەکەنەوە لەگەڵ دیموکراتەکانی سوید گفتوگۆ بکەن، چونکە بە پارتێکی نازییە نوێیەکان ناسراوە. ئەگەر راستڕەوەکانیش نەگەنە دەسەڵات، بەرزی بێکاری لەناو پەنابەران و سیستمی تەندروستیی و نۆرەی دوورودرێژ بۆ وەرگرتنی چارەسەری تەندروستی و کێشەی ئاسایش و تاوان دەبنە ئاستەنگی سەرەکی لەبەردەم حکوومەتی داهاتووی سوید.


لەترسی ھەواڵگری ئەمریكا، كیم جۆنگ ئاودەستەكەی لەگەڵ خۆی بردووەتە سەنگافورە – ئاژانسی ھەواڵی پەیامنێر\nنوێكراوه‌ته‌وه له Jun 12, 2018\nكیم جۆنگ ئۆن سەرۆكی كۆریای باكوور لە گەشتەكەیدا بۆ سەنگافوورە بەمەبەستی دیدارە مێژووییەكەی لەگەڵ دۆناڵد ترەمپ سەرۆكی ئەمریكا، ئاودەستە تایبەتەكەی لەگەڵ خۆیدا بردووە.\nئاژانسی هەواڵی (رۆیتەرز) بڵاوی كردەوە، كیم جۆنگ ئۆن لە میانی سەردانەكەیدا بۆ سەنگافوورە، كە بڕیارە سبەی سێشەممە لە سەیرانگەی دوورگەی سەنتۆسا لەگەڵ ترەمپ كۆبێتەوە، ئاودەستە تایبەتیەكەی لەگەڵ خۆی بردووە.\nبەگوێرەی ئاژانسەكە، ئاودەستەكەی كیم جۆنگ گەرۆكە و دەتواندرێ ببرێتە هەر شوێنێك، كە سەرۆكی كۆریای باكوور بۆی بچێت.\nسەرباری ئەوەش، پاسەوانەكانی كیم جۆنگ هاوشێوەی ناوەخۆی كۆریای باكوور، كاتێ سەرۆكەكەیان گەیشتە شوێنی حەوانەی خۆی لە سەنگافورە، لە دەوری كەژاوەی ئۆتۆمبێلەكەیدا بازنەیەكی دروست كردبوو، لەگەڵ ئۆتۆمبێلەكەی دەرۆیشتن.\nگۆڤاری (بزنس ئینسایدەر)ی ئەمریكی هۆكاری بەكارهێنانی ئاودەستە گەرۆكەكەی كیم جۆنگی بۆ ئەوە گەڕاندووەتەوە كە ناوبراو نایەوێ هەواڵگرییەكانی هیچ وڵاتێك نموونەی پیسایی ئەویان دەست بكەوێت و دواتر پشكنینی بۆ بكەن و باری تەندروستی ئەویان بۆ ئاشكرا بێت.


سيستمى وەرگێڕانى ڕاستەوخۆ بۆ هۆڵى سەرۆكايەتى زانكۆ دانرا - Faculty of Education\nسيستمى وەرگێڕانى ڕاستەوخۆ بۆ هۆڵى سەرۆكايەتى زانكۆ دانرا\nposted 19 Mar 2017, 15:04 by Muhammed Seyidgul Barzinji\nسيستمى وەرگێڕانى راستەوخۆ لە هۆڵى سەرۆكايەتى زانكۆ دانرا.\nرۆژى يەك شەممە ٢٠١٧/٣/١٩ كاتژمێر دەى بەيانى بە ئامادەبوونى بەرێزان سەرۆكى زانكۆ و ياريدەدەرەكانى و ڕاگرى فەكەڵتيەكان و مامۆستايان و فەرمانبەرانى سەرۆكايەتى زانكۆ، بە فەرمى سيستمى وەرگێڕانى راستەوخۆ بۆ هۆڵى سەرۆكايەتى زانكۆ دانرا.\nئەم سيستەمە ماوەى پێنج مانگە لە لايەن ليژنەيەكى تايبەتمەند كە پێكهاتبوو لە بەڕێزان (م.ى.محمد سەيد گوڵ، سامان فاتح، حازم على) كارى تێدا دەكرێت. سيستەمەكە بريتى يە لە دانانى دوو ستۆديۆى وەرگێڕان، لەگەڵ تەكنيكى گواستنەوەى وەرگێڕانەكان بۆ ئامادەبووان. ئەم سيستەمە يارمەتيدەرە بۆ ئەنجامدانى چالاكى بە زمانى جۆراوجۆر، كە تێيدا دەتوانرێت چالاكى بە هەر زمانێك بێت ئەنجام بدرێت، وە ئامادەبوو سەربەستە لە گوێ بيست بوون بە هەر زمانێك كە هەڵيدەبژێرێت، يان تێيدەگات.\nلە مەراسيمەكەدا بەڕێز پ.ى.د.وەلى مەحمود حەمەد سەرۆكى زانكۆ وتەيەكى پێشكەش كرد و ئاماژەى بە گرنگى دانانى ئەم سيستەمەكرد بۆ هۆڵى سەرۆكايەتى زانكۆ، كە تێيدا چالاكيە ئەكاديميەكان لەمەودوا دەتوانرێت بە هەر زمانێك بێت ئەنجام بدرێت.\nبەڕێز سەرۆكى زانكۆ دەستخۆشى ئاراستەى ليژنەكە كرد كە لە خۆبردووانە كارەكانيان ئەنجام داوە.\nبەرێز م.ى.محمد سەيد گوڵ سەرۆكى ليژنەكە لە بارەى كارەكەيانەوە دەلێت " دواى پێكهێنانى ليژنەكە، پلانێكى گونجاو دانرا بۆ ئەنجامدانى كارەكە و هەنگاوەكانى"\nبەڕێز سەيدگوڵ دەلێت " ئەنجامدانى ئەم كارە بە بێ تێچوو سەركەوتنێكى مەزن بوو كە ليژنەكە بەدەستى هێنا، وێراى ئەنجامدانى كارە هونەريەكان لە لايەن بەڕێز كاك سامان فاتح كارمەندى لێهاتووى هۆڵى سەرۆكايەتى زانكۆ كە توانى كارەكانى بەشێوەيەكى سەركەوتووانە ئەنجام بدات"\nهاوكات بەڕێز حازم عەلى بەرێوەبەرى راگەياندنى زانكۆ لە دەسپێكى مەراسيمەكەدا ئاماژەى بە چيرۆكى ئەنجامدانى ئەم كارە كرد، كە ماوەى چەند مانگێك ليژنەكە لە كارى بەردەوامدا بووە بۆ جێگيركردنى ئەم سيستەمە لە هۆڵى سەرۆكايەتى زانكۆ، ئەمەشى وەك هەنگاوێكى گرنگ وەسف كرد بۆ ئەنجامدانى چالاكى ئەكاديمى كە دەتوانرێت بە هەر زمانێك بێت ئەنجام بدرێت.\nهۆڵى سەرۆكايەتى زانكۆى كۆيە گەورەترين هۆڵى زانكۆى كۆيەيە، زياتر لە چوارسەد كورسى تێدايە و بۆ چالاكيە گرنگەكانى زانكۆى كۆيە بەكاردێت، خاوەنى سيستەمێكى دەنگى ڕێكوپێكە، هەروەها خاوەنى سيستەمى وەرگێڕانى راستەوخۆيە. بەڕێز كاك سامان فاتح لێپرسراوى ئەم هۆڵەيە و لە لايەن بەڕێوەبەرايەتى ڕاگەياندنى زانكۆوە سەرپەرشتى دەكرێت.


خەڵک لەنێوان کەمیی خزمەتگوزاریی نەخۆشخانە حکوومییەکان و گرانیی نەخۆشخانە ئەهلییەکاندا\nهاووڵاتییەک: لە نەخۆشخانەیەکی ئەهلی بۆ سێ رۆژ 700 هەزار دینار خەرجیمان بوو\nشوان به‌رزنجی 09/06/2019 - 17:38 بڵاوکراوەتەوە لە ڕاپۆرت\nکاتێ هاووڵاتییەکی ئاسایی بیەوێت چارەسەر لە نەخۆشخانە حکوومییەکان وەربگرێت، رووبەڕووی زۆر ئاستەنگ دەبێتەوە، لەوانە قەرەباڵغی و نەبوونی دەرمانی پێویست و لەکارکەوتنی ئامێرەکانی تیشک و سۆنار، یان نۆرەی دوور بۆ ئەو بابەتە، ئەگەر ئەو هاووڵاتییە بیەوێت بڕواتە نەخۆشخانەیەکی ئەهلی، ئەوە هەموو خزمەتگوزارییەکی خێرای بەردەست دەبێت، بەڵام خەرجی و پارەیەکی یەکجار زۆری دەچێت.\nکامەران محەمەد، دانیشتوویەکی هەولێرە و بە (باس)ی راگەیاند: "لە ماوەی رابردوودا دایکم نەخۆش بوو بردمانە چارەسەر، لە نەخۆشخانەیەکی حکوومی ماینەوە، بەڵام بەهۆی نەبوونی چارەسەری پێویست و کەمیی پزیشک، ناچارە گواستمانەوە بۆ نەخۆشخانەیەکی ئەهلی و بۆ سێ رۆژ مانەوە نزیکەی 700 هەزار دینار خەرجیمان بوو، چونکە مانەوەی شەو و رۆژ بە 150 هەزار دینار بوو، یەک سەردانی پزیشکیش 50 هەزار دینار بوو".\nئەو جەخت دەکاتەوە، هاووڵاتییان کەوتوونەتە نێوان بەرداشی نەخۆشخانەی ئەهلی و حکوومییەکان و هاووڵاتیی هەژار و کەمدەرامەتیش لەم نێوانەدا بووەتە سووتەمەنی.\nخاڵس قادر، گوتەبێژی وەزارەتی تەندروستی بە (باس)ی راگەیاند، ئەوەی لە توانادا بێت لە نەخۆشخانە حکوومییەکان پێشکەشی نەخۆشی دەکەن، گوتی: "بەداخەوە، بەهۆی قەیرانی دارایی و هاتنی بە لێشاوی ئاوارەکان، نەخۆشخانە حکوومییەکان زۆریان فشار کەوتە سەر، بۆیە لە ئاستی پێویستدا نەبوون، چونکە خزمەتگوزارییەکانیش کەم بوونەوە".\nروونیشی کردەوە، سیاسەتی ئەوان هاندانی کەرتی تایبەت بووە، بۆ دروستکردنی نەخۆشخانەی ئەهلیی باش، بەڵام هەمیشە لەگەڵ ئەوەدا بوونە نەخۆشخانە حکوومییەکان پێش بخرێن.\nبەپێی ئامارەکانی وەزارەتی تەندروستی، لە هەرێمی کوردستاندا 75 نەخۆشخانەی حکوومی و 60 نەخۆشخانەی ئەهلی هەن.\nبەرپرسەکەی وەزارەتی تەندروستی گوتی: "زیادبوونی نەخۆشخانە ئەهلییەکان کارێکی باشە و لە سیستمی تەندروستیدا بەشێکن لە کەرتی تەندروستی، ئامانج لێی پێشکەشکردنی خزمەتگوزاریی باشە، بۆ ئەوەی هاووڵاتییان ناچار نەبن پەنا ببەنە بەر دەرەوە”.\nبە گوتەی ئەو، بەهۆی قەیرانی داراییەوە کارکردن لە دروستکردنی 20 نەخۆشخانەی حکوومی راگیراوە، خاڵس قادر دەڵێت: "گەشەپێدانی کەرتی تایبەت رێگر نەبووە لە کەرتی گشتی، لەبەرئەوەی نەخۆشخانە ئەهلییەکان پارەیان هەیە، توانیویانە خزمەتگوزاریی باشتر لە نەخۆشخانە حکوومییەکان پێشکەش بکەن”.\nسەبارەت بە جیاوازیی نرخ لە نەخۆشخانە ئەهلییەکان گوتی: "زۆر هەوڵمان داوە بۆ ئەوەی کۆنترۆڵی نرخەکانیان بکەین، بەڵام زۆر قورسە، لەبەرئەوەی جیاوازی لەنێوان نەخۆشخانەکاندا هەیە، ناتوانین یەک نرخ لەسەر هەموویان جێگیر بکەین، بۆیە نەمانتوانیوە نرخیان یەک بخەین”.\nد. گۆران عەبدوڵا، چاودێری بواری تەندروستی، کە زۆری ڕەخنە لە سیستمی تەندروستی هەیە، دەڵێت: "نەخۆشخانە تایبەتەکان بە پەرشوبڵاوی و بێ بەرنامە کار دەکەن، لە خراپترین حاڵەتیشدا بوون بە ئەرک و عیللەت بۆ سیستمی تەندروستی، جاری وا هەیە بە سیستماتیک ئیش لەسەر ڕاکێشانی نەخۆش دەکەن لە کەرتی گشتییەوە بۆ لای خۆیان”.\nبە وتەی چاودێرەکەی تەندروستی: "بەشێک لە پزیشکان کە لە نەخۆشخانە ئەهلییەکانن، بە شێوەیەک لە شێوەکان وایان کردووە خەڵک لە نەخۆشخانە حکوومییەکان بتۆرێن و روو بکەنە نەخۆشخانە ئەهلییەکان".\nهاووڵاتییان پێیان وایە، بەرگرتن لە دروستبوونی نەخۆشخانەی ئەهلی، رەنگە کارێکی ئاسان نەبێت، زۆربوونی نەخۆشەکان و خواستی خەڵک بۆ چارەسەری باشتر، دۆخێکی دروست کردووە خەڵک هەم پێویستی بە نەخۆشخانە حکوومییەکان بێت و هەمیش نەخۆشخانە ئەهلییەکان، لە هەردوو حاڵەتەکەدا، ئەوەی بە لای خەڵکەوە گرنگە، رەچاوکردنی تەندروستی و دۆخی گیرفانیانە.\nلە رێگەی دەستەی وەبەرهێنان مۆڵەت بە 45 پرۆژەی تەندروستی دراوە، کە بەشی زۆریان نەخۆشخانەن، سەرمایەی ئەو پڕۆژانە 916 ملیۆن دۆلار بووە.\nپێشووتر د. ڕێکەوت حەمەڕەشید، وەزیری تەندروستیی حکوومەتی هەرێمی کوردستان بە (باس)ی راگەیاند: "بەهۆی کەمبوونەوەی داهاتی خەڵکی کوردستان، هاووڵاتییان زیاتر روو لە نەخۆشخانە حکوومییەکان دەکەن و ئامارەکانیش دەری دەخەن کە سەردانیکەرانی نەخۆشخانە حکوومییەکان بەراورد بە ساڵانی پێش قەیرانەکان زۆر زیادی کردووە".


چالاكوانێکی مەدەنی رایگەیاند، ئامادەکارى بۆ دەستپێکردنەوەى خۆپیشاندانەکان لە عێراق دەکەن و تا ئەو كاتەی مەراسیمی چلەی ئیمام حسێن كۆتایی دێت خۆپیشاندانەكانیان دژ بە حكومەتەكەی عادل عەبدولمەهدی هەڵپەساردووە.\nحوسام کەعبی، ڕۆژنامەنووس و چالاكوانی مەدەنی لەشاری نەجەف، بە ناس کوردى ڕاگەیاند :”لە ئێستادا ئامادەکاری کراوە لە هەموو شارەکانی عێراق بە گشتی و لە شاری نەجەف بە تایبەتی بۆ دەستکردنەوە بە خۆپیشاندانەکان”.\nوتیشی :”ڕۆژی 25ی تشرینی یەکەم لە لایەن ڕێکخەرانی خۆپیشاندانەکانی عێراقەوە دیاری کراوە بۆ دەستپێکردنەوەى خۆپیشاندانەکان”.\nروونیشیکردەوە، ڕاگرتنی خۆپیشاندانەکان لە لایەن خۆپیشاندەرەکانەوە بۆ ماوەیەکی دیارکرابوو، ئەوەش بە مەبەستی پێدانی دەرفەت بوو بە خەڵک بۆ ئەوەی بە ئاسودەیی بەشداری لە مەراسیمی چلەی ئیمام حسێن بکەن.\nبەوتەى ئەو چالاکوانە ئەمجارەیان خۆپیشاندانەکان بە گڕوتێنێکی زۆرەوە دەستپێدەکاتەوە، چونکە حکومەت ئەو بەڵێنانەی دابووی بۆ چاکسازی هیچی جێبەجێ نەکردوە، ئەوەشی جێبەجێکردبێت هەر وەک جاران بە میکانزمی بەش بەشێنە کردوویەتی، حیزبەکان و لایەنە سیاسییەکان دەستیان تێوەرداوە.\nجەختیشى کردەوە “لە ئێستادا کەسانێک هەن کەس نازانێ کێن وسەر بە چ لایەنێکن، زانیاری دەربارەی چالاکوانەکان و کەسانی دیاری ناو خۆپیشاندانەکان کۆدەکەنەوە، ئەمەش جۆرێک لە دەڵەڕاوکێ و ترسی لە ناو شەقامدا بڵاوکردووەتەوە”.\nلەی1 تشرینی یەکەمی 2019 خۆپیشاندان لە گۆڕەپانی تەحریری بەغدای پایتەخت و شارەکانی تری عێراق سەریهەڵدا خۆپیشاندەران داوای نەهێشتنی گەندەڵی و خزمەتگوزاری و دامەزراندنیان کرد، جیا لەوەش بینای چەند پارێزگایەک و بارەگای چەند لایەنێکی سیاسیش سوتێنران، دەیان کەسیش بە هۆیەوە کوژران و زیاتر لە چوار هەزار کەسیش برینداربوون.\nحوسام کەعبی،ئاماژەى بەوە کرد “خۆپیشاندانەکانی ڕۆژی 25 ی تشرینی یەکەم زۆر جیاوازتر دەبێت لە خۆپیشاندانەکانی 1ى تشرینی یەکەمی ڕابردوو، بەوپێیەی کە کۆمەڵە خەڵکێک بەشداری تێدا دەکەن کە لە خۆپیشاندەکانی ڕابردوودا بەشدارنەبوون”.\nوتیشی :”مەرجەعیەتی نەجەفیش بە شێوەیەکی ناڕاستەوخۆ داکۆکی لە خۆپیشاندانەکان دەکات “.\nئەو “خاڵۆیە” کێیە کە قاسم سلێمانی لەدوایەوە نوێژی کرد و کرایە جێگرەوەى مەهدی موهەندیس؟ پەیوەندى لەگەڵ کورد و سونە چۆنە؟\nتەندروستی سلێمانی ڕونکردنەوەیەکی لەسەر توشبوونی دوو هاووڵاتی بە کۆرۆنا بڵاوکردەوە\n17:10 سێ شه‌ممه 25 شوبات 2020\n23:26 شه‌ممه 01 شوبات 2020\nئەمریکا پشتیوانی خۆی بۆ محەمەد عەلاوی ڕاگەیاند


محه‌مه‌د حاجی مه‌حمود پیرۆزبایی له خه‌ڵكی ئه‌مریكا ده‌كات\nتره‌مپ خاكی كوردستانی ته‌سلیمی توركیا و عێراق كرد.\nئه‌مڕۆ چوار شه‌ممه محه‌مه‌د حاجی مه‌حمود له دیمانه‌یه‌كی ئێن ئارتی ڕایگه‌یاند ئه‌مریكا سیاسێتێكی جێگری هه‌یه و هه‌میشه به‌رپرسانی ئه‌مریكی پێش ئه‌وه‌ی ده‌سه‌ڵات بگرنه ده‌ست پشتیوانیان له كورد كردووه، به‌ڵام دواتر له یادی ده‌كه‌ن، جۆ بایدن خاون پرۆژه‌ی دابه‌شكردنی عێراقه و مه‌له‌فی عێراقی زیاتر له 8 ساڵ لابووه.\nوتیشی سه‌ركردایه‌تی كورد كاریگه‌ری هه‌یه له چۆنێتی په‌یوه‌ندی كورد و ئه‌مریكا و ئه‌مریكا وڵاتێكی گه‌وره‌یه و هه‌موو كێشه‌ی دونیا ڕووبه‌ڕوی ده‌بێته‌وه، ئه‌ركه‌كه ده‌كه‌وێته سه‌ر كورد تا چه‌ند ده‌چێته پێشه‌وه.\nمحه‌مه‌د حاجی مه‌حمود هێمای بۆ ئه‌وه كرد تره‌مپ له دژی كورد بوو عه‌فرین و سرێكانی ته‌سلیمی توركیا كرد به درێژی 440 كیلۆمه‌تر و به پانایی 30 كیلۆمه‌تر خاكی كوردستانی ڕۆژئاوای ته‌سلیمی توركیا كرد و كه‌ركوك و ناوچه‌كانی تری كوردستانی ته‌سلیمی عێراق كرد، هه‌ر كاتێك بۆی كراوه دژی كورد بووه ، هه‌روه‌ها تره‌مپ دژی خه‌ڵكی ئه‌مریكاش بووه. ئه‌مڕۆ پیرۆزبایی له خه‌ڵكی ئه‌مریكا ده‌كه‌م له‌و به‌ڵایه كه ڕزگاریان بووه.\nوتیشی له‌سه‌رده‌می تره‌مپ ئه‌مریكا 300 هه‌زار كه‌س به كۆرۆنا گیانیانله‌ده‌ستداوه و 15 ملیۆن كه‌س توشی كۆرۆنا بوون و بێكاری دروست بووه و تره‌مپ ئازاری ملیار و نیوێك موسوڵمانی دوونیای داوه و قودسی ته‌سلیمی ئیسرائیل كرد، بۆیه خه‌ڵكی دونیا ڕزگاری بوو له به‌ڵایه‌ك كه به‌سه‌ریدا ده‌سوڕایه‌وه.\nله باره‌ی سیاسه‌تی جۆ بایدن محه‌مه‌د حاجی مه‌حمود وتی ئه‌و كه‌سانه‌ی له ئیداره‌كه‌ی جۆ بایدندان زۆریان كورد ده‌ناسن و ڕۆژهه‌ڵاتی ناوه‌ڕاست ده‌ناسن و هه‌نگاوی یه‌كه‌می شوێنه‌واره خراپه‌كانی تره‌مپ و هه‌نگاوی دووه‌می ئاشتییه له ئه‌وروپا و ئه‌فریقا و هه‌نگای سێهه‌م كورد له‌و چوارچێوه‌دایه و كورد به‌شێكه له ستراتیژێتی ئه‌مریكا و ئومێدێك هه‌یه ئه‌وه‌ش ده‌گه‌ڕێته‌وه بۆ سه‌ر ئه‌وه‌ی چالاكی دیبلۆماسی و ڕه‌نگه پێنج زائید یه‌ك ببوژێنێته‌وه و له ئێستادا هه‌وڵی داوه كۆمه‌ڵێك بڕیاری تره‌مپ له ناو ئه‌مریكا هه‌ڵبوه‌شێنێته‌وه.\nحزبی سۆسیالیست له ڕاپه‌ڕیندا ڕۆڵی سه‌ره‌كی بینی له ئازادكردنی شاره‌كان


نێچیرڤان بارزانى و باڵیۆزى ئه‌مه‌ریكا دۆخى عێراق تاوتوێ ده‌كه‌ن\nWED, 15 JUL 2020 06:08 Erbil, GMT +3\nTUE, 3 DEC 2019 22:38 | KDP.info\nهەولێر-KDP.info- سه‌رۆكى هه‌رێمى كوردستان نێچیرڤان بارزانى په‌رۆشیى هه‌رێمى كوردستانى بۆ دۆخى عێراق و ئارامى و سه‌قامگیریى سیاسى و ئه‌منیى وڵات دووپات كرده‌وه و هه‌موو ئاماده‌ییه‌كى هه‌رێمى كوردستانى بۆ هه‌ر هاوكارییه‌ك له‌پێناو چاره‌سه‌ركردنى كێشه‌كان و ئارامى و سه‌قامگیریدا، نیشان دا.\nئێواره‌ى ئه‌مڕۆ سێشه‌ممه 3/12/2019 له هه‌ولێر، به‌رێز نێچیرڤان بارزانى، سه‌رۆكى هه‌رێمى كوردستان له كۆبوونه‌یه‌كدا له‌گه‌ڵ به‌ڕێز ماتیو تیوله‌ر باڵیۆزى ئه‌مه‌ریكا له عێراق، دوایین پێشهاته‌كانى دۆخى عێراق و خۆپیشاندانه‌كان له به‌غدا و پارێزگاكانى دیكه‌ى ناوه‌ڕاست و باشوورى وڵات خسته به‌ر باس و جه‌ختیان له پاراستنى ئارامى و سه‌قامگیرى كرده‌وه، هاوكارى و هه‌ماهه‌نگى و پێكه‌وه‌كاركردنى لایه‌نه عێراقییه‌كانیشیان بۆ چۆنیه‌تیى مامه‌ڵه‌كردن له‌گه‌ڵ دۆخه‌كه و ڕووداوه‌كاندا، به ئه‌رك و به‌رپرسیاریه‌تیى هه‌مووان له قه‌ڵه‌م دا.\nگفتوگۆى چاره‌سه‌ركردنى كێشه‌كانى هه‌ولێر ـ به‌غدا و هه‌وڵه‌كان بۆ ڕێككه‌وتن له‌سه‌ر بابه‌تى بودجه و نه‌وت، دوایین پێشهاته‌كانى ناوچه‌كه و چه‌ند بابه‌تێكى جێى بایه‌خى هه‌ردوولا، به‌شێكى دیكه‌ى كۆبوونه‌وه‌كه بوون.


جامی یەکێتی ئاسیا - 2018 - Zonal Semi-Finals - Soccer - Yariga - Results, fixtures, tables and statistics\nAggr. Al Jazeera 2 - 1 فەیسەڵیی\n07/05/18 Al Jazeera 1 - 1 فەیسەڵیی بینینی ڕووداوەکان زانیاری زیاتر لەسەر ئەم یارییە\n14/05/18 فەیسەڵیی 0 - 1 Al Jazeera بینینی ڕووداوەکان زانیاری زیاتر لەسەر ئەم یارییە\nAggr. یانگۆن یونایتد 5 - 6 Ceres\n16/05/18 یانگۆن یونایتد 3 - 2 Ceres بینینی ڕووداوەکان زانیاری زیاتر لەسەر ئەم یارییە\n09/05/18 Ceres 4 - 2 یانگۆن یونایتد بینینی ڕووداوەکان زانیاری زیاتر لەسەر ئەم یارییە\nAggr. قوە جەوییە 5 - 3 ئەحەد\n08/05/18 قوە جەوییە 3 - 1 ئەحەد بینینی ڕووداوەکان زانیاری زیاتر لەسەر ئەم یارییە\n15/05/18 ئەحەد 2 - 2 قوە جەوییە بینینی ڕووداوەکان زانیاری زیاتر لەسەر ئەم یارییە\nAggr. هۆم یونایتد 6 - 3 Persija\n08/05/18 هۆم یونایتد 3 - 2 Persija بینینی ڕووداوەکان زانیاری زیاتر لەسەر ئەم یارییە\n15/05/18 Persija 1 - 3 هۆم یونایتد بینینی ڕووداوەکان زانیاری زیاتر لەسەر ئەم یارییە


. وام دانابو مانگانە وتارێک بنوسم، بەڵام روداو و قەیرانەکانی جیھان و ناوچەکە و عێراق و کوردستانی لەمەڕ خۆمان ھێندە زۆرن کە ھەمو سەعاتێک بابەتێک بنوسرێت ھەر تەواو نابێت . ئەمڕۆش ھەر پەیوەستە بە شانزدە رۆژەی بەرەنگاربونەوەی توندوتیژی دژی ژنان کە\nنەتەوە یەکگرتوەکان لە ١٧ی دیسامبری ١٩٩٩ەوە بەرەسمیی بڕیاری لەسەر داوە وەک رۆژێکی جیھانیی بۆ رێزگرتن لە مافەکانی ژن وەک مرۆڤ و رێگرتن لە توندوتیژییەکان بەرامبەر بە ژنان ھەر لە توندوتیژیی خێزان ،دەستدرێژیی سێکسیی ،لێدان تا دەگاتە بە سوک و کەم سەیر کردنی و جیاوازیی لە کرێی کارکردنیان .\nبە کورتی مێژوی بیرۆکە و ھەوڵ و خەبات بۆ رێگرتن لەم توندوتیژییە مێژوەکەی دەگەڕێتەوە بۆ ساڵی ١٩٦٠ لەکاتی تێرۆری وەحشیانەی چالاکوانانی سیاسیی (خوشکانی میرابال) بە فەرمانی ڕافاییل تروخیلۆ ی دیکتاتۆری دۆمۆنیکان تا چالاکوانانی ژنان لە ئامریکای لاتیین و دەریای کاریبی ٢٥ی نۆڤامبریان دیاریکرد بۆ ئەم رۆژە .\nلەو کاتەوە بۆ ماوەی شانزدە رۆژ ھەوڵەکان بە ھەمو شێوازێک چڕ دەکرێنەوە بۆ ھوشیار کردنەوەی خەڵک و دەسەڵات و ھێزە سیاسییەکان و ناوەندە کۆمەڵایەتییەکان تا سنورێک بۆ ئەم دیاردە و نەریتە دابنرێت و بننبڕ بکرێت . لە عێراق و کوردستانیش ھەمو ساڵێک ئەم رۆژە تایبەت دەکرێت ، کۆڕ و سیمیناری و چالاکیی ھوشیار کردنەوەی دەسەڵات و کۆمەڵ و ناوەندەکانی بڕیار بە شێوازی جیا جیا رێک دەخرێن .\nبە بڕوای من رێزگرتن لە مرۆڤ و مافەکانی لەو نێوەشدا رێز گرتن لە کچان و ژنانی کۆمەڵ پەیوەستە بە بیرکردنەوە و کەڵچەر و ئاستی وشیاریی رەفتاری ھەر مرۆڤێک خۆی بەرامبەر بە ژنەکەی ،کچەکەی ،خوشکەکەی ،کچان و ژنانی ھاوکاری لە ئیش و کارەکانیدا ، تەنانەت لەسەر شەقام گەڕەک و شوێنە گشتییەکانیشدا . جاری واھەیە کەسێک لە پێشکەوتوترین وڵات لەدایکبوەو و ژیاوە و بەرزترین خوێندنیشی تەواو کردوە ،لە ناودارتری زانکۆش مامۆستایە کەچی روانینی بەرامبەر بە ژن وەک نەخوێنەوار و نەزانێکی نێو جەنگەڵەکانی شارستانیی نەدیوە ، کەسێکی تریش لە نێو گوندێکی دورە دەست و جادەیشی نەدیوە کەچی روانین و مامەڵەکردنی لە تەک ژناندا زۆر پێشکەوتنخوازانە و مرۆڤ دۆستانەیە .\nبۆیە رێزگرتنی ژن ،رێگرتن لە توندو تیژیی بە بەیاننامە و قسەی زل ی نوسین و سەر شاشەکان نیە ،بەڵکو بە کردارو ھەڵس و کەوتی رۆژانە بەرجەستە دەکرێت.لای خۆمان بە بڕوای من ئەگەر رەھا نەبێت تەنیا سەرۆک مامجەلال راستی ئەکرد بۆ رێز گرتن لە مافەکانی ژن و پاراستنیان لە توندو تیژیی .\nلە ٢٥ی نۆڤامبردا بەیاننامە و لێدوانی لێپرسراوان تەنانەت پیاوانی ئاینیش بە یەکتر دەڵێن بڕۆ بەولاوە کەچی رۆژ نیە توندوتیژییەکان بە ھەمو جۆرەکانییەوە دژی ژنۆن و کچان نەبینین و نەبنە روداوی رۆژ. ھەر لە کوشتنی شەرەف ،دەستدرێژی ،روتکردنەوەی سەرشاشەکان و باڵاپۆشکردنیان بۆ مەرامی جیاجیای بازرگانیی و سیاسیی و موزایەدەی ئاینیی ،تا دەگاتە بەشودانیان لە خوار تەمەنی ھەژدە ساڵیی، خراپ مامەڵە کردنیان و لێدانیان .\nھەقە وەختێک لێپرسراوێکی حکومی یا سەرکردەیەکی سیاسیی قسە بکات لەسەر رێزگرتن لە مافەکانی ژن و ڕێگرتن لە توندو تیژیی بەرامبەر بە ژنان کەسەرتاپای قانونەکان لەبەرژەوەندیی ژناندا بن .زۆر سەیرە کاکی ئەفەندیی ،کاکی مێزەر بەسەر و ریشدار لەم رۆژەداقسە فڕێ دەدەن کەچی لە دادگاکان کچی خوار شانزدە ساڵ مارەدەکرێت ، کەچی بەئاشکرا ئەو دەقانەی ئاینی ئیسلام پەیڕەو دەکرێن کە بێ ھیچ شەرم شاردنەوەیەک بانگەشە بۆ چوار ھاوسەریی دەکەن ،مافەکانی لە میراتدا کەمترەلەھی پیاو ، ئەوە زەقترینیانە و ناچمە ناو وردەکاریی و زوڵمە زۆرەکانی تری ئایین بەرامبەر بەژن. پێم مەڵێن ئەو ڕێگرتنەی توندوتیژیی بەرامبەر بەژن مەبەستی ھەمووجیھانە تەنیا ئێرە نییە!، بەڵێ وایە ھەر لە چرکەیەکدا سێ ژن دەستدێژییان دەکرێتە سەر لە جیھاندا ،بەڵام وڵاتانی پێشکەوتو و شارستانیی قانونەکانیان ئەگەر سەرلەبەری لە بەرژەوەندیی ژنیشدا نەبێت بە تایبەت لە کرێی کارکردندا ،ئەوا زۆربەی ھەرە زۆری بەقازانجی ژنانە ،وەی لەحاڵی ئەوەی مافی سەرەتایی ژن پێشێل بکات . بۆیە تا قانونە مەدەنییەکان بەقازانجی ژنان وکچان نەبن ، تا تەواوی دەقەکانی ئاینی ئیسلام دەرھەق بە ژن ھەڵنەپەسرێن و جیا نەکرێنەوە و پەک نەخرێن و دور نەخرێنەوە لە ژیانی مەدەنی کە،ئەوانە فاکتەری سەرەکیی ئەودیوی توندوتیژییەکانن ،ئەوا ھەر قسەکردنێک لەسەر رێگرتن لە توندوتیژی بەرامبەر بە ژنان فارس وتەنی ئەرزشی نییە و بایی پولێکە .ئەوە قانونەکانن دەبنە زامنی رێگرتن لەو توندوتیژییانە ،نەک بەیاننامە و ھەڵپەڕکێ و خەڵات دابەشکردن .


دامه‌زراوه‌یه‌كی ئه‌مریكی واده‌ی گه‌یشتنی نرخی نه‌وتی به 120 دۆلار ئاشكراكرد\n2152 جار خوێندراوه‌ته‌وه\nبانكێكی ئه‌مریكی ڕایگه‌یاند، له‌پاش ڕاگرتنی هه‌نارده‌ی نه‌وتی ئێران له‌لایه‌ن ئه‌مریكاوه، نرخی نه‌وت ڕاسته‌وخۆ ده‌چێته 120 دۆلار.\nئه‌مریكا بڕیاریداوه له‌مانگی نۆڤه‌مبه‌ری ئه‌مساڵه‌وه هه‌نارده‌ی نه‌وتی ئێران ڕابگرێت، ئه‌وه‌ش دڵه‌ڕاوكێی له‌باره‌ی نرخی نه‌وته‌وه دروستكردووه، چونكه ئه‌و وڵاته له‌ئێستادا نزیكه‌ی دوو ملیۆن و 500 هه‌زار به‌رمیل نه‌وت له‌ڕۆژێكدا هه‌نارده ده‌كات.\nبانكی "ئه‌مریكا مێرل لینچ" هۆشداریداوه له‌وه‌ی نرخی نه‌وت بۆ زیاتر له 120 دۆلار به‌رزده‌بێته‌وه، ڕاسته‌وخۆ له‌دوای ڕاگرتنی هه‌نارده‌و فرۆشتنی نه‌وتی ئێران له‌لایه‌ن ئه‌مریكاوه له‌مانگی نۆڤه‌مبه‌ری ئه‌مساڵ.\nدامه‌زراوه‌ی "مۆرگان ستانلی" ئه‌مریكی به‌هه‌مانشێوه پێشبینی بۆ به‌رزبوونه‌وه‌ی به‌رچاوی نرخی نه‌وت كردوه، به‌ڵام ئه‌و دامه‌زراوه‌یه پێی وایه له‌چه‌ند مانگی داهاتوودا سه‌ره‌تا نرخی نه‌وت بۆ سه‌روو 85 دۆلار به‌رز ده‌بێته‌وه، له‌ساڵی داهاتووشدا نرخی نه‌وت بۆ سه‌روو 100 دۆلار به‌رزده‌بێته‌وه.\nله‌لایه‌كی دیكه‌وه دوێنێ سێشه‌ممه مایك پۆمپیۆ وه‌زیری ده‌ره‌وه‌ی ئه‌مریكا سوربوونی وڵاته‌كه‌ی بۆ ڕاگرتنی هه‌نارده‌ی نه‌وتی ئێران ده‌ربڕی‌و ڕایگه‌یاند، "تا ئێران به‌هۆش خۆی نه‌یه‌ته‌وه، ئابوری ئه‌و وڵاته چاكنابێته‌وه".\nچاودێران وایده‌بینن سعودییه له‌سه‌ر داواكاری سه‌رۆكی ئه‌مریكا بۆشایی هه‌نارده‌ی نه‌وتی ئێران له‌بازاڕه‌كانی جیهاندا پڕده‌كاته‌وه، به‌ڵام توانای ئه‌و ته‌نیا زیادكردنی یه‌ك ملیۆن به‌رمیلی تره بۆ هه‌نارده‌ی نه‌وتی ڕۆژانه‌ی.


عەبدوڵای کوێخا موبارەک: ده‌نگۆ هه‌یه دوای پێكهێنانی حكومه‌ت گۆڕان و یەکێتی رێکبکەون\n22 هاوڵاتی سڤیل شەهیدبون\nتورکیا بە موشەک کامپی ئاوارەکانی ئیدلیبی لە سوریا کردەئامانج\nتا ئێستا رەزامەندی خەرجکردنی پارەی موچەی فەرمانبەران نەگەیشتوەتە هەرێمی کوردستان\nنرخی نەوتی خاو دابەزینی زیاتری بەخۆوە بینی\nفەرمانی دەستگیرکردن بۆ وەزیری پێشوتری خوێندنی باڵا و سەرۆکی زانکۆی کەرکوک دەرچو\nبه‌له‌مێكی كۆچبه‌ران له ده‌ریای ناوه‌ڕاست ژێرئاوكه‌وت و 67 کۆچبەر گیانیانلەدەستدا\nلەروی ئاسایش و هۆکارەکانی گواستنەوە باشترین وڵات دیاریکراوە\nریزبەندییەکی نوێی باشترین پاسپۆرتەکانی وڵاتانی جیهان بڵاوکرایەوە\nنەتەوەیەکگرتوەکان داوای باشترکردنی رەشنوسی یاسای هەڵبژاردنەکانی عێراق دەکات\nسێ وەزیری لوبنان بە تۆمەتی ئەنجامدانی گەندەڵی دادگایی دەکرێن\n- 5/21/2019 10:50:00 AM 14482 جار خوێندراوەتەوە\nعه‌بدوڵای كوێخا موباره‌ك، هه‌ڵسوڕاوی دیاری بزوتنه‌وه‌ی گۆڕان رایگەیاند، ده‌نگۆ و زانیارییه‌ك هه‌یه یه‌كێتی و گۆڕان ژێر به‌ژێر گفتوگۆ ده‌كه‌ن بۆ ئه‌وه‌ی بگه‌نه رێككه‌وتن، "یه‌كێتی داوا ده‌كات گۆڕان به‌ته‌واوی له پارتی دور بكه‌وێته‌وه و پشتی لێبكات بچێته پاڵ یه‌كێتی"، دەشڵێت، "یه‌كێتی ده‌یه‌وێت هاوسه‌نگی هێز به‌رامبه‌ر پارتی ڕاست بكاته‌وه".\nئێمە کاک نەوشیروان وادەبینین کە مەرجەعێکە، کاریزمایەکە و خاوەن فکرێکە، نابێت تێکەڵی هیچ ململانێیەکی نێوخۆیی ناو بزوتنەوەی گۆڕان بکرێت\nعەبدوڵای کوێخا موبارەک، هه‌ڵسوڕاوی دیاری بزوتنه‌وه‌ی گۆڕان کە ساڵی رابردو دەستلەکارکێشانەوەی لە ئەندامی جڤاتی نیشتیمانی کێشایەوە دەڵێت، "ئێمە کاک نەوشیروان وادەبینین کە مەرجەعێکە، کاریزمایەکە و خاوەن فکرێکە، نابێت تێکەڵی هیچ ململانێیەکی نێوخۆیی ناو بزوتنەوەی گۆڕان و تەنانەت ململانێی نێوخۆیی ناو کوردستانیش بکرێت، دەبێت وەک ماندێلا و غاندی کورد سەیری بکەین، میراتی نەوشیروان مستەفا مێژو، کتێب و فکرەکەیەتی نەک کۆمپانیا و سەروەت و سامان".\nساڵیادی کۆچی دوایی نەوشیروان مستەفا بەلای هەندێک خەڵکەوە دەرفەتێکی گەورە بو بۆ پێکهاتنی هەردو بەرەکە\nعه‌بدوڵای كوێخا موباره‌ك بە دەنگی ئەمریکای راگەیاندوە، "ساڵیادی کۆچی دوایی نەوشیروان مستەفا بەلای هەندێک خەڵکەوە دەرفەتێکی گەورە بو بۆ پێکهاتنەوەی ئەم دوو بەرەیەی گۆڕان (به‌ره‌ی ده‌سه‌ڵاتی ئێستای گۆڕان، وه به‌ره‌ی ناڕازی گۆڕان)، بەڵام هەندێک لەسەرکردە ناڕازییەکانی ئێستای گۆڕان، کە ئێمە پێکەوەین ئەوان ئەزمونیان زیاترە وە نا ئومێد بون لەوەی کە ئەو بەرەیەی ئێستا دەسەڵاتی گۆڕان بەڕێوە دەبات".\nکە چوم هیچ هەڵوێستێک و پێشوازییەکم لێییان نەبینی، بگرە گشتیان ڕویان دەکرد بەو لاوە\nئاماژە بەوەشدەکات، "هەندێک لە سەرکردە ناڕازییەکان ڕۆژێک پێشتر بەشدارییان کرد، بەڵام من بۆچونم جیاواز بو وتم هەم ئەمە بکەینە دەرفەتێک و هەم جەماوەرەکەشمان لەوێ ببینین، بەڵام ڕای ئەو برادەرانەی ڕاست دەرچو، من شەخسی خۆم کە چوم هیچ هەڵوێستێک و پێشوازییەکم لێییان نەبینی، بگرە گشتیان ڕویان دەکرد بەو لاوە، مەبەستم ئەوانەی خانەی ڕاپەڕاندن و کوڕەکانی کاک نەوشیروانە، ئەگەرنا ئەوانی تر گەرم و گوڕبون".\nئەوەی من بینیم ئەوەیان لێ نەدەخوێنرایەوە کە ئەو یادە بکەنە دەرفەتی پێکهاتنەوەی هەردوو بەرەکەی گۆڕان\nعه‌بدوڵای كوێخا موباره‌ك رونیدەکاتەوە، "ئەوەی من بینیم ئەوەیان لێ نەدەخوێنرایەوە کە ئەو یادە بکەنە دەرفەتی پێکهاتنەوەی هەردوو بەرەکەی گۆڕان، تەنانەت من واچوم بە ئامانجی یەکگرتنەوە و پێداچونەوە بە هەڵەی هەردولامان، بەڵام تەنانەت نەک هەر بەدەممەوە نەهاتن بەڵکو ڕەنگە پێشیان ناخۆش بوبێت، ئامانجێکی ترم ئەوە بو کە لەگەڵ جەماوەرەکە کە بە جەماوەری کاک نەوشیروانیان دەزانم لە نزیکەوە یەکتر بیبینین."\nیه‌كێتی و گۆڕان گفتوگۆی ژێر بەژێر دەکەن\nهەڵسوڕاوە باڵا ناڕازییەکەی گۆڕان باس لەوەدەکات، "دەنگۆیەک هەیە ئەگەر ئەو دەنگۆیە ڕاست بێت ئەوا زۆر لەو یاسای سەرۆکایەتی هەرێمە کارەسات بارترە، کە بە دڵی بنەماڵەی بارزانی بو، ئەویش ئەوەیە کە یەکێتی و گۆڕان ژێر بەژێر گفتوگۆ دەکەن، بزوتنەوەی گۆڕان دەیەوێت بێدەنگەی لێبکات تا حکومەت لەگەڵ پارتی پێکدەهێنێت، پۆست و ئیستحقاقەکەی خۆی وەردەگرێت، بۆ ئەوەی پارتی نیگەران و کاردانەوەی نەبێت تا پلە و پۆستەکانی وەردەگرێت لە حکومەت".\nداواکاری یەکێتی دورکەوتنەوەی گۆڕانە لە پارتی و چونە پاڵ یەکێتییە\nکوێخا موبارەک دەڵێت، "یەکێتی دەیەوێت هاوسەنگی هێز بگەڕێنێتەوە، هەروەک چۆن لە شەڕی ناوخۆ وابو، داواکاری یەکێتی دورکەوتنەوەی گۆڕانە لە پارتی و چونە پاڵ یەکێتیە، داواکاری سەرکردایەتی ئێستای گۆڕانیش ئەوەیە کە لە هەردو بەرەکە بخوات وە مامەڵەکە زیاتر ئێستا لەسەر پارەیە".\nبه‌دواداچونی وردی بۆ ده‌كه‌ین له ئێستادا تا بگه‌ینه ڕاست و دروستی بابەتەکە\nلەبارەی ئەوەی ئەو دەنگۆ و بانگەشانە ئایا بنەمای ڕاستی هەیە؟ یان تەنها لەبەر ئەوەی ئێستا تۆ نەیاری سەرکردایەتی ئێستای گۆڕانی وادەڵێیت؟ عەبدوڵای کوێخا موبارەک له وه‌ڵامدا دەڵێت، "نەخێر من نەیاری گۆڕان نیم، بەڵام ئەگەرچی بەڵگە نیە تا ئێستا بەڵام ڕون دەبێتەوە، دەنگۆکە بەم شێوەیەیە، به‌ڵام ئێمه به‌دواداچونی وردی بۆ ده‌كه‌ین له ئێستادا تا بگه‌ینه ڕاست و دروستی، چونكه ئه‌وه ئه‌گه‌ر ڕاست بێت ئه‌و مامه‌ڵه‌كردنه وه‌ك وتم زۆر له ڕازی بوون به‌هه‌مواری یاسای سه‌رۆكایه‌تی هه‌رێم كاره‌ساتبارتره".\nبەهیچ شێوەیەک ئەوە قبوڵ نیە، کە تەقەکردن لە گردەکە و وێنەی نەوشیروان مستەفا بفرۆشرێتەوە\nعەبدوڵای کوێخا موبارەک ئەوەشی وت، "ئەگەر ئەمەی یەکێتی ڕاست بێت، دەبێت بەرەی ناڕازی زوو فریا بکەون و بەرەیەک دروست بکات، تا گۆڕانخوازان پەرتەوازە نەبن گۆڕانخواز بە هیچ شێوەیەک ئەوەی قبوڵ نیە، کە تەقەکردن لە گردەکە و وێنەی نەوشیروان مستەفا بفرۆشرێتەوە، هەندێک قسەو باس سەریهەڵداوە لە نێوان هەردولادا کە گومانەکە ڕاستر دەکاتەوە".\n#گۆڕان #یەکێتی #نه‌وشیروان مسته‌فا\nئەمڕۆ یادی رۆژی شەهیدانی یەکێتی دەکرێتەوە\nکەشوهەوا و پلەکانی گەرمای ئەمڕۆ و سبەی هەرێمی کوردستان\nهێمن هەورامی: لە هەموارکردنى دەستورى عێراقدا ناهێڵین دەست بۆ مافە دەستورییەکانى هەرێم ببرێت


(بەهۆی کۆمێنتێکەوە) جەنگاوەرێکی (UFC) قەرزی قوماری هاندەرێکی دەداتەوە ! – تۆڕی میدیایی خەڵک\n(بەهۆی کۆمێنتێکەوە) جەنگاوەرێکی (UFC) قەرزی قوماری هاندەرێکی دەداتەوە !\n2019/11/17 - 1:00 PM\nجەنگاوەرێکی بواری (UFC) لەڕێگەی کۆمێنتەوە بە زەرەر و زیانی هاندەرێکی سەرسەختی دەزانێت و بڕیار دەدات تەواوی قەرزەکانی بۆ بداتەوە.\nنایت دیاز پاڵەوانی بواری (UFC) لەکۆتا ڕووبەڕوبونەوە بەرامبەر خۆرخی ماسڤیدال بەهۆی برینداربوونیەوە نازناوی (BMF)ی لە ململانێکانی (UFC244) لەدەستدا، چونکە ناوبژیوانان ڕێگەیان نەدا ڕووبەڕوبونەوەکە تەواو بکات و بردنەوەیان بۆ ڕکابەرە لاوەکەی هەژمار کرد.\nناوبراو لە تۆڕی کۆمەڵایەتی ئینستاگرامەوە پۆستێکی کرد و سوپاسی هاندەرانی کرد کە هەمیشە پاڵپشتی بوون، بەڵام لەنێو یەکێک لە کۆمێنتەکاندا هاندەرێک بۆی نوسیوە :” پارە و پولی کرێ خانوم بەتەواوی لەسەر بردنەوەی تۆ خەواند، هەموویم دۆڕاند و لەناو ئوتۆمبێلەکەمدا دەخەوم”.\nکۆمێنتەکە زۆری پێناچێت لەلایەن نایت دیازی جەنگاوەرەوە وەڵام دەدرێتەوە و لەڕێگەی نامەوە ژمارە و کۆدی کاردی “پەیباڵ” بۆ هاندەرە زەرەرمەندەکە بۆ ڕەوانە دەکات و زیاتر لەو پارەیەی بۆ ڕەوانە دەکاتەوە کە لەسەر یارییەکە خەواندویەتی، دواتر ئەو هاندەرە لەهەمان تۆڕی کۆمەڵایەتیەوە پۆستی کردووە و دووپاتی کردۆتەوە، جەنگاوەرەکەی (UFC) تەواوی کرێی خانوەکەی بۆ گەڕاندۆتەوە و زیاتر لەو پارەیەشی پێداوە، بۆیە بڕیاریداوە زیادەی پارەی ڕەوانەکراو دووبارە لەسەر یارییەکی تری دیاز بخەوێنێت.\n(گڕی پێوە نا) بنزیمە وەڵامی سەرۆکی یەکێتی تۆپی پێی فەرەنسا و دیشامپی ڕاهێنەری دایەوە !\nخشتە و کاتی یارییەکانی ئەمڕۆی پاڵاوتنەکانی یورۆ ٢٠٢٠ (یەک شەممە)\nجەنگاوەرە ڕوسییەکە، تێکەڵ بە کاری سیاسی دەبێت\n2020/06/18 - 1:12 PM\nحەبیب نور محەمەدی ڕوسی، پاڵەوانی هونەرە جەنگیەکان، تێکەڵ بە کاری سیاسی دەبێت و خۆی بۆ خولی داهاتوی سەرۆکایەتی هەرێمی داغستان کاندید دەکات.\nچەند سەرچاوەیەکی هەواڵ لە روسیا، بڵاویانکردووەتەوە، دوای تەواوبوونی خولی سەرۆکایەتی ڤلادمیر یاسیلەڤ سەرۆکی هەرێمی داغستان لەروسیا، حەبیب خۆی بۆ سەرۆکایەتی ئەو هەرێمە کاندید دەکات.\nبی خۆیەوە پێگەی سپۆرت سکۆپ هەواڵەکەی پشراستکردوەتەوە و ئاماژەی بەوەداوە، کاریزمای بەهێزی حەبیب و بونی جەماوەری زۆر لەو تایبەتمەندیانەن کە توانای یەکلایی کردنەوەی ئەو پۆستەی هەیە بۆ ناوبراو.\nحەبیب نور محەمەدی ڕوسی، پاڵەوانی جیهان لەپاڵەوانێتیەكانی یو ئێف سی، تا ئێستا هیچ شکستێکی نییە و خاوەنی زۆرترین بردنەوەی لەسەر یەکە کە 28 جارە.


پەیامی پەژاک لە کۆنفرانسی قه‌یرانی رۆژهه‌ڵاتی ناوین، ئێران و کوردان – پەژاک\nسه‌ره‌تا له لایه‌ن پارتی ژیانی ئازادی کوردستان، پەژاکه‌وه سڵاوی گه‌رمی خۆمان پێشکه‌شی هه‌موو به‌شداربووان له‌م کۆنفڕانسه ده‌که‌ین. به هیوای ئه‌وه‌ی که به‌ستنی ئه‌م کۆنفڕانسه ببێته یه‌که‌م خاڵ بۆ ده‌سپێکێکی سه‌رکه‌وتوو له‌م جۆره چالاکییانه‌دا.\nبه‌ستنی ئه‌م کۆنفڕانسه له کاتێکدایه که له ڕۆژهه‌ڵاتی ناوه‌ڕاستی تێکه‌ڵاو به شه‌ڕی جیهانی سێهه‌م، هه‌ر ڕۆژه‌و گۆڕانکاریی سیاسی پێکدێن. ئێستاکه هه‌م قه‌یرانه‌کان و هه‌میش ده‌رفه‌ته‌کانی ده‌رچوون لێیان، زیاتر له هه‌موو کاتێک خۆ ده‌ده‌نه به‌رچاوان. ڕۆژهه‌ڵاتی ناوه‌ڕاست، به هۆی ململانێی هێزه‌کانی سیاسی و کۆمه‌ڵایه‌تی به‌ره‌و شکڵ گرتنێکی نوێ ده‌روات. له‌م نێوانه‌دا له‌به‌ر ڕوانگه‌ی هه‌ژمۆنیخوازانه‌ی کۆماری ئیسلامی ئێران و هه‌میش ڕێکاری ده‌ستتێوه‌ردان که هێزه‌کانی جیهانی سه‌رمایه ڕه‌پێشیان گرتووه، و هه‌روه‌ها جموجۆڵی هێزه‌کانی دیموکراسیخواز له ئێران، ئه‌م وڵاته‌ی کردووه ناوه‌ندی هه‌ره گه‌رمی گۆڕانکارییه‌کانی ڕۆژهه‌ڵاتی ناوین.\nله کاتێکی وه‌هادا، پێکهاتنی فه‌زایه‌کی دیموکراتیک بۆ وتووێژ و گۆڕینی بیروڕا سه‌باره‌ت به پرس و کێشه‌کانی توندی سیاسی-کۆمه‌ڵایه‌تی له ئێران به تایبه‌ت پرسی گه‌لان و جیاوازییه‌کانی ناسنامه‌یی له‌م وڵاته، گرینگییه‌کی مێژویی هه‌یه. چونکه به هه‌بوونی فه‌زایه‌کی ئاوه‌ها ده‌کرێ به باس له سه‌ر بیر و ستراتژی جۆراوجۆر، هه‌نگاوی جیددی بۆ ده‌رکه‌وتن له‌م قه‌یران و کێشانه هه‌ڵبگیردرێت. ئێمه به‌ستنی کۆنفرانسێکی وه‌ها به هه‌نگاوێکی کرداری بۆ سازکردنی ئه‌م فه‌زا دیموکراتیکه ده‌زانین و پێمان وایه که ده‌توانێ ده‌رگای نوێمان له به‌رامبه‌ر بکاته‌وه.\nبه چاوپێخشاندێک به ڕه‌وشی ئێراندا ده‌بینین که ته‌واوی هێزه‌کانی گۆڕانخواز وه‌کوو گه‌لانی کورد، عه‌ڕه‌ب، به‌لوچ، ئازه‌ری و گه‌لانی تر ، جیاوازییه‌کا‌نی دینی و ئایینی ژێر سته‌م وه‌کوو یارسان، به‌هایی، مه‌سیحی و زه‌رده‌شتی، وه هه‌روه‌ها هه‌موو جۆره هێزه‌کانی سۆسیالیست و چه‌پ، فه‌مینیست، ئانارشیست و ته‌واوی ته‌یفه‌کانی سیاسی-کۆمه‌ڵایه‌تی که خوازیاری ئازادی، یه‌کسانی و دیموکراسین، ڕووبه‌ڕووی توندترین سیاسه‌ته ئه‌منیه‌تیه‌کان له لایه‌ن کۆماری ئیسلامی ئێران ده‌بنه‌وه. نه‌بوونی هاوئاهه‌نگی و هاوته‌ریبی پێویست، و چه‌ترێک که ته‌واوی ئه‌م هێزانه له هه‌موو نه‌ته‌وه و، فه‌رهه‌نگ و باوه‌ڕییه‌ک له ژێر خۆی کۆ کاته‌وه، بووه‌ته هۆکاری ده‌ست ئاوه‌ڵه‌یی ڕژیمی ئیسلامی ئێران بۆ هه‌ر جۆره هه‌ڵسوکه‌وتێکی یه‌ک لایانه و به‌رژه‌وه‌ندیخوازانه له به‌رامبه‌ر کێشه‌کانی گه‌وره‌ی سیاسی و کۆمه‌ڵایه‌تیدا، و ده‌رئه‌نجامی ئه‌وه‌ش بووه‌ته ئه‌م ڕه‌وشه‌ی که گه‌لانی ئێران له‌گه‌ڵی ده‌سته‌و ئه‌ستۆن.  قه‌تڵوعامی فه‌رهه‌نگی گه‌لان، نه‌بوونی ئازادی ڕاده‌ربڕین و ڕێکخستنی، له‌سێداره‌دانی زیندانیانی سیاسی، ترۆر و میلیتاریزمی به‌رئاوه‌ڵه‌ی ده‌وڵه‌ت دژ به کۆمه‌ڵگا به تایبه‌ت گه‌لانی به‌رخۆده‌ر، ته‌نیا به‌شێکی بچوک له‌و ته‌نگاسییه‌یه که ڕووبه‌ڕووی گه‌لانی ئێرانه.\nئه‌گه‌ر ده لێگه‌ڕینێکی بنه‌مایی بۆ کێشه‌ی گه‌لانی ئێران و دیارده‌ی ئه‌وهاداین، ده‌بێ خوێندنه‌وه‌یه‌کی ڕاست و دروستمان له په‌رگالی جیهانی و ناوه‌ڕۆکی وی هه‌بێت. چونکه له ڕاستیدا ئێرانیش به‌شێکه له‌و په‌رگاله جیهانییه و ته‌نیا له چوارچێوه‌ی ئه‌ودا مایه‌ی تێگه‌یشتنه. سه‌ره‌ڕای ئەوه‌ی که سه‌رمایه‌داری مۆری خۆی له سه‌ر نیزامی جیهانی داوه‌و خۆی به‌سه‌ر ته‌واوی بوواره‌کانی ژیانی کۆمه‌لایه‌تیدا سه‌پاندووه، به‌ڵام ئه‌م ڕه‌وشه به‌مانای ئه‌وه نییه که به هیج جۆر گه‌زه‌ندی نه‌گاتێ.\nبه کورتی له ئاماژه به هۆکاره‌کانی که‌ڵک وه‌رنه‌گرتنی باش له خه‌بات و تێکۆشانی به‌قیمه‌تی سه‌دساڵی ڕابردوو دژ به دیکتاتۆری و ماریسێتی ده‌وڵه‌تی ئێران ده‌توانین بڵێین :\nکاریگه‌ری نه‌ته‌وه‌ئاژۆییه‌کی گرژاوی که وه‌کوو ڕێخۆشکه‌ری سیاسه‌تی “سازکردنی دووبه‌ره‌کی بۆ درێژه‌دانی ده‌سه‌ڵات” له خزمه‌ت هێزه‌کانی ئه‌مپریالیستی دا بووه.\nبزووتنه‌وه‌کانی سیاسی له ئێران هه‌میشه ڕۆڵی سه‌ره‌کییان له پێشبردنی خه‌باتی دیموکراتیک و ئازادیخوازانه هه‌بووه، به‌ڵام زۆربه‌ی کات به هۆکاری وه‌یکه له بەرامبەر میلیتاریزمی ده‌وڵه‌تی ناوه‌ندیدا مێکانیزمێکی پاراستنیان نه‌بووه سه‌رکوت کراون.\nنه‌بوونی مۆدێلێکی ئاڵترناتیڤ که کۆمه‌ڵگا بگه‌یێنێته ئاستێک که ته‌نیا وه‌ک به‌شێک له ڕه‌وته‌کانی ده‌سه‌ڵاتخواز و ده‌وڵه‌تی نه‌بێت به‌ڵکوو ڕۆڵی سیاسی و به‌ڕێوه‌به‌ری کۆمه‌ڵگا بگرێته ئه‌ستۆ. له‌به‌ر ئه‌م هۆکاره‌ش ده‌وڵه‌ت-نه‌ته‌وه که جۆرێک له نیزامی پاوانخوازه، هه‌رده‌م پیرۆز نرخێندراوه و به‌رز کراوه‌ته‌وه، و هه‌ر به‌و ڕاده‌یه‌ش کۆمه‌ڵگا له توانایی خۆبه‌ڕێوه‌به‌ری بێبه‌ش کراوه.\nبه مه‌ترسی زانینی هەر جۆره ڕه‌هه‌ندێکی دیموکراسیخواز و ناسنامه‌خوازی گه‌لان له لایه‌ن ده‌وڵه‌تی ناوه‌ندی و هه‌میش له لایه‌ن زۆربه‌ی ئه‌م هێزه ئۆپۆزیسیۆنانه‌ی که نه‌ته‌وه‌گه‌رایی ئێرانی به بنه‌ما وه‌رده‌گرن. ئه‌وه له کاتێکدایه که ئه‌م ڕه‌هه‌نده دیموکراسیخواز و ناسنامه‌خوازانه‌ی گه‌لانی ئێران له کورد وعه‌ڕه‌ب و به‌لوچ و ئازه‌ری هه‌تا تورکمه‌ن و گیله‌ک و مازەنی له ڕاستی خۆیدا به‌ستێنی دیموکراسی خۆجه‌یین و ده‌توانن ده‌رگای سیاسه‌تی دیموکراتیک له ئێراندا بکه‌نه‌وه.\nهێرشی ڕاسته‌وخۆی کۆماری ئیسلامی بۆ سڕینه‌وه‌ی ڕه‌هه‌ندی چه‌پ له فه‌زای سیاسی ئێران و هێرشی لیبرالیزم بۆ سه‌ر بیرۆکه‌ی سۆسیالیزم هاوته‌ریب بوونه. لیبرالیزم به گه‌شه‌دان به‌م هزره که گوایه به مافی تاک و دیموکراسی لیبڕال ده‌کرێ کێشه‌کانی گه‌وره‌ی کۆمه‌ڵایه‌تی چاره‌سه‌ر بکرێت، هه‌وڵی داوه بۆ لاواز کردن و سڕینه‌وه‌ی بزوتنه‌وه‌ی سۆسیالیستی. له کاتێکدا که مۆدێلی دیموکراسی کۆمه‌ڵایه‌تی، ناوه‌ڕۆکێکی سۆسیالیستی و کۆمه‌ڵگائاژۆیی هه‌یه. دیاره که پێویستی به مۆدێلێک له دیموکراسی هه‌یه که هاوسه‌نگی تاک و کۆمه‌ڵگا دابین بکات له‌به‌ر ئه‌وه‌ی که تاک و کۆمه‌ڵگا ته‌واوکه‌ری یه‌کترن و بێ بوونی هه‌ر یه‌ک له‌م دوو لایه و ئازادی ئه‌و، هه‌بوون و ئازادی لایه‌نی تریش مسۆگه‌ر نابێت.\nناوه‌ڕۆک و ڕاستی هه‌ر ده‌وڵه‌ت-نه‌ته‌وه‌یه‌ک، به تایبه‌ت ده‌وڵه‌تی ناوه‌ندی ئێران به توندی دژ به ژنه. هه‌رچه‌نده ژن له بزوتنه‌وه‌کانی سیاسی-کۆمه‌ڵایه‌تیدا له ئێران هه‌بووه به‌ڵام به جێگه‌ی شیاوی خۆی نه‌گه‌یشتووه. مۆدێلێکی دیموکراسی که ژن تێیدا نه‌بێته بکه‌رێکی به‌ڕامان و لێکۆله‌ر، ناتوانێ ببێته دیموکراسیه‌کی ته‌واو و چاره‌ساز. دیموکراسیه‌کی ڕادیکال که بیهه‌وێ کێشه‌کانی کۆمه‌ڵایه‌تی-سیاسی ئیران چاره‌سه‌ر بکات پێویسته له هه‌موو چه‌شنه چینایه‌تی و ره‌گه‌زپه‌ره‌ستییه‌ک به دور بێت.\nبه‌شداربووانی به‌ڕێز و ئاماده له‌م کۆنفرانسه!\nئێمه وه‌ک پەژاک مۆدێلێکی ئاڵتەرناتیڤ بۆ چاره‌سه‌ری کێشه‌کانی ئێران پێشنیار ده‌که‌ین. ئه‌م مۆدێله له بواری هزریه‌وه له‌سه‌ر بنه‌مای گریمانی (تێزی) نه‌ته‌وه‌ی دیموکراتیکه و پێکهاته‌ی کۆنفێدڕال دیموکراتیکی هه‌یه. ڕەنگدانه‌وه‌ی کرداری ئه‌م مۆدێله، سیسته‌می کۆمه‌ڵگای دیموکراتیک و ئازادی ڕۆژهه‌ڵاتی کوردستان (کۆدار)ه که پەژاک دوای ده ساڵ ئه‌زمونی خه‌بات، بۆ دامه‌زراندنی پێشه‌نگایه‌تی کرد و هه‌رئێستا بۆخۆشی وه‌کوو پارتیه‌ک له ژێر چه‌تری کۆدار، کار و خه‌باتی خۆی بۆ پێشبردنی دیموکراسی و ئازادی له ڕۆژهه‌ڵاتی کوردستان و ئێراندا به‌رده‌وام ده‌کات.\nده‌وڵه‌ت-نه‌ته‌وه‌ی ناوه‌ندی ئێران به‌رده‌وام ویستویه‌تی فره‌ڕه‌نگی نه‌ته‌وه‌یی، ناسنامه‌کانی فه‌رهه‌نگی، دینی و ئایینی و هه‌روه‌ها عه‌قیده‌تی و سیاسی به ڕێگای زه‌خت و سه‌رکوت بۆ “یه‌ک” دانه که‌م بکاته‌وه و هه‌مووی ئه‌وان له چوارچێوه‌ی پێکهاته‌یه‌کی یه‌ک نه‌ته‌وه‌ییدا کۆ کاته‌وه که ده‌کرێ پێی بگوترێ “نه‌ته‌وه‌ی ده‌وڵه‌تی” . به‌و واتایه که نه‌ته‌وه‌یه‌ک له ناو ده‌وڵه‌تی ناوه‌ندیدا تواوه‌ته‌وه، ئیراده‌ی سیاسی نه‌ماوه و توانایی به‌ڕێوه‌بردنی ناوخۆشی نییه. نه‌ته‌وه‌ی دیموکراتیک که ئێمه وه‌ک ئاڵتەرناتیڤ باسی لێوه ده‌که‌ین، جۆرێک نه‌ته‌وه‌ی ناده‌وڵه‌تییه که پێکهاته‌یه‌که له فره‌ڕه‌نگییه‌کانی نێو کۆمه‌ڵگا و هه‌ر یه‌ک له جیاوازییه‌کان و توێژه‌کانی کۆمه‌ڵگا توانایی خۆبه‌ڕێوه‌به‌ریان هه‌یه. هەروەها کۆنفێدرالیزمی دیموکراتیک فۆرمێکی به‌ڕێوه‌به‌ری سیاسییه که نه‌ته‌وه‌ی دیموکراتیک بۆ خۆی ساز ده‌کات.\nکۆنفێدرالیزمی دیموکراتیک چه‌ترێکی پان و به‌رینه بۆ هاوته‌ریبی ته‌واوی کۆمه‌ڵانی مه‌ده‌نی، گروپه‌کانی کۆمه‌ڵگا و که‌سانێک که خۆبه‌خشانه و له سه‌ر بنه‌مای یه‌کگرتنی زێهنیەتی له ده‌وری نرخه‌کانی ئازادای و یه‌کسانی کۆده‌بنه‌وه. ئه‌م ئازادی و یه‌کسانییه‌ش له سه‌ر بنه‌مای ڕیزدانان بۆ جیاوازییه‌کان پێناسه ده‌کرێت. هه‌ر جیاوازییه‌کی فه‌رهه‌نگی، ئایینی، زمانی و نه‌ته‌وه‌یی وه‌کوو ده‌وڵه‌مه‌ندی و فاکته‌رێکی به‌نرخ بۆ بردنه سه‌ری ئاستی دیموکراسی ده‌زانین و ئه‌وه‌ی که گه‌ڵانی بن ده‌ستی ئێران پێویستیانه هه‌ر ئه‌مه‌یه. ئه‌م گه‌لانه به ساڵانه که برینی تواندنه‌وه (ئاسیمیلاسیۆن)، ئینکار، له‌ناوبردنی چاندی و فه‌رهه‌نگی و، نه‌بوونی پێگه‌یه‌کی سیاسیان هه‌یه. ئێمه دیموکراسی ڕادیکالی گه‌لان وه‌کوو مه‌رحه‌می ئه‌م برینانه و ده‌رمانی ده‌رده‌کان ده‌زانین. له به‌رامبه‌ر ناوه‌ندگه‌رایی خه‌ستی ده‌وڵه‌ت که هه‌ر کات کۆمه‌ڵان و شارۆمه‌ندانی فره‌ناسنامه به بێگانه‌یه‌ک ده‌زانێ بۆ په‌راوێز خستن و، هه‌وڵی یه‌کده‌ست کردن و سڕینه‌وه‌یان ده‌دات، مۆدێلی کۆنفێدرالیزمی دیموکراتیک ده‌رگای به‌شداری ئازاد و یه‌کسان و خۆبه‌خشانه له‌به‌رده‌م هه‌موو لایه‌نێک ده‌کاته‌وه. ئه‌م مۆدێله بۆ پێکه‌وه ژیانی فه‌رهه‌نگ و ناسنامه‌کانی جیاوازی کۆمه‌ڵایه‌تی که به هه‌زاران سال له پاڵ یه‌ک ژیاون و خاڵی هاوبه‌شی زۆریان هه‌یه، نیزامێکی کارامه و مایه‌ی په‌سه‌نده. له به‌رامبه‌ر نه‌ته‌وه‌یه‌کی ده‌وڵه‌تی که به ده‌ستی ده‌سته‌ڵاتدارانی دیکتاتۆری ئێران وه‌کوو زه‌عیفه‌یه‌کی لێهاتووه، سازبوونی نه‌ته‌وه‌ی دیموکراتیک ئه‌م تواناییه ده‌به‌خشێته کۆمه‌ڵگا که بتوانێ به هه‌موو فره‌ڕه‌نگی و جیاوازییه‌کانه‌وه خۆی به‌ڕێوه‌ببات. له‌سه‌ر ئه‌و باوه‌ڕه‌ین که ستاتۆی خۆبه‌ڕێوه‌به‌ری دیموکراتیک ده‌توانێ ببێته گارانتی هه‌بوون و ئازادی گه‌لانی ئێران که له مافی شارۆمه‌ندی، سیاسی، کۆمه‌ڵایه‌تی، فه‌رهه‌نگی، ئابووری و پاراستنی جه‌وهه‌ری بێبه‌شن. ئێمه بۆ گه‌یشتن به‌م مۆدێله دو ڕێکار پێشنیار ده‌که‌ین:\nچاره‌سه‌ری دیموکراتیکی کێشه‌کانی گه‌لانی ئێران له ڕێی کرانه‌وه‌ی سیاسی و گه‌یشتن به یاسایه‌کی بنچینه‌یی دیموکراتیک که ستاتۆی خۆبه‌ڕێوه‌به‌ری دیموکراتیک بۆ گه‌لانی ئێران به فه‌رمی تێیدا په‌سه‌ند کرابێت. جگه له‌وه هیچ رێگایه‌ک بۆ وه‌ی نییه که کۆمه‌ڵگای فره‌نه‌ته‌وه‌ی ئێران بتوانێ وێڕای ده‌وڵه‌تی ناوه‌ندی له ژێر یه‌ک باندا بژیت. له‌و چوار چێوه‌یه‌دا ڕامانگه‌یاندووه که له ئه‌گه‌ری خوازیاری ده‌وڵه‌تی ئێران بۆ چاره‌سه‌ری پرسی کورد له ڕێگای ئاشتیانه، په‌سه‌ند کردنی خۆبه‌ڕێوه‌به‌ری دیموکراتیک بۆ کوردانی ڕۆژهه‌ڵاتی کوردستان مه‌رجی سه‌ره‌کی و خۆلێلانه‌ده‌ره.\nبێگومان پێداگری په‌رگالی ده‌سه‌ڵاتی ئێران له‌سه‌ر به‌رده‌وامی ناوه‌ندگه‌رایی و پێکهاته‌ی ڕه‌هاژۆیانه‌ی (مطلقگرای) ده‌وڵه‌ت-نه‌ته‌وه‌ی هه‌نوکه‌یی، و خۆپاراستن له هه‌ر جۆره نه‌رمی و دانوستاندن له بەرامبەر پرسی گه‌لان، به واتای پێداگری له سه‌ر چاره‌نه‌کردنی کێشه‌کانه. \nله ئه‌گه‌ری پێداگری ده‌وڵه‌تی ناوه‌ندی ئێران له سه‌ر چاره‌سه‌ر نه‌کردنی پرسی گه‌لان، ئێمه پێکهێنانی یه‌ک لایه‌نه‌ی خۆبه‌ڕێوه‌به‌ری دیموکراتیک به مافی ڕه‌وای هه‌ر گه‌ل و نه‌ته‌وه‌یه‌ک ده‌زانین. خۆبه‌ڕێوه‌به‌ری دیموکراتیک له ڕاستیدا به کرداری کردنی ئه‌سلی “مافی چاره‌ی خۆنووسینی نه‌ته‌وه‌کانه” له ڕێگایه‌کی دیموکراتیک و ناده‌وڵه‌تی. له‌م حاڵه‌ته‌شدا پاراستنی ڕه‌وای جه‌وهه‌ری له به‌رامبه‌ر هێرشه‌کانی ده‌وڵه‌تی ده‌سه‌ڵاتدار به کار دێت. ده‌کرێت له سه‌ر ئه‌ساسی پێکهاته‌کانی فه‌رهه‌نگی و پێکهاته‌ی کۆمه‌ڵایه‌تی-مێژوویی شوێنه‌کانی جیاوازی ئێران، مۆدێلی کانتۆنه‌کان و ئه‌یاله‌ته‌کانی دیموکراتیک ببێته نموونه و یه‌کێتیه‌کی دیموکراتیک له نێوانیاندا دامه‌زرێت.\nگرینگ ئه‌وه‌یه که بۆ هه‌ر دوو ڕێکار که باسیان لێوه کرا و وه‌کوو ڕێچاره‌ی دیموکراتیک به‌ناو ده‌کرێن، ئاماده بین. به باوەری پەژاک، ئاستی زانستی سیاسی گه‌لانی ئێران وه‌هایه که بزوتنه‌وه‌کان، ڕێکخراوه‌کان و پارته‌کان بتوانن ئه‌م ڕێکاره به‌کرده‌وه بکه‌ن. ئێمه ڕێکاری نه‌ته‌وه‌ی دیموکراتیک له چوارچێوه‌ی کۆداردا له ڕۆژهه‌ڵاتی کوردستان داده‌مه‌زرێنین و مۆدێلێکی ئاوا‌ش بۆ گه‌لانی تری ئێران پێشنیار ده‌که‌ین.\nئه‌م مۆدێله به مۆدێلێکی ئاڵتەرناتیڤ ده‌زانین و له‌سه‌ر ئه‌و بڕوایه‌ین که پێداگری له سه‌ر ڕێکاره‌کانی نه‌ریتی و نه‌ته‌وه‌گه‌رایانه بۆ گه‌ل زه‌ره‌رمه‌ند ده‌بن. \nڕێکاری نه‌ته‌وه‌ی دیموکراتیک که ئێمه باسی لێده‌که‌ین به چاوێکی کراوە و دانپێدانه‌ر ده‌ڕوانێته ناسنامه‌کان و جیاوازییه‌کان. هه‌ر ئه‌و تایبه‌تمه‌ندییه ده‌کرێ له نێو بزوتنه‌وه‌کانی گه‌لانی ئێراندا جێگیر بکرێت. به بڕوای ئێمه بۆ تێپه‌ڕکردنی ڕه‌وشی به‌ربڵاوی هه‌نوکه‌یی و ده‌سته‌به‌رکردنی هاوته‌ریبی پێویست بۆ گه‌یشتن به تێکۆشانێکی دیموکراسیخوازانه ده‌توانین ئه‌م به‌ستێنه ساز که‌ین. ئه‌م کۆنفرانسه ده‌توانێ ببێته به‌ردی بناغه‌ی “خانوی دیموکراتیک و هاوبه‌شی” گه‌لانی ئێران و ڕه‌وته‌کانی هزری و سیاسی جیاواز که بۆ ئازادی و دیموکراسی تێده‌کۆشن.\nئه‌م کۆنفرانسه له کاتێکدا به‌ڕێوه ده‌چێت که ڕۆژهه‌ڵاتی ناوه‌ڕاست بووه‌ته گۆڕه‌پانی شه‌ڕ و ئاگر و خوێن. هه‌تاکو ئێستا هێزه‌کانی جیهانی سه‌رمایه و ده‌وڵه‌ت نه‌ته‌وه‌کانی قه‌واره‌پارێزی ناوچه‌که وه‌ک ئێران، نه ته‌نیا هیچ پرۆژه و پیلانێکیان بۆ چاره‌سه‌ری کێشه‌کان نه‌بووه به‌ڵکوو به کرده‌وه‌کانی خۆیان کێشه و گرفته‌کانیان به‌رفراوانتر و توندتر کردووه‌ته‌وه. پانتایی قه‌یرانه‌کان ڕۆژبه‌ڕۆژ له زێده‌بووندان و پێویست به ستراتێژییه‌کی نوێ و بنچینه‌یی هه‌یه بۆ ده‌رچوون له‌م ڕه‌وشه. ئێمه به‌م ستراتێژییه ده‌ڵێین “هێڵی سێهه‌م” به‌و واتایه که نه ده‌بێ له به‌رامبه‌ر دیکتاتۆری و هه‌ژمۆنی خوازی و سه‌رکوتکاری ده‌وڵه‌ت نه‌ته‌وه‌کانی ڕۆژهه‌ڵاتی ناوین سه‌ردانوێنین و نه ده‌بێ ته‌سلیمی سیاسه‌ته‌کانی قه‌یراناوی و شه‌ڕخوازانه‌ی هێزه‌کانی سه‌رمایه‌داری بین. ڕاشکاوانه ده‌ڵێن که ئێمه وه‌کوو پەژاک له ڕۆژهه‌ڵاتی کوردستان و ئێراندا ئه‌م سیاسه‌ته به بنه‌ما ده‌گرین.\nبه‌رهه‌می هێژمۆنیخوازی له ڕۆژهه‌ڵاتی ناوەڕاست دا، ده‌رکه‌وتنی ترۆریزمی نێوده‌وڵه‌تی له جۆر‌ی داعه‌ش و شه‌ڕگه‌لێك به ڕواڵه‌تی ئایینی و نه‌ته‌وه‌گه‌رایانه‌یه که ته‌واوی ده‌وڵه‌ته‌کان و گه‌لانی کێشاوه‌ته ناو خۆی . له ئه‌گه‌ری پێشوه‌نه‌چوونی چاره‌سه‌ری دیموکراتیک له ئاستی ئێراندا، ده‌م به ده‌م مه‌ترسی ئه‌وه‌ی که ئێرانیش بکه‌وێته ڕه‌وشی عێڕاق و سوریه زیاتر ده‌بێت. هه‌ر بەم بۆنەیەوە به له‌زکردنی خه‌بات و تێکۆشانی دیموکراتیک له ئێران گرینگییه‌کی تایبه‌تی هه‌یه.\nبه ئاشکرایی دیاره که کۆماری ئیسلامی ئێران به پێداگری له سه‌ر سیاسه‌ته‌کانی دژه‌گه‌لی و فاشیستی خۆی که پانتاکه‌ی سنووره‌کانی ئێرانیشی ده‌رباز کردووه، بووه‌ته به مه‌ترسییه‌کی جیددی بۆ ته‌واوی گه‌لانی ئێران و ناوچه‌که. هه‌ر چۆن تاقه ڕێگای به‌رخۆدان له به‌رامبه‌ر ترۆریزمی نێوده‌وڵه‌تی له جۆری داعەش، سازکردنی به‌ره‌ی دژه‌فاشیسم و به‌رخۆدانێکی وه‌کوو کۆبانیه، له به‌رامبه‌ر فاشیزمی کۆماری ئیسلامی ئێرانیش پێویسته به‌ر‌ه‌یه‌کی یه‌کگرتووی دیموکراتیکی گه‌لانی ئێران پێکبێت. پووچه‌ڵکه‌ره‌وه‌ی هه‌ر جۆره بنچیناژۆیی (بونیادگه‌رایی) ئیسلامی، فاشیزم و سه‌ره‌ڕۆیی، ته‌نیا و ته‌نیا مۆدێلی “دیموکراسی خۆجێیی، ناوچه‌یی و جیهانیه” . له سه‌ر ئه‌و باوه‌ڕه‌ین که هه‌م ڕاستییه‌کانی مێژوو، هه‌میش ئه‌زمونی مه‌زنی تێکۆشانی سیاسی گه‌لانی ئێران ده‌توانێ مۆدێلێکی دیموکراسی تایبه‌ت به دیاری بێنێت. به پێی هه‌بوونی مه‌ترسی هه‌ڵدانی هه‌رجۆره داعه‌شێکی تازه، حیزبوڵڵا و مۆره‌کانی تری شه‌ڕی نیابه‌تی، ڕوودانی ڕه‌شه‌کوژی و تراژێدیاکانی به‌رهه‌می شه‌ری جیهانی سێهه‌م، پێویسته ده‌رفه‌تی هه‌نوکه‌یی به هه‌ند وه‌رگرین تاکوو هه‌نگاوی جیددی بۆ هاوته‌ریبی له تێکۆشانێکی دیموکراتیکدا هه‌ڵگرین.\nکۆماری ئیسلامی ئێران به‌رده‌وام هه‌وڵی داوه تا پرسه‌کانی ناوخۆی وه‌کوو پرسی کورد، پرسی عه‌ڕه‌ب، پرسی به‌لوچ، پرسی به‌هایی، پرسی ژن و هه‌موو جۆره پرسی دیکه حاشا بکات و ناوه‌ڕۆک و ڕاستی داعه‌شیانه‌ی خۆی بشارێته‌وه. ڕووی فاشیستی و سته‌مکارانه‌ی خۆی له ژێر ده‌مامکی ڕه‌وایی که له دیپلۆماسی ناونه‌ته‌وه‌یی به دانی ئیمتیاز وه‌چه‌نگی ده‌خا حه‌شار بدات و به‌و شێوه‌یه هه‌وڵ ده‌دا که ئۆپۆزیسیۆن و هێزه‌کانی گۆرانخواز بێکاریگه‌ر بکات. له بەرامبەر وه‌ها ڕه‌وشێک بانگ له گشت ڕه‌هه‌نده‌کانی سیاسی و کۆمه‌ڵایه‌تی ئێران ده‌که‌ین تا یەکیەتی دیموکراتیک پێک بێنن\nپەژاک له‌سه‌ر ئه‌و بڕوایه‌یه ئه‌م مۆدێلی که باسی لێوه‌ده‌کات چه‌ترێکی هاوبه‌شه بۆ به‌شداری ئازادانه‌ی هه‌موو گه‌لان له کورد، عه‌ڕه‌ب، به‌لوچ، ئازه‌ری، تورکمه‌ن، گیله‌ک، مازەنی و فارس. مۆدێلی دیموکراتیکی پێشنیاری ئێمه خانووی هاوبه‌شی یارسان، به‌هایی، مه‌سیحی، که‌لیمی، زه‌رده‌شتی، سوننی و شیعه‌یه. ئه‌م مۆدێله ماڵی ئه‌منی ئه‌رمنی، ئاسۆڕی، که‌لدانی، سائیبی و ناسنامه‌کانی تری مێژووی ئێرانه که ڕۆژی ئه‌مڕۆ له ژێر ناوی “که‌مینه” له مه‌ترسی له‌ناوچووندان. مۆدێلی دیموکراتیکی ئێمه وڵامێکی مێژوویی بۆ ئازادیخوازی ژنانی ئێرانه. ئه‌م مۆدێله گۆڕه‌پانێکی به شکۆیه بۆ به‌شداری ته‌واوی به‌شه‌کانی مۆدێرنیته‌ی دیموکراتیک وه‌کوو سۆسیالیسته‌کان، فێمینیسته‌کان، ئێکۆلۆژیسته‌کان، بزوتنه‌وه‌کانی فه‌رهه‌نگی و هه‌روه‌ها ڕه‌هه‌نده‌کانی ئایینی و عه‌قیده‌تی که ناوه‌ڕۆکی دژه ده‌سته‌ڵات و دژه سه‌رمایه‌یان هه‌بێت. مۆدێلی نه‌ته‌وه‌ی دیموکراتیک که پەژاک وه‌کوو ڕێگه چاره پێشنیاری ده‌کات، له به‌رده‌م فره‌ڕه‌نگی کرایەوە و به‌هۆی هاوته‌ریبی له‌گه‌ڵ سیاسه‌تی دیموکراتیک ده‌توانێ هه‌موو جۆره پێکهاته و ڕێکخراوه‌ی سیاسی و مه‌ده‌نی له‌خۆیدا جێکاته‌وه، ئه‌ویش بێ ئه‌وه‌ی که جیاوازییه‌کانی ڕه‌سه‌نی، نه‌ته‌وه‌یی، ئایینی، زمانی و فه‌رهه‌نگی ببنه هۆکاری جودایی و سازبوونی کێشه. واتا ئه‌م سیاسه‌ته دیموکراتیکه‌ی که ئێمه باوه‌ڕمان پێیه‌تی بۆ هه‌موومان سه‌ره‌ڕایی جیاوازییه‌کان ده‌رفه‌تی یه‌کگرتن ده‌به‌خشێ. وه‌کوو گه‌لانی ئێران هه‌م ناسنامه جیاوازه‌کانمان ده‌پارێزرێت و هه‌میش ده‌گه‌ینه یه‌کگرتنێکی دیموکراتیک بۆ خه‌باتی هاوبه‌ش له پێناو چاره‌سه‌ری پرسه‌کانماندا.\nپەژاک له‌سه‌ر ئه‌و بڕوایه‌یه که بۆ به‌رهه‌مهێنانی به‌رخۆدان و خه‌باتی ماندوونه‌ناسانه‌ی گه‌لانی ئێران پێویسته ڕوحی هاوته‌ریبی دیموکراتیک سه‌ره‌تا له بزوتنه‌وه‌کان و ڕێکخراوه‌کانی پێشه‌نگدا سازبکرێت. به باوه‌ڕی ئێمه ڕێکخراوه‌کانی سیاسی-مه‌ده‌نی که به‌دوای ده‌سته‌به‌رکردنی مافه‌کانی ڕه‌وا و دیموکراتیکی ناسنامه‌کان، نه‌ته‌وه‌کان و فه‌رهه‌نگه‌کانی ئێران دان، پێویسته زیاتر له هه‌موو کات ئه‌و توانایی و ده‌رفه‌تانه‌ی که هه‌یانه پێکه‌وه په‌یوەند بده‌ن و بیانکه‌نه یه‌ک. ته‌نیا به ڕێکارێکی وه‌ها ده‌تواندرێ له دڵی قه‌یرانه‌کان، دەرده‌کان و ئه‌و تراژێدیایه‌ی که گه‌لانمان به‌رامبه‌ری هاتوون، ڕزگار بین و مزگێنی ده‌رکه‌وتنی خۆری دیموکراسی و ئازدای بده‌ین.\nله کۆتاییدا جارێکی تر ده‌ستنیشانی ده‌که‌ین که به‌ستنی ئه‌م کۆنفرانسه له ڕێگایه‌کی وه‌ها به‌نرخدا، هه‌نگاوێکی گرینگه و ده‌توانێ ده‌سپێکێکی نوێ بێت. به‌و هیوایه دووباره سڵاوی گه‌رم و دۆستانه‌ی پارتیمان پەژاک پێشکه‌شتان ده‌که‌ین.\nپارتی ژیانی ئازادی کوردستان ─ PJAK


وتار – پەڕە 16 – Knwe.org\nسەرەکی » وتار (پەڕە 16)\nئه‌ركه‌كانی كابینه‌ی نۆیه‌م و مۆدێلێكی جیاواز\n23/07/2019\tوتار سەرنج جێ بهێڵە\nزوبێر عوسمان* دوای نۆ مانگ و نۆ رۆژ له چاوه‌ڕوانی و خۆڕاگریی و دڵه‌ڕاوكێ و نیگه‌رانیی كۆمه‌ڵانی خه‌ڵكی كوردستان كه گفتوگۆی لایه‌نه سیاسییه‌كان به هه‌ورازو نشێوو قۆناغی سه‌ختتدا تێپه‌ڕی، سه‌ره‌نجام كابینه‌ی نوێی حكومه‌تی هه‌رێمی كوردستان له‌دایك بوو، رۆژی 10/7/2019 له‌لایه‌ن په‌رله‌مانی كوردستانه‌وه متمانه‌ی پێبه‌خشرا. كابینه‌ی نۆیه‌م به‌راورد به هه‌ر هه‌شت كابینه‌كانی پێشووتر، زۆرترین قسه‌ی له‌سه‌ر كرا، زۆرترین ئاسته‌نگ و به‌ربه‌ستی ...\nخه‌ڵك چی له یه‌كێتی ده‌وێت؟\nكاروان عه‌لی شامار هیچ هێزێكی شۆڕشگێڕ نییه له ناوچه‌كه‌دا به خۆرهه‌ڵاتی ناڤینه‌وه بارته‌قای یه‌كێتیی نیشتمانیی كوردستان مێژویه‌كی جوان و پرشنگداری هه‌بێ، ئه‌م فاكته‌ره‌ش بووه به‌هۆی مانه‌وه‌و قه‌تیسبوونی حزبه‌كه له چوارچێوه مێژوییه‌كه‌یدا، باشتر بڵێین تا هه‌نوكه نه‌یتوانیوه ته‌وزیفی مێژووه‌كه‌ی بكات بۆ بنیادنانی ئاینده‌یه‌كی جوانترو باشتر! یه‌كێتی بۆ ئه‌وه‌ی له‌هه‌مبه‌ر مێژووه‌كه‌ی به گه‌وره‌یی بمێنێته‌وه، پێویسته له ئاست خزمه‌ت و داواكانی كۆمه‌ڵانی خه‌لكی ...\nئەو شەهیدەی فڕۆكەی جەنگی بەردایەوە\n23/07/2019\tرەهبەر سەید برایم سەرنج جێ بهێڵە\nشەهید بەهەڵوێست وخۆشەویست وخۆنەویستی كورد وكوردستان، كەسایەتی دیاری قەڵاسێوكەو شوان وشێخ بزێنی وچەمی ڕێزان، شەهیدی سەركردە (حەمەغفور ئاغجەلەری) شاگرد و هەڤاڵی گیانی بەگیانی شەهید (عەلی عەسكەری)، لەوكاتەی گڕ لەتفەنگ داگیرسا، جاڕی شۆڕشی ئەیلول درا، شەهید حەمەغەفور بەشداربوو، وەك پێشمەرگە و قارەمان دیاربوو، هەرزوو پێشمەرگەی زۆر لەدەور كۆبۆوە، نەیهێشت لەدەربەندی بازیان دوژمن دەست بگرێت بەسەر چەمچەماڵدا، جوامێرو بەبەخشندە بوو، خۆشەویستی ناو ...\nسیحری ئاشتی هەورامی\n23/07/2019\tد.شیركۆ عبدالله سەرنج جێ بهێڵە\nـ تۆ چیت هەیە رۆڵە؟ × هەزاران هیوا. ـ چیتر؟ × پێنج هەزارییەكی دڕاویش. *** ـ چی لەبەردایە؟ × مانتۆیەكی درێژ. ـ چیتر؟ × هیچ. *** ـ پشتی بەچی قایمە؟ × بە سەرو زمانە شیرینەكەی. ـ چیتر؟ × گەوجێتی خەڵكەكەش. *** ـ بەچی شێخت نامێنێ؟ × كە لە نیوەڕواندا كارەبا ئەبڕێ. ـ چیتر؟ × كە بەیانیانیش قردێلە ئەبڕن. *** ـ ...\n23/07/2019\tئیدریس جەبار سەرنج جێ بهێڵە\nلەبەرانبەر دەستبەرداگرتنی نەوتهەڵگرەی لە جەبەل تارق، كەشتییەكی بەریتانی لە نۆكەندی هورمز دەستبەسەركرد، ئەمەش هێندەی تر تەنگژەكانی لەناوچەكەدا ئاڵۆزكرد و رەنگە گەر رێخۆشكەر نەبێت بۆ بەرپابوونی جەنگ، دەرگای دانوستانەكان بە پێوەری 180 پلە بۆ دانوستان لەگەڵ وڵاتەدا ئاواڵا بكات. پێگە جوگرافییە ستراتیژییەكەی كە وایكردووە تەواوی بەری خۆرهەڵاتی ناوچەكەی لەژێردەستدابێت، بە گەمەكەرێكی بەهێز لە كەنداودا دادەنرێت كە سێ یەكی هەناردەی نەوتی جیهانی ...\n22/07/2019\tخەڵەف غەفور سەرنج جێ بهێڵە\nدوایین په‌یام و نامه‌كانی عه‌بدوڵڵا ئۆجه‌لان كه به‌ر له چه‌ند رۆژێك بڵاوكرایه‌وه، داوا و جه‌ختكردنه‌وه‌یه له‌سه‌ر ده‌ستپێكردنه‌وه‌ی دانوستانه‌كانی بۆ چاره‌سه‌ری پرسی دیموكراسی و كورد له توركیا. ئه‌م جه‌ختكردنه‌وه‌یه هاوكاته له‌گه‌ڵ هاتنه‌كایه‌ی چه‌ندین گۆڕانكاری له‌سه‌ر ئاستی ناوخۆی توركیا، هه‌روه‌ك گیرۆده‌بوونی توركیا به چه‌ندین قه‌یرانی هه‌رێمایه‌تی و ناوچه‌یی و ئه‌وه‌ش به‌قورسی ئابووری توركیای دووچاری داكشان كردووه. قۆناغی یه‌كه‌می پرۆسه‌ی ئاشتی له سه‌رده‌می ...\n22/07/2019\tهونه‌ر ره‌سوڵ ئه‌حمه‌د سەرنج جێ بهێڵە\nیه‌كه‌م هه‌نگاو و سه‌ردانی ره‌سمی سه‌رۆك و جێگری سه‌رۆك وه‌زیرانی هه‌رێمی كوردستان رووه‌و به‌غدا بوو، ئه‌مه ئه‌گه‌ر بۆ داهاتووش بكرێته بنه‌مای دۆزینه‌وه‌ی چارسه‌ری هه‌میشه‌یی، هه‌نگاوێكی ته‌واو دروسته، چونكه به‌پێچه‌وانه‌ی رابردووه‌وه، ئێستا هاووڵاتیانی هه‌رێمی كوردستان له‌چاوه‌ڕوانی ئه‌وه‌دان كه ئیدی دوای زیاتر له نۆ مانگ له گفتوگۆی دوور و درێژی لایه‌نه‌كان، دیوێكی تری حوكمڕانی ببینن له‌هه‌رێم، به‌بڕوای به‌نده ئه‌م جیاوازییه له‌وه‌وه ده‌ستپێده‌كات ...\nئەگەر كورد بونایە\n22/07/2019\tد.شیركۆ عبدالله سەرنج جێ بهێڵە\nحەمدی بەگی ساحێبقڕان لە خۆیەوە ناڵێ قیمەتی ئەشیا بە جێگەیە. ئەمە هەقیقەتێكە هەموو رۆژێ چززە لە لووتمان هەڵدەسێنێ و بیرمان ئەخاتەوە كە جوگرافیا دایەگەورەی تەئریخەو كێ تۆ زۆر بەموهیمی ئەزانی ئەگەر خەڵكی كوردستان بوایە نەوعێكی تر دەرئەچوو. مەسەلەن بۆ نموونە: تەها حسێن: لە مەولووی ژناندا قورئانیان پێ ئەخوێند. بریجیت باردۆ: كاكە شێخێك ئەیكرد بە سكرتێرەی خۆی. ئەدیسۆن: پەیژەی دائیرەی كارەبایان ...\nكۆنگرەیەك بۆ گیڕانەوەی یەكێتی\n22/07/2019\tسه‌رتیپ جه‌وهه‌ر سەرنج جێ بهێڵە\nجموجۆڵ و چالاكییەكانی هاندانی سەركردایەتی و بڕیار بەدەستانی یەكێتی نیشتیمانیی كوردستان بۆ كۆنگرەكردن لەزیادبوندایە، چەند گروپێك دروستبون بۆ ئەوەی هەریەكە لەلایەكەوە بەشێوازێك پرسی پێویستی كۆنگرە بوروژێنێت. كۆبونەوەكان لەدەوری دوو خواستی سەرەكی دەخولینەوە، یەكەمیان بڕیاری كۆنگرە بدرێت و یەكێتی كۆنگرە بكات، دووەمیان كۆنگرەیەك بێت ئەو حزبە بەرەو پێشەوە ببات لەهەموو ئاستەكان. خراپبونی دۆخی ناوخۆی یەكێتی لەماوەی نزیكەی 10 ساڵی رابردوو، شێواوییەكی ...\nکوشتن هەر کوشتنە و مرۆڤ هەر مرۆڤە\n22/07/2019\tهیوا محەمەد سەرنج جێ بهێڵە\nئەمریکا بۆ پرۆسەی ئازاد کردنی عێراق و دواتر لەماوەی بەرەسمی ناساندنی عێراق وەک داگیرکراو و تا ئەوکاتیش کە هێزەکانی کشاندەوەو و تائەمڕۆش بەردەوام قوربانی بە هێزەکانی دەدات و لەسەرەتاوە زیاتر لە چوار هەزار سەربازی ئاسایی و پلەداری کوژراوەو هێشتاش سوورە لەسەر سیاسەتی پێشوی خۆی نەک هەر لە عێراق بەڵکو لەزۆر جێی دیکەی ئەم جیهانە. پەندە کوردییەکە دەڵێ دەیەوێت بچێتە راوەماسی ...\nلاپەرە 16 لە 399« سەرەتا...10«1415161718\t»\t203040...کۆتا »


ئه‌نفالستان – پەیماننامەى جینۆساید لە گفتووگۆکانى نەتەوەیەکگرتووەکاندا…………………..هاوڕێ ئەحمەد\nپەیماننامەى جینۆساید لە گفتووگۆکانى نەتەوەیەکگرتووەکاندا\nدووەم: بانهێشتى دەوڵەتەکان دەکات بۆ دەرکردنى یاسایەک لەسەر ئەم مژارە و ئەنجوومەنى ئابوورى و کۆمەڵایەتى نەتەوەیەکگرتووەکان ڕادەسپێرێت بۆ چاوپێداخشانەوەى پڕۆژەڕەشنووسى پەیماننامەکە و دەستکردن بە دانووسان لە پێناو گەشتن بە کۆدەنگی.\n“١. کوشتنى ئەندامانى گروپێک، ٢. پەکخستى چونییەکى و یەکگرتوویى گروپێک، ٣. سەپاندنى جەوروستەمى ژیان و تەگەرەخستنەڕیى ژیان بە شێوەیەک کە سەربکێشێت بۆ مردن”\n“١. خەساندن و بەزۆر لەباربردن، ٢. لە یەکتر دابڕینى نێرو مێ، ٣. تەگەرەخستنەبەر هاوسەرگێرى لە نێوان ئەندامانى گروپێکى پارێزراودا”\n“سەپاندنى ڕێوشوێنێک کە ببێتەهۆى ڕیگریکردن لە وەچەخستەوە”\n“١. گواستنەوەى منداڵ لە گروپێکى پارێزراوەوە بۆ گروپێکى تر، ٢. دوورخستنەوەى ئەو ئەندامانەى کە نمایندەى گروپێکى پارێزراو دەکەن، ٣. قەدەغەکردنى بەکارهێنانى زمانى نەتەوەیی، ٤. تەفروتوناکردنى ئەو کتێبانەى کە بە زمانى نەتەوەیی ئەو گروپانە نوسراون، یان تێکدانى توراسە دینییەکانیان، یان قەدەغەکردنى نوسین و بڵاوکردنەوەى ئەو کتێبە نوێیانەى بە زمانى نەتەوەیی ئەو گرووپانە دەنوسرێن، ٥. کاولکردنى شوێن و شوێنەوارە مێژوویی و ئاینییەکان، یان بەکارهێنان بۆ مەبەستێکى تر، یان تەفروتووناکردنى بەڵگە مێژوویی و هوونەرى و دینییەکان”\n“١. قەدەغەکردنى بەکارهێنانى زمانى گرووپێکى پارێزراو لە گفتووگۆ ڕۆژانەیەکان، قوتابخانە، نوسینى کتێب یان هەر بڵاوکراوەیەکى تر، ٢. قەدەغەى بەکارهێنان یان تێکدانى کتێبخانە، مۆزەخانە، قوتابخانە، مۆنۆمێنتى مێژوویی، پەرستگا یان هەر شوێنێکى ترى کلتورى”\nبۆ خوێندنەوەى بەشى یەکەم کرتەى ئێرە بکە.


ڕوسیا گه‌ڤان ل میلیشیاتێن سه‌ر ب توركیا دكه‌ت - پرس بادینی\nHome جیهان سڵایدشۆو هەواڵ ڕوسیا گه‌ڤان ل میلیشیاتێن سه‌ر ب توركیا دكه‌ت\nڕوسیا گه‌ڤان ل میلیشیاتێن سه‌ر ب توركیا دكه‌ت\nپرس بادینی 7:23:00 PM جیهان, سڵایدشۆو, هەواڵ,\nوه‌زیرێ ده‌رڤه‌یێ ڕوسیا ڕاگه‌هاند، وه‌ڵاتێ وى هیچ نه‌رمیه‌كێ به‌رامبه‌ر تیرورستێن ل ئیدلبن نیشان ناده‌ت .\nئه‌ڤروو ڕۆژا سێشه‌مبى، سێرگى لاڤرۆڤ وه‌زیرێ ده‌رڤه‌یێ ڕوسیا ڕاگه‌هاند، "پێدڤیه چه‌كدارێن گڕۆپێن چه‌كدار ب چ شێوه‌كى په‌یوه‌ندى ب تیرورستانڤه نه‌بیت، و پێدڤیه تیرورست خۆ بده‌ست مه ڤه به‌رده‌ن، له‌وا ئه‌م هیچ نه‌رمیه‌كێ به‌رامبه‌ر وان نیشان ناده‌ین".\nدوپاتكر ژى، هه‌موو ئاگربه‌ستان ڕێكه‌كا تایبه‌ت یا بسه‌ڵامه‌ت ل ئیدلب هێلایه، كو هاوڵاتیێن وێرێ بده‌ركه‌ڤن، به‌لێ تیرورست ئه‌وێ ڕێكێ دكه‌نه ئارمانج، و ناهێلن هاوڵاتى ده‌ربكه‌ڤن، دا وه‌ك قه‌لغان بكاربینن .\nگوت ژى، "ڕوسیا و توركیا ڕێككه‌فتینه كو ئۆپۆزسیۆنا چه‌كدار ژ تیرورستان بهێته جوداكرن".\nBy پرس بادینی at 7:23:00 PM


10:52 - 23/02/2021\nستراتیژیەتی ئەمریکا لە رۆژهەڵاتی ناوەڕاستدا\nهەمیشە ناوچەی رۆژهەڵاتی ناوەڕاست، گرنگی گەورەی لە نەخشەی ستراتیژی ئەمریکادا هەبووە، چونکە ئەم ناوچەیە شوێنێکی باش لە بەرژەوەندییە گرنگەکانی ئەمریکا داگیر دەکات، هەرئەمەش وایکردووە کە هێزە سەربازییەکانی هەمیشە لە حالەتی ئامادەباشیدابن، بۆئەوەی کاتێک بەرژەوەندیییەکانی لە رۆژهەڵاتی ناوەڕاستدا کەوتە مەترسییەوە، یەکسەر دەستێوەردانی راستەوخۆ بکات و بەرگریی لە خۆی بکات.\nسێ ئامانجی سەرەکی:\nئامانجی سەرەکی ستراتیژی ئەمریکا بەرامبەر بە ناوچەی رۆژهەڵاتی ناوەڕاست خۆی لە سێ خاڵی سەرەكیدا دەبینێتەوە کە ئەوانیش:\n1- زامنکردنی بەردەوامبوونی هەناردەکردنی نەوتی ناوچەکە بۆ بازاڕەکانی ئەمریکا و جیهان.\n2- زامنکردنی ئارامی و ئاسایشی ئیسرائیل.\n3- بەردەوامیدان بە هەژموونی خۆی لە ناوچەکە.\nئەمانە سێ ئامانج و کۆڵەکەی سەرەکی ستراتیژی ئەمریکان و هیچکاتێکیش بە گۆڕینی سەرۆک و حکومەتەکان، گۆڕانکاری بەسەردا نەهاتووە، بگرە دەتوانم بڵێم رێژەیەکی نەگۆڕن، پێدەچێت لە رووی ئامڕاز و شێوازی مامەڵەکردنەوە، جیاوازییان هەبوو بێت، بەڵام لە ناوەڕۆکدا یەک شت بوون.\nتا ئێستاش وتەکەی سەرۆک ریچارد نیکسۆن وەکو بنەمایەکی سەرەکی دادەنرێت بۆ بڕیاربەدەستانی ئەمریکا، کاتێک گوتی:(ئەمریکییەکان ناچنە دەرەوەی سنوورەکانی خۆیان بۆ بەرگریکردن لە دیموکراسی و شەرعیەت و دژایەتیکردنی دیکتاتۆریی، بەڵکو ئێمە بۆیە دەچینە ئەو شوێنانەوە، چونکە ناهێڵین بەرژەوەندیییەکانمان بکەوێتە مەترسیییەوە.) ئەم وتەیەش بۆتە پڕەنسیپی سەرەکی بۆ هەموو سەرۆکەکانی کۆشکی سپی، جا کۆماریی بن یان دیموکرات.\nدوو کۆڵەکەی سەرەکی:\nستراتیژیی ئەمریکا پشت بە دوو کۆڵەکەی سەرەکی دەبەستێت:\nیەکەم: هەڵبژاردنی باشترین لەناو بژاردە و ئەڵتەرناتیڤەکاندا.\nدووەم: لە کاتی پەسەندنکردنی بڕیارە گرنگەکاندا، پێدانی رۆڵی زیاتر بە دەزگا ئەمنی و هەواڵگری و سەنتەرەکانی لێکۆڵینەوەو بەدواداچوون. ئەم دەزگایانەش بە پێی کۆمەڵێک پێوەری جێگیر کار دەکەن کە ئامانجی سەرەکییان پاراستنی بەرژەوەندییەکانی ئەمریکایە، تەنانەت ئەگەر لەسەر بەرژەوەندیی دەوڵەتانی ناوچەکە یان بەرژەوەندیی رژێمە حاکمەکانی ناوچەکەش بێت.\nسیاسەتی ئۆباما بەرامبەر ناوچەکە:\nوەکو پێشتریش وتمان کە ستراتیژیەتی ئەمریکا لە ناوچەکەدا جێگیرەو ناگۆڕێت، سەرۆکەکانیش هیچ ناگۆڕن، تاکە گۆڕانکاری لە شێوازی مامەڵەکردن و ئامڕازەکانە. بۆ نموونە لەسەردەمی سەرۆک باراک ئۆباما دا، بۆ جێبەجێکردنی ستراتیژی ئەمریکی لە ناوچەکەدا، زیاتر جەختی لەسەرئەم خاڵانەی خوارەوە دەکردەوە:\n1- گەڕانەوەی متمانە بە ئەمریکا لە ناوچەکە.\n2-بەهێزکردنی پەیوەندییەکان و بەرژەوەندی هاوبەش لەگەڵ وڵاتانی رۆژهەڵاتی ناوەڕاست، لەپەنا ئەوەشدا پارێزگاریکردن لە ئیسرائیل و پێدانی پێگەیەکی تایبەت پێی لەناوچەکەدا.\n3- کشانەوەی هێزەکانی ئەمریکا و لە جیاتی ئەوە پشتی بەهەماهەنگی سەربازی و ئەمنی لەگەڵ وڵاتانی ناوچەکە دەبەست.\n4- هێشتنەوەی پێشڕەوی سەربازی ئیسرائیل لە ناوچەکە.\nئۆباما دەیویست وێنەی گشتی ئەمریکا لە لای خەڵكی ناوچەکە باشبکات ئەوەش لە رێگەی دووبارە ژیاندنەوە پرۆسەی ئاشتی لە نێوان ئیسرائیل و فەلەستینییەکان، هەروەها جیاکردنەوەی دژایەتیکردنی تیرۆر و بیری توندڕەویی، لەگەڵ ئایینی ئیسلام.\nئۆباما دەیەویست هەموو بایەخی ئەمریکا بۆ ناوچەی ئاسیای دوور بگوێزێتەوە، هەربۆیە رێگەی بە دەستێوەردانی روسیا لە کێشەی سوریادا دا، بەڵام بە جۆرێک دژی بەرژەوەندی ئەمریکا نەبێت و لەوکاتەدا هەماهەنگی بەهێز لە نێوان ئەمریکا و روسیادا هەبوو لە سوریا، چونکە ئۆباما پشتی بە تێزی( سەرکردایەتی لە پشتەوە) دەبەست.\nسیاسەتی ئەمریکا لە سایەی ترەمپدا:\nستراتیژی ئەمریکا لە سایەی دۆناڵد ترەمپدا پشتی بە کۆمەڵێک ئامڕازی جیاواز دەبەست کە زیاتر واقعیتر بوون لەچاو ئەوانەی ئۆبامادا، ئەمەش پەیوەندیی بەوەوە هەبوو کە ترەمپ خۆی کەسێکی بازرگان بوو، لەبەرئەوە مامەڵەکردنی لەگەڵ رووداوەکانی ناوچەکە بە پێی پێوەری ( قازانج و زەرەر) دەپێوا، کە ئەمەش بووبوە مایەی سەرسووڕمانی ناوچەکە و جیهان.\n1-لە سیاسەتەکانیدا پشتی بە پڕەنسیبی ( یەکەمجار ئەمریکا) دەبەست، کە ئەمەش زیاتر مانای پاراستنی هەژموونی ئەمریکا و رەتکردنەوەی جەمسەرەکانی تری جیهان دێت.\n2-سیاسەتەکانی ترەمپ زیاتر سیمایەکی مادیان هەبوو، زیاتر پشتی بە هێزی ئابووری دەبەست تاوەکو نەرمە هێزی ئەمریکا، هەروەها پشتی بە تاکڕەویی دەبەست، کە ئەمەش وایدەکرد زۆرجار دژی دۆستە دێرینەکانی ئەمریکاش بوەستێتەوە، لەبەرئەوە دەبینین ترەمپ کۆمەڵێک بڕیاری سەیری دا لەوانە هەڵوەشاندنەوەی رێکەوتنی ئەتۆمی لەگەڵ ئێران، بە بیانوی ئەوەی لەگەڵ بەرژەوەندیی ئەمریکادا نایەتەوە، جگەلەوەش لەسایەی ترەمپدا ئەمریکا خۆی لە 14 رێکەوتننامە و رێکخراوی نێودەوڵەتی هاتە دەرەوە، چونکە پێی وابوو لەگەڵ بەرژەوەندیی ئەمریکادا نایەتەوە.\nدژی گروپە توندڕەوەکانە\nئێستا ستراتیژی ئەمریکا لە رۆژهەڵاتی ناوەڕاستدا بریتییە لە پارێزگاریکردن لە ( سیستمی دەوڵەت) چونکە دەترسێت لە نەمانی دەوڵەتەکاندا (تەنانەت ئەوانەشی کە دۆستی ئەمریکا نین) گرووپە توندڕەوەکان جا سوونی بن یان شیعە، دەسەڵات دەگرنە دەست، کە ئەمانەش ئەمریکا بە دوژمنی سەرەکیان دادەنێت بۆسەر بەرژەوەندییەکانی، بۆیە بینیمان لە ئامانجی رووخانی رژێمی ئەسەد لە سوریادا کشایەوە، ئەمەش پاش ئەوەی گروپە توندڕەوەکان بەهێز بوون.\nهەربۆیە ئەمریکا پێی وایە هێشتا سیستمی دەوڵەت لە رۆژهەڵاتی ناوەڕاستدا لە مەترسیدایە، بۆیە دەبێت پشتگیری ئەو دەوڵەتانە بکرێت و نەهێڵرێت برووخێن، ئەمەش بە روونی لە عیراقدا دەیبینین.\nئەوەی کە پەیوەندی بە ململانێی ئێرانەوە هەیە، ستراتیژی ئەمریکا پێ لەسەرئەوە دادەگرێت، کە رێکەوتنێکی ئەتۆمی نوێ بکرێت، ئەوەش بە سوود وەرگرتن لەو گوشار و گەمارۆیانەی کە لەسەر ئێرانە، هەروەها لغاوکردنی گروپە چەکدارەکانی سەر بە ئێران لە ناوچەکە، جگە لەوەش دەبێت ئەو رێکەوتنە نوێیە بەشێوەیەک بێت، کە ئێران نەتوانێت بۆمبی ئەتۆمی بەدەستبهێنێت، لەهەمانکاتیشدا گرەنتی ئەمن و ئاسایشی هاوپەیمانە عەرەبەکانی لە کەنداودا بکات.\nهەرچەندە ئەمریکا زۆر بە دوودڵییەوە مامەڵە لەگەڵ ئێراندا دەکات لە جەنگی دژ بە داعشدا، چونکە دەزانێت ئەم هەماهەنگییە لەگەڵ ئێراندا، پشتگیری عەرەبی سوونە لە جەنگی دژ بە داعش کەم دەکاتەوە.\nلە کاتێكدا ئەمریکا پێی وایە کە دەبێت هەواداری داعش لەناو سوونەکاندا کەم بکرێتەوە. هەروەها لە رێگەی هێرشە ئاسمانییەکان و هەماهەنگی و هاوکاری لەگەڵ سوپای حکومەتە هاوپەیمانەکانی لە ناوچەکە، بەردەوامی بە جەنگ لە دژی داعش دەدات.\nلە سوریادا ئەمریکا هەوڵدەدات لە رێگای هاوکاریی و کارکردن لەگەڵ هاوپەیمانە ناوخۆییەکاندا، شوێنێکی ئارام بۆ خۆی بدۆزێتەوە، لە هەمانکاتیشدا بتوانێت ئۆپۆزسیۆنێکی بەهێز دروستبکات، کە لەسەر ئەزری واقعی بتوانێت گۆڕانکاری بکات. بەڵام ئاڵۆزییەکانی رەوشی سوریا، هەوڵەکانی ئەمریکای رووبەروی کێشەی گەورە کردەوە، بەتایبەتی پاش ئەوەی هەریەک لە روسیا و ئێران بەشێوەیەکی راستەوخۆ بەشداریان لە کێشەی سوریا کرد و پشتگیری رژێمی ئەسەدیان کرد، هەرەها تەداخولکردنی تورکیا لە جەنگی سوریادا، کە ئامانجی سەرەکیشی رێگریکردنە لە رۆڵی کورد لە داهاتووی ئەم وڵاتەدا، هەموو ئەمانە بوونە رێگری گەورە بۆ ستراتیژی ئەمریکا لە سوریادا.\nگەرچی ئەوەی پەیوەندی بە میسرەوە هەیە، واشنتۆن پێی وایە پێویستە پەیوەندییەکانی لەگەڵدا بەهێز بکات، چونکە بە یەکێک لە هاوپەیمانەکانی دادەنێت لە ناوچەکەدا، بەتایبەتی ئەم هاوپەیمانییەتە، خلیجییەکانیش پشتگیری دەکەن، ئەمەش لە میانەی ستراتیژی پشتگیریکردن لە سیستمی دەوڵەت دێت، کە ئێستا ئەمریکا لە ناوچەکەدا پێڕەوی دەکات.\nلە لوبناندا ستراتیژی ئەمریکا بە جۆرێکی تر دەردەکەوێت، لەوێ هەوڵ دەدات سوود لە لاوازیی و شکستی ئابووریی لوبنان و ناڕەزاییی خەڵکی لە ئەدای حکومەت وەربگرێت، ئەمەش وا دەکات کە ئەمریکا لە بەرامبەر پشتگیری سیاسیی و دارایی دا، داوای چاکسازی ریشەیی بکات، لە پێش هەمووشیانەوە لێسەندنەوەی چەکی میلیشیاکان، ئامانجی سەرەکیش حزبوڵڵایە.\nلە لیبیادا ناڕوونییەک لە هەڵوێستی ئەمریکادا دەبینین، چونکە سیاسەتێکی روون و رەوانی لە کێشەی لیبیادا نییە، بەڵکە تەنها کاردانەوەی هەیە لەبەرامبەر رووداو پێشهاتەکان کە لەمەیدانەکەدا روو دەدەن، بەتایبەتی لە پاش نزیکبوونەوەی سەرۆکی سوپای لیبی موشیر حەفتەر لە روسیا و تەداخولکردنی تورکی کە پشتگیری حکومەتی ویفاق دەکات.\nلە یەمەنیش ئەمریکا پشتگیری هەموو هەوڵێک دەکات، کە هێزو توانای حوسیییەکان کەم بکاتەوە، چونکە ئەمریکا ئەم گروپە سەر بە ئێران دادەنێت و بە یەکێکیش لە ئامڕازەکانی دەستی ئێران دادەنێت لە رۆژهەڵاتی ناوەڕاستدا. لە هەمانکاتیشدا هەڵوێستی ئەمریکا لە جەنگی یەمەندا ئەوەیە، کە نەهێڵێت جەنگەکە گەورەتربێت، چونکە ئەمریکا پێی وایە ئەم جەنگە، جەنگی بەوەکالەتە لە نێوان ئێران و سعودیەدا، ترسیشی لەوەیە، کە ئەم جەنگە بۆ ناوچەکانی تری رۆژهەڵاتی ناوەڕاست پەل بکشێت و هەموو ناوچەکە بگرێتەوە.\nدەتوانین بڵێین: ئەمریکا ناتوانێت لە ناوچەی رۆژهەڵاتی ناوەڕاست بکشێتەوە، ئەوەش لەبەربوونی گرنگییەکی ستراتیژی گەورە و پێگە جوگرافییە بەهێزەکەیی و بوونی سامانێکی گازو نەوتی زۆر و بازاڕێکی گەشەسەندوی بەهێز، جگە لە بوونی کۆمەڵێک دەروازە و مەمەمەڕ و نۆکەندی ئاوی، کە بایەخی گەورەیان لەسەر نەخشەی بازرگانی جیهانیدا هەیە.\nهەرچەندە لێرەو لەوێ جارجار گوێمان لە هەندێک رستە و قسەی جۆاروجۆر دەبێت لەوانە: ( کشانەوەی پۆزەتیفانە بۆ خزمەتی ئابووریی) کە ئەمەش یەکێک بوو لە سیما دیارەکانی ستراتیژی ئەمریکا لە سەردەمی دۆناڵد ترەمپدا، بەڵام ئەم کشانەوەیەش بەشێوەیەکی گشتگیری نەبوو، بەڵکە زیاتر تەکتیکی بوو پەیوەست بوو بە رووداو گۆڕانکارییەکانی ناوچەکە، ئەمانەش هیچ نەبووبونە مەترسی راستەقینە بۆسەر بەرژوەندییەکانی ئەمریکا لە رۆژهەڵاتی ناوەڕاستدا.\nد. قەحتان حسێن تاهیر- زانکۆی بابل


پانۆراما : کۆماری ئیسلامی ئێران و دانوستاندنی ناوکی\nی مانگی پـێنج ١٨, ٢٠١٢\nله‌گه‌ڵ ته‌واوی هه‌وڵه‌کانی کۆمه‌ڵگای نێونه‌ته‌وه‌یی و هاوکاتی سه‌پاندنی سزای جۆراو جۆر له‌لایه‌ن ئه‌نجومه‌نی ئاسایشی نه‌ته‌وه یه‌کگرتووه‌کان و وڵاته یه‌کگرتووه‌کانی ئه‌مریکا و یه‌کێتی ئه‌وروپاوه بۆسه‌ر کۆماری ئیسلامی ئێران، به‌ڵام هێشتاش تاران به‌رده‌وامه له‌سه‌ر سیاسه‌ته‌کانی خۆی بۆ پیتاندنی یۆرانیۆم که ڕۆژئاوا به گومانه له‌وه‌ی ئێران به نهێنی هه‌وڵی دروستکردنی چه‌کی ناوکی بدات.\nهه‌رچه‌نده تاران به‌رده‌وام نکوڵی ده‌کات و پێداده‌گرێت له‌سه‌ر ئه‌وه‌ی به‌رنامه ناوکیه‌که‌ی ته‌نها بۆ مه‌به‌ستی سیڤیلیانه‌یه ، به‌ڵام هه‌تا ئێستاشی له‌گه‌ڵدا بێت نه‌یتوانیوه نیگه‌رانی نێونه‌ته‌وه‌یی له‌سه‌ر ئه‌م دۆسێیه هێور بکاته‌وه.\nکۆبوونه‌وه‌کان به‌رده‌وامن ، له پاش کۆبوونه‌وه‌که‌ی ئه‌سته‌نبوڵ که به‌شداربووانی کۆبوونه‌وه‌که ئاماژه‌یان به به‌ره‌وپێشچوون ده‌کرد ،. ئێران ژماره‌یه‌ک کۆبوونه‌وه‌ی تری له‌گه‌ڵ ده‌زگای نێونه‌ته‌وه‌یی وزه‌ی ئه‌تۆمیدا کردووه، به‌ر له‌و کۆبوونه‌وه‌یه‌ی بڕیاره ڕۆژی 23 ی ئه‌م مانگه له به‌غدا بکرێت.\nسه‌رچاوه‌کانی هه‌واڵ ئاماژه‌یان به‌وه‌کردووه سه‌ره‌تای سه‌رهه‌ڵدانی ڕژدی قه‌یرانی ناوکی ئێران ده‌گه‌ڕیته‌وه بۆ ساڵی 2002 ، واته ئه‌و کاته‌ی هه‌واڵی نهێنی له‌سه‌ر ئه‌و به‌رنامه ناوکیه مشت و مڕ له‌سه‌ره‌ی ئێران بڵاوبوونه‌وه.\nده‌سه‌ڵاتدارانی ئێران له زۆر کۆبوونه‌وه‌دا جه‌ختیان له وابه‌سته‌یی خۆیان کردۆته‌وه بۆ هه‌موو هاوکارییه‌کی ده‌زگای نێونه‌ته‌وه‌یی وزه‌ی ئه‌تۆمی، به‌ڵام کاتێک هاتۆته سه‌ر جێبه‌جێکردنی ئه‌و وابه‌سته‌ییانه، هه‌میشه کۆماری ئیسلامی ئێران ته‌گه‌ره و گرفتی نوێی بۆ پشکنه‌رانی یو ئێن دروستکردووه.\nچاودێر له‌و بڕوایه‌دان ئێران ته‌واوی کۆبوونه‌وه‌کان بۆ سوود وه‌رگرتن له کات به‌کار ده‌هێنێت و ئه‌وه‌شیان نه‌شاردۆته‌وه له‌و وتووێژانه‌دا ئێران سیاسه‌تی شاردنه‌وه و ڕه‌خساندنی ده‌رفه‌تی زۆر بچوک بۆ به‌ده‌ستهێنانی زانیاری ئێجگار که‌م و ناڕۆشنی له هه‌ڵوێست و ڕاگه‌یاندنی جۆرا و جۆری کاربه‌ده‌ستانی وڵاته‌که‌ی به‌کارهێناوه بۆ درێژه‌دان به کارکردن له‌و به‌رنامه ناوکیه مشت و مڕ له‌سه‌ره‌ی هه‌یه‌تی.\nکۆبوونه‌وه‌ی داهاتووی ئێران له‌گه‌ڵ هه‌ر پێنج ئه‌ندامه هه‌میشه‌ییه‌که‌ی ئه‌نجومه‌نی ئاسایش له به‌غدا ده‌بێت و یاریده‌ده‌ری وه‌زیری ده‌ره‌وه‌ی عێراقیش ده‌ڵێت کردنی ئه‌م کۆبوونه‌وه‌یه له به‌غدا سوودێکی زۆری ده‌بێت بۆ وڵاته‌که‌ی.\nله‌بید عه‌باوی ، یاریده‌ده‌ری وه‌زیری ده‌ره‌وه‌ی عێراق ده‌ڵێت گرنگی کردنی ئه‌م کۆبوونه‌وه‌یه له به‌غدا دانپێدانانی به‌شداربووانی کۆبونه‌وه‌که و وڵاتانی تری جیهانه به‌وه‌ی عێراق له شوێنی تایبه‌تی خۆیدایه‌تی له‌ناو کۆمه‌ڵگای نێونه‌ته‌وه‌ییدا و چونکه عێراقیش په‌یوه‌ندی تایبه‌تی له‌گه‌ڵ وڵاتاندا هه‌یه هه‌ر بۆیه‌شه شاری به‌غدا ده‌ستنیشانکراوه بۆ سازادانی ئه‌م کۆبوونه‌وه‌یه و ئه‌مه‌ش وایکردووه ئێستا به‌غدا ببێته جێی سه‌رنجی وڵاتانی جیهان له‌و ڕه‌هه‌نده‌وه که ئه‌م کۆبوونه‌وه هه‌ستیاره‌ی تیادا ده‌کرێت.\nبه‌ڕێز عه‌باوی نکوڵی له‌و ڕاپۆرته هه‌واڵیانه‌ش ده‌کات که ده‌ڵێن به‌غدا پڕۆژه‌یه‌کی ئاماده‌کردووه بۆ ئه‌م کۆبوونه‌وه‌یه و که‌مکردنه‌وه‌ی جیاوازیه‌کانی نێوان ئێران و ڕۆژئاوا.\nیاریده‌ده‌ری وه‌زیری ده‌ره‌وه‌ی عێراق ده‌ڵێت عێراق هیچ جۆره نوێنه‌رایه‌تیه‌کی له‌و کۆبوونه‌وه‌یه‌دا نابێت ته‌نها ئه‌وه‌نده‌یه که میوانداری کۆبوونه‌وه‌که ده‌کات و ئه‌وانه‌ی به‌شداری ده‌که‌ن له کۆبوونه‌وه‌که‌دا ته‌نها ئه‌و وڵاتانه‌ن که په‌یوه‌ندییان به دۆسێی ناوکی ئێرانه‌وه هه‌یه و ئه‌وه‌ی عێراق ده‌یکات وه‌ک ( له‌بید عه‌باوی) ده‌ڵێت دابینکردنی ته‌واوی پێداویستیه لۆژیکی و هونه‌ریه‌کانه بۆ کۆبوونه‌که‌وه که ده‌شێت وه‌ک پشتیوانی لێی بڕوانرێت له پێناو سه‌رکه‌وتنی کۆبوونه‌وه‌که‌دا.\nبه‌ڵام ڕۆژنامه‌وان شاهۆ کرماشانی له‌و بڕوایه‌دایه له په‌راوێزی کۆبوونه‌وه‌که‌دا دیدار و دیمانه‌ی تر ده‌کرێن و له‌وانه‌شه وه‌ک ده‌ڵێت هۆکارێک هه‌بێت که به‌ر له‌م کۆبوونه‌وه‌یه گوێبیستی ڕای جیاواز ده‌بین. ڕۆژنامه‌وان شاهۆ کرماشانی له‌وبڕوایه‌شدا نییه ئه‌م کۆبوونه‌وه‌یه سودێکی ئه‌وتۆی بۆ عێراق هه‌بێت.\nله‌گه‌ڵ نزیکبوونه‌وه له هه‌ر کۆبوونه‌وه‌یه‌کی ئێران له‌سه‌ر ئه‌و به‌رنامه ناوکیه‌ی ئێران ،وروژاندنی مه‌سه‌له‌کانی تایبه‌ت به یاریکردن به کات سه‌ر هه‌ڵده‌ده‌نه‌وه، وه‌ک نوسه‌ر و لێکۆڵه‌ره‌وه سۆران پاڵانی ده‌ڵێت بێگومان وایه چونکه هه‌ر له‌ڕاستیشدا وایه ئێران ئه‌و کۆبونه‌وانه بۆ کات به‌ده‌ستهێنانی زیاتر به‌کار ده‌هێنێت.\nسۆران پاڵانی ده‌شڵێت بژاره‌کانی به‌رده‌م ئێران زۆر که‌من و پێویسته ئێران مل بدات بۆ داواکانی کۆمه‌ڵگای نێونه‌ته‌وه‌یی ده‌نا هیچ یه‌کێک له به‌ره‌نجامه‌کان له به‌رژه‌وه‌ندی ئێران نابن.\nزۆرێک له چاودێران له‌وبڕوایه‌دان ئه‌گه‌ری سه‌پاندنی سزای قورستر و زیاتریش هه‌یه به‌سه‌ر ئێراندا ئه‌گه‌ر هاتوو کۆمه‌ڵگای نێونه‌ته‌وه‌یی نه‌گه‌یشته ئه‌نجامێکی گونجاو و یه‌کلاییکه‌ره‌وه له‌گه‌ڵ ئێراندا، به‌ڵام پرسیار له‌وه‌دایه ئایا ئه‌و سزایانه هێنده کاریگه‌ر ده‌بن ئێران ناچار بکات ده‌ستبه‌رداری به‌رنامه ناوکیه‌که‌ی بێت؟\nنوسه‌ر و ڕۆژنامه‌وان شێرکۆ جیهانی ده‌ڵێت هه‌رگیز ڕژیمی ئێران بیر له مه‌ینه‌تیه‌کانی گه‌لانی ئێران ناکاته‌وه به‌هۆی ئه‌و سزایانه‌وه له چ ڕه‌وشێکدا ده‌ژین.\nشێرکۆ جیهانی به به‌رنامه‌ی پانۆرامای گووت له‌وبڕوایه‌دایه دوو ڕێگه هه‌ن بۆ ناچارکردنی ئێران تا ده‌ستبه‌رداری به‌رنامه ناوکیه‌که‌ی بێت.\nگه‌لێک له چالاکوانان گازه‌نده‌ی ئه‌وه ده‌که‌ن ڕۆژئاوا هێنده‌ی ئه‌وه‌ی بایه‌خ به‌و به‌رنامه ناوکیه‌ی ئێران ده‌دات هێنده لاکردنه‌وه‌یه‌کی ڕژدی له ڕه‌وشی مافی مرۆڤ له ئێراندا نه‌کردۆته‌وه، که وه‌ک ده‌ڵێن ئه‌و پێشێلکاریانه‌ی ئێران له مافی مرۆڤدا ده‌یکات هیچی که‌متر نییه له‌و پێشێلکاریانه‌ی به‌رامبه‌ر یاسا نێونه‌ته‌وه‌ییه‌کان ده‌یکات.\nڕۆژنامه‌وان و چالاکوان ڕه‌زا مه‌نوچه‌هری له‌گه‌ڵ ئه‌و ڕایه‌دا کۆکه.\nبه‌ڕێز مه‌نوچه‌هری له‌و بڕوایه‌شدایه ئێران پێویستی به‌م جۆره کۆبوونه‌وانه هه‌یه تا هه‌ناسه‌یه‌ک به به‌ر ئابووریه داڕماوه‌که‌یدا بێنێته‌وه و هۆکاری تریش هه‌ن، به‌ڵام ده‌شڵێت ئێران شتیکی ئه‌وتۆی نییه بیداته کۆمه‌لگای نێونه‌ته‌وه‌یی.\nدانێل شاپێرۆ ، باڵیۆزی وڵاته یه‌کگرتووه‌کانی ئه‌مریکا بۆ ئیسرائیل له ڕاگه‌یاندنێکیدا ڕۆژی سێشه‌ممه به ئاماده‌بووانی کۆبوونه‌وه‌یه‌کی ڕێکخراوی ( ئیسرائیل بار ئه‌سۆشیه‌یشن) ی گووتوه ئه‌مریکا له ڕووی له‌شکرییه‌وه ئاماده‌یه بۆ هێرشکردنه سه‌ر ئێران تا نه‌بێته خاوه‌نی چه‌کی ناوکی ئه‌گه‌ر هاتوو هه‌وڵه دیپلۆماسیه‌کان شکستیان هێنا.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی به‌رنامه‌ی ئه‌م هه‌فته‌یه‌ی پانۆراما بن که ماوه‌که‌ی 12:24 خوله‌که.


📝 دەقی راگەیێندراوەکەی بەرهەم ساڵح، سەرۆککۆماری عێراق سەبارەت بە کوژرانی قاسم سلێمانی و ئەلموهەندیس Belgename\n📅 Demê tumarkirinê Jan 3 2020 7:57PM\nبەو پەڕی دڵگرانی و ماتەمینییەوە هەواڵی شەهیدبوونی [ Zêde... 👁] ✖ ✖ 0 2 ✔ 99% ✍ B.J. 3-1-2020 19:57:22\n👁 Ev babete 31,938 car hatiye dîtin\n📊 ناوەندی راگەیاندن و چاپەکەنی قەسەدە، ئاماری شەڕ و بەرخۆدانی ساڵی 2019 Amar u Rapirsîya\n📅 Demê tumarkirinê Jan 3 2020 11:35PM\n'بە ئامانجی پاراستنی ئازادی و شەرەف پێشەنگایەتی شۆ [ Zêde... 👁] ✖ ✖ 0 4 ✔ 99% ✍ J.O.E. 3-1-2020 23:35:22


Diplomatic Magazine | مەلەوانگەی کۆشکی فەرەح چاوەروانی رۆحانی دەکات\nئایا رۆحانی هەمان چارەنووسی رەفسنجانی بۆ نوسراوە ؟\nهه‌ڕه‌شه‌یه‌كی نوێ له سه‌رۆكی ئێران حه‌سه‌ن رۆحانیی به كوشتن، له لایه‌ن كه‌سێكی نزیك له رێبه‌ری باڵای شۆڕشی ئێرانیه‌وه عه‌لی خامنه‌ئیی، بۆته هۆی دووباره قسه‌كردن له باره‌ی هۆكاری مردنی سه‌رۆك كۆماری پێشووی ئێران و سه‌رۆكی پێشووی ئه‌نجومه‌نی دیاریكردنی به‌رژه‌وه‌ندییه‌كانی ئێران هاشمی ره‌فسنجانی.\nمه‌نصور ئه‌رزی، سروودبێژی دیاری ئێرانیی، هه‌ڕه‌شه‌ی ئه‌وه‌ی له رۆحانیی كردووه كه ئه‌ویش له مه‌له‌وانگه‌دا ده‌مرێت، هاوشێوه‌ی ره‌فسنجانی، و هه‌ردوو سه‌رۆكی ئێستا و پێشووی ئێرانی به ناپاك ناوزه‌ند كرد.\nئه‌م هه‌ڕه‌شانی ئه‌رزی له كۆبوونه‌وه‌یه‌كی میللیدا كراوه كه به‌بۆنه‌ی رۆژی عه‌ره‌فه‌وه له تاران سازكرابوو.\nگێڕانه‌وه‌ی فه‌رمیی ئێرانی باس له‌وه ده‌كات ره‌فسنجانی، كه له مانگی یه‌كی 2017دا كۆچی دوایی كرد به هۆی په‌ستان و سه‌كته‌ی دڵه‌وه بووه، پاشتر گوازراوه‌ته‌وه بۆ یه‌كێك له نه‌خۆشخانه‌كانی تارانی پایته‌خت، به‌ڵام لێره‌دا گێڕانه‌وه‌یه‌كی نافه‌رمی بڵاونه‌كراوه‌ش هه‌یه، كه پێی وایه ره‌فسنجانی له‌ناو مه‌له‌وانگه‌ی كۆشكی "فه‌ره‌ح" له تارانی پایته‌ختدا تیرۆر كراوه.\nرۆژنامه‌ی ئێرانی "جمهوری ئیسلامی" نزیك له رۆحانی له سه‌روتاری خۆیدا، كه له 27ی ئابدا بڵاوبۆته‌وه، ره‌خنه‌ی گرتووه له‌وانه‌ی كه به‌دیار و گه‌وره ناوی بردوون، وه‌ك ئاماژه‌یه‌ك بۆ ئه‌وه‌ی ئه‌و كه‌سه‌ی هه‌ڕه‌شه‌ی كوشتنی له سه‌رۆكی وڵات كردووه كه‌سێكی نزیكه له خامنه‌یی.\nكۆشكی فه‌ره‌ح پێش هه‌ڵایسانی شۆڕشی ئیسلامی ئێران، یه‌كێك بووه له خانوبه‌ره و ساختمانه‌كانی هاوسه‌ری شای ئێران فه‌ره‌ح په‌هله‌وی، پاشتر ده‌ستی به‌سه‌ردا گیرا بۆ به‌رژه‌وه‌ندیی به‌رپرسه گه‌وره‌كانی ئێران.\nچه‌ند پێگه‌یه‌كی ڕاگه‌یاندن ئه‌وه‌یان بڵاوكردۆته‌وه كه ئه‌رزی له وته‌كه‌یدا هه‌ڕه‌شه‌ی له رۆحانی كردووه و وتویه‌تی:"ئه‌و (ره‌فسنجانی) له مه‌له‌وانگه‌دا مرد، ئه‌میش (رۆحانی) له كۆتاییدا هه‌ر له مه‌له‌وانگه‌دا ده‌مرێت".\nله سه‌روتاری رۆژنامه‌كه‌دا هاتووه: "ئه‌و گه‌ورانه‌ی كه له پشت ئه‌رزیه‌وه ده‌وه‌ستن، پێویسته درك به‌و بارودۆخه هه‌ستیاره بكه‌ن، كه ئێستا وڵات پێیدا تێده‌په‌ڕێت، مه‌ترسیی له‌سه‌ر مانه‌وه‌ی نیزامی ئێران هه‌یه، بۆیه پێویسته له‌سه‌ریان كه رێگه نه‌ده‌ن توندڕه‌وان قسه بكه‌ن".\nڕۆحانی، سەرۆک کۆماری ئێستای ئێران\nیه‌كه‌م هه‌ڕه‌شه نییه\nپێش ئه‌م هه‌ڕه‌شه‌یه به ده رۆژ، پیاوانی ئاینی له حه‌وزه‌ی زانستی شاری قوم خۆپیشاندانێكیان ئه‌نجامدا دژی گه‌نده‌ڵیی ئابووریی له شاره‌كه‌یاندا، به‌ڵام خۆپیشاندانه‌كه روویه‌كی تری وه‌رگرت به‌هۆی به‌رزكردنه‌وه‌ی لافیته‌یه‌كی هه‌ڕه‌شه‌ئامێز له رۆحانی، كه له‌سه‌ری نوسرابوو:"ئه‌ی ئه‌و كه‌سه‌ی دروشمی دانوستانه‌كان به‌رز ده‌كه‌یته‌وه... مه‌له‌وانگه‌ی فه‌ره‌ح له چاوه‌ڕوانیتدایه"، وه‌ك ئاماژه‌یه‌ك بۆ ئه‌و ده‌نگۆیه‌ی كه ده‌ڵێت ره‌فسنجانی له مه‌له‌وانگه‌ی كۆشكی فه‌ره‌حدا تیرۆر كراوه.\nخۆپیشانده‌ران رێبازی حوكمڕانی حكومه‌تی حه‌سه‌ن رۆحانیان چواندووه به‌و رێبازه‌ی كه حكومه‌تی ره‌فسنجانی كاری له‌سه‌ر ده‌كرد.\nكرانه‌وه‌ی خێرای رۆحانی به‌رووی دانوستاندا له‌گه‌ڵ ویلایه‌ته یه‌كگرتووه‌كان و رۆژئاوادا، بووه هۆی ته‌وژمێكی توندی دژایه‌تی كردنی خۆی و سیاسه‌ته‌كانی، له‌لایه‌ن سوپای پاسه‌وانی شۆڕشی ئێران و پیاوانی ئاینی توندڕه‌و و سیاسییه خۆپارێزه‌كانه‌وه.\nعەلی ئەکبەر هاشمی ڕەفسەنجانی( ١٩٣٤_٢٠١٧)، ساڵی (١٩٨٩-١٩٩٧). و بۆماوەی دوو خول سەرۆککۆماری ئێران بووە\nمردنی ئاڵۆز و په‌نهانی ره‌فسنجانی\nله مانگی دووی 2017دا، فاتمه‌ی كچی ره‌فسنجانی، كه باوكی له ته‌مه‌نی 83 ساڵیدا كۆچی دوایی كرد، هۆكاره‌كانی مردنی باوكی به ئاڵۆز و نادیار وێنا كرد، ئه‌وه‌شی راگه‌یاند كه ئه‌و به‌ڵگانه‌ی هه‌ندێك له پزیشكه‌كان له باره‌ی هۆكاره‌كانی مردنیه‌وه پێشكه‌شیان كردووه "قایلكه‌ر نین و پێچه‌وانه‌ی ئه‌و ڕاستیانه‌ن، كه لای خۆمان هه‌یه".\nفاتمه پێی وایه، كه باوكی له دۆخێكی ته‌ندروستیی باشدا بووه پێش مردنی، و له‌لایه‌ن پزیشكێكی ئێرانی لێهاتووی دانیشتووی ویلایه‌ته یه‌كگرتووه‌كانه‌وه پشكنینی پزیشكیی بۆ كرابوو.\nبه‌پێی لێدوانی ئه‌و، نوسینگه‌ی ره‌فسنجانی له شوێنی كاره‌كه‌ی له ئه‌نجومه‌نی دیاركردنی به‌رژه‌وه‌ندییه‌كانی شۆڕش، روبه‌ڕووی گه‌ڕان و پشكنین بۆته‌وه و سه‌رجه‌م كه‌لوپه‌ل و كه‌ره‌سته گرنگه‌كانی نێو گه‌نجینه‌ی تایبه‌تی نوسینگه‌كه ده‌ستی به‌سه‌ردا گیراوه.\nله‌پاش هه‌ڕه‌شه نوێكانی كه له رۆحانی ده‌كرێت، فاتمه ره‌فسنجانی بابه‌تی مردنی باوكی بیری خه‌ڵك هێنایه‌وه، وتی: به وردبوونه‌وه له دروشمی لافیته‌كان ئاڵۆزیی و نادیاری مردنی باوكی روون ده‌بێته‌وه، كه تا ئێستاش بنه‌ماڵه‌كه‌ی وه‌ڵامی كۆتاییان له‌و باره‌یه‌وه ده‌ست نه‌كه‌وتووه، به پێی گوته‌ی ئه‌و.\nهه‌روه‌ها هه‌ندێك له پشتیوانانی بزوتنه‌وه‌ی سه‌وزی به‌رهه‌ڵستكار له ناو ئێراندا، باس له گریمانه‌ی تیرۆركردنی ره‌فسنجانی ده‌كه‌ن، ئه‌ویش به‌هۆی زیادبوونی جیاوازییه‌كانی نێوان ئه‌و و خامنه‌یی له‌مدواییانه‌دا و نزیككه‌وتنه‌وه‌ی له ریفۆرمخوازان.\nئه‌وه‌ی كه قسه‌كردن له‌باره‌ی تیرۆركردنی ره‌فسنجانییه‌وه به‌هێز ده‌كات، هه‌ندێك گه‌واهییه، له‌وانه گه‌واهیدانی رۆژنامه‌نووس روحوڵا زم، نزیك له رێبه‌رانی بزوتنه‌وه‌ی سه‌وز، كاتێك به به‌شی فارسی رادیۆی ده‌نگی ئه‌مه‌ریكای راگه‌یاندووه: ره‌فسنجانی له ژێر ئاودا له مه‌له‌وانگه‌ی فه‌ره‌ح خنكێندراوه، به‌ڵام به‌ڵگه‌ی بۆ بانگه‌شه‌كه‌ی نه‌هێناوه‌ته‌وه.\nهه‌روه‌ها مه‌هدی خه‌زعلی، كوڕی پێشه‌وای كۆچكردووی شیعه ئه‌بولقاسم خەزعلی، ئه‌وه‌ی راگه‌یاندووه كه گه‌واهی دانی مردنی ره‌فسنجانی به‌ناچاركردن و زۆری ده‌سه‌ڵاتی دادوه‌ریی كراوه، له پزیشكی دادوه‌ری ده‌رنه‌چووه وه‌ك حاڵه‌تی ئاسایی، ئه‌وه‌شی گوتووه: كه بنه‌ماڵه‌ی ره‌فسنجانی له ئێستادا له‌ژێر چاودێریی توندی ئه‌منیدان و رێگه‌یان پێنادرێت چاوپێكه‌وتن ئه‌نجام بده‌ن و ورده‌كاری مردنی باوكیان ئاشكرا بكه‌ن.\nعەلی خامنەیی، ڕابەری کۆماری ئیسلامی ئێران\nئه‌م هه‌ڕه‌شانه‌ی روو له رۆحانی ده‌كه‌ن، هاوكاته له‌گه‌ڵ خۆپیشاندانی به‌رده‌وام له چه‌ند ناوچه‌یه‌كی جیاوازی ئێراندا، كه بۆ چه‌ند هه‌فته‌یه‌كه به‌رده‌وامه، به‌هۆی به‌رده‌وامی به‌رزبوونه‌وه‌ی نرخه‌كان، و داته‌پینی نرخی دراوی ئێرانی.\nچاودێران پێیان وایه، كه ئه‌وه‌ی ئێستا له ئێراندا رووده‌دات ناكرێت جیابكرێته‌وه له‌و جه‌نگه ئابوورییه‌ی سه‌رۆكی ئه‌مه‌ریكا دۆناڵد تره‌مپ له‌م دوایه‌دا دژی تاران رایگه‌یاندووه.\nرۆژی 14ی مانگی پێنجی رابردوو، تره‌مپ هه‌ڕه‌شه‌ی چه‌ند قه‌یرانێكی گه‌وره‌ی له ئێران كرد ئه‌گه‌ر ده‌ست بكاته‌وه به به‌رنامه ئه‌تۆمییه‌كه‌ی، كه له ساڵی 2015 له رێكه‌وتننامه ئه‌تۆمییه‌كه‌دا ره‌زامه‌ند بووه له‌سه‌ر وه‌ستاندنی.\nله پاش ئه‌و لێدوانه به چه‌ند رۆژێكی كه‌م، ویلایه‌ته یه‌كگرتووه‌كان له رێكه‌وتننامه‌ی ئه‌تۆمی كشایه‌وه، كۆمه‌ڵێك سزای ئابووری گه‌وره‌ی نوێی دژی ئێران په‌سه‌ند كرد.\nخۆپیشاندانه‌كانی ئه‌م دواییه‌ی ئێران له بازاڕێكی فرۆشتنی مۆبایله‌وه له تارانی پایته‌خت له رۆژی 24ی ته‌موزی رابردوو ده‌ستی پێكرد، پێش ئه‌وه‌ی كه بگوازێته‌وه بۆ بازاڕی گه‌وره‌ی شار له رۆژی دووه‌مدا، پاشان بۆ شار و ناوچه‌كانی تر.


گەنجێکی کورد لە ڕێگای بەریتانیا گیانی لە دەستدا\nلەبەر ئەم هۆکارانە کێوی بخۆن!|ئایا دەزانیت ھەنگ چۆن ھەنگوین دروست دەکات؟|بەوێنە.. لەپاش 24 ساڵ دایک و باوکی دەدۆزێتەوە|ڤیدیۆکەی دامەزرێنەری فەیسبوک دوورە لە راستییەوە|ئەو شتانەی دەبێت لە تەمەنی ٢٤ ساڵیدا فێریان بیت|بەم جۆرە تەمەنی باتریی ئایفۆنەکەت بزانە|جیھان بەم شێوەیەی لێدێت ئەگەر سەھۆڵەکان بتوێنەوە|پیاوێک لەڕێگەی مووشەکێکەوە گەشتێکی جیاواز ئەنجام دەدات|وای فای گەیشتە سەر مانگ|مەحموود سەنگاوی لەبارەی شەپقەکەیەوە دەدوێت|\nلە ماڵپەرى رۆژنامەى تایمزى بەریتانى بڵاوکراوەتەوە گەنجێکى کورد لەڕێگاى کۆچ بۆ بەریتانیادا دوای برینداربوونی گیانى لەدەستداوە.\nڕۆژنامەکە ئەمڕۆ ٢٨ی کانوونی یەکەم بڵاویکردووەتەوە "پەناخوازە کوردەکە لە بارهەڵگرێکى ناو کەشتیەکدا خۆى حەشارداوە لە کەناراوى دونکێک ، بەڵام دواتر کەوتووەتە خوارەوە و بەسەختى بریندار بووە دواتر گیانى لەدەستداوە".\nئەم پەناخوازە کوردە دەبێتە ٣٤ـەمین پەناخواز کە لەماوەى بیست و چوار مانگى ڕابردوودا لەڕێگەى گەیشتن بە بەریتانیا گیانلەدەست بدات.\nلەدواى ئەوەى کامپى پەناخوازانى کالێى خاپوورکرا لەئێستادا زۆرێک لە پەناخوازە کوردەکان لەڕێگەى ناوچەى دونکێکەوە دەیانەوێت خۆیان بگەیەنن بە بەریتانیا و لەئێستادا سەدان پەناخواز لەو ناوچەیەدا جێگربوون، ئەمەش ئاماژەیەکە بۆئەوەى کە هێشتا پەناخوازان لە فەڕەنساوە دەپەڕنەوە بۆ بەریتانیا\n2016-12-28 |1496 جار خوێندراوەتەوە|\n2018-04-23بەوێنە.. لەپاش 24 ساڵ دایک و باوکی دەدۆزێتەوە\n2018-04-15ڤیدیۆکەی دامەزرێنەری فەیسبوک دوورە لە راستییەوە\n2018-04-14جیھان بەم شێوەیەی لێدێت ئەگەر سەھۆڵەکان بتوێنەوە\n2018-04-10پیاوێک لەڕێگەی مووشەکێکەوە گەشتێکی جیاواز ئەنجام دەدات\n2018-04-08مەحموود سەنگاوی لەبارەی شەپقەکەیەوە دەدوێت\n2018-04-08منداڵه‌كوردێكی په‌نابه‌ر له چواره‌مین ساڵڕۆژی له‌دایكبوونیدا له یۆنان خنكا\n2018-04-05کۆیت بەتامای یە؟؟؟؟\n2018-04-02بەڤیدیۆ.. ساتی تەقاندنەوەی مۆبایلێک بەڕووخساری خاوەنەکەیدا\n2018-03-29بەوێنە.. لە جانتایەکدا 53 دەستی بڕاوەی مرۆڤ دۆزرایەوە\n2018-03-29دەیویست 106 کەس "بەسەرخۆشی" بباتە ئاسمان\nلەبەر ئەم هۆکارانە کێوی بخۆن!\nئایا دەزانیت ھەنگ چۆن ھەنگوین دروست دەکات؟\nبەوێنە.. لەپاش 24 ساڵ دایک و باوکی دەدۆزێتەوە\nڤیدیۆکەی دامەزرێنەری فەیسبوک دوورە لە راستییەوە\nئەو شتانەی دەبێت لە تەمەنی ٢٤ ساڵیدا فێریان بیت\nبەم جۆرە تەمەنی باتریی ئایفۆنەکەت بزانە\nجیھان بەم شێوەیەی لێدێت ئەگەر سەھۆڵەکان بتوێنەوە\nپیاوێک لەڕێگەی مووشەکێکەوە گەشتێکی جیاواز ئەنجام دەدات\nوای فای گەیشتە سەر مانگ\nمنداڵه‌كوردێكی په‌نابه‌ر له چواره‌مین ساڵڕۆژی له‌دایكبوونیدا له یۆنان خنكا\nهەر بە رئکەوت وا بوو\nکۆیت بەتامای یە؟؟؟؟\nبەڤیدیۆ.. ساتی تەقاندنەوەی مۆبایلێک بەڕووخساری خاوەنەکەیدا\nئێستا ٧٣ میوان لەسەر هێڵن\nبەوێنە.. لە جانتایەکدا 53 دەستی بڕاوەی مرۆڤ دۆزرایەوە\nدەیویست 106 کەس "بەسەرخۆشی" بباتە ئاسمان\nبەوێنە: دایکێک لە دهۆک بەیەکجار شەش کچی دەدات بەشوو\nخێزانێك به‌شداری شه‌وی زاوایه‌تی كوڕه‌كه‌یان ده‌كه‌ن و ڤیدیۆكه‌شی بڵاو ده‌كه‌نه‌وه\nببینن دوێنێ شەو لە سلەیمانی چی رووی داوە لە هۆتێلێک\nنهێنی ئەم کارە لە شەوی هاوسەرگیری دا چی یە؟\nکچێکی کورد بۆ پارە شوی بە بازرگانیک کردووە\nمۆڵەتنامەی شۆفێری جیهانی داوا بکە|نوسینگەی ( سەرتەک تراڤڵ ) بۆ گەشتی ئاسمانی SARTAK TRAVEL Direct Flight to Kurdistan|


دەروازە سنورییەکان.. عیراق لەهەژموونی وڵاتان رزگار دەکات؟\nکردنەوەی دەروازەی عەرعەر بە رووی وڵاتانی عربی و سعودیە لە رووی ئابوریەوە پچڕاندنی ئەو ناوکە پەتکەیە (حبل السری) کە عیراقی بە تورکیا و ئێران بەستبۆوەو ھەنگاو نانە بەرەو وڵاتانی کەنداو، ئەمەش لاپەڕەیەکی تازەیە لە سیاسەتی عیراقی دوای پرۆسەی ئازادی.\nبۆچونم لەم بارەوە ئەوەیە کردنەوەی دەروازەی سنوری بە رووی وڵاتانی کەنداو بەتایبەتی سعودیە سەرەتایەکی نوێ لە ئاراستەی سیاسی لە عیراق دروست دەکات. ئەگەر دەوڵەتەکە لەناوخۆدا بەهێزبوو بەقازانجی ئابوری عیراق و خەڵک دەشکێتەوە. ئەگەریش هەر وەکو ئیستا بمێنێتەوە، ئینجا دەستێوەردانی سعودیەش لەپاڵ ئەمریکاو ئیران لەناوخۆی عیراق زیاتر دەکات.\n1 لەئەگەری بردنەوی موقتەدا سەدر مۆدێلی حوکمڕانی لە عیراق چۆن دەبێت


تابلۆى ئۆتۆمبێلەکان لە هەرێمی کوردستان و عێراق یەکدەخرێن\nکۆدی هەواڵ: 3680\nڕێکەوتی بڵاوکردنەوە: 08:03 - 2021/10/15\nبەشی عێراق و هەرێمی کوردستان- وتەبێژى هاتوچۆى هەرێم ڕایگەیاند، لەگەڵ حکوومەتى بەغدا گەیشتونەتە ڕێککەوتن لەسەر یەکخستنى تابلۆى ئۆتۆمبێل و دیزاین و شێوازى تابلۆکە.\nبەپێی هەواڵی کوردپرێس، بەڕێوەبەرى گشتى هاتوچۆى هەرێم، بە ناس کوردیى ڕاگەیاندووە، "دوو دانیشتنمان کردووە لەگەڵ حکوومەتى عێراقى لەسەر یەکخستنى تابلۆى ئۆتۆمبێلى سەرجەم شارەکانى عێراق و هەرێم بەڵام تائێستا نە کەوتوەتە بوارى جێبەجێ کردنەوە".\nئاماژەى بەوەش کرد، دیزاینى تابلۆکە لەهى هەرێم بچووکترە و لە تابلۆى ئۆتۆمبێلەکانى شارەکانى عراق گەورەترە.\nلیوا عەبدولقادر ئەوەشى خستەڕوو، زمانى نووسینى سەر تابلۆ نوێیەکە بە ئینگلیزى و عەرەبى دەبێت هەروەها ناوى شارەکان نانووسرێت بەڵکوو ناوى کورتکراوەى عێراق و هەرێمى لەسەر دەبێت.\nپێشتر تارق ئیسماعیل بەڕێوەبەرى گشتى هاتوچۆى گشتى عێراق بە رۆژنامەى فەرمى عێراقى راگەیاند، لەگەڵ هەرێمى کوردستان سەرقاڵى هەماهەنگین بۆ یەکخستنى تابلۆى ئۆتۆمبێل بە زمانى ئینگلیزى هاوشێوەى وڵاتانى تر.\nناوبراو روونیشیکردەوە، تابلۆ نوێیەکان بەهەمان قەبارەى پێشوو، هەمان رەنگ دەبن، سپى بۆ تایبەت و سوور بۆ تەکسى، شین بۆ حکومى، سەوز بۆ سوپا، سەربارى کۆدى دیاریکراو بۆ هەر پارێزگایەک لەجیاتى ناوەکەى.\nتارق ئیسماعیل باسى لەوەش کرد، لەگەڵ کۆمپانیایەکى جیهانى تایبەتمەند گرێبەست دەکەن بۆ دروست کردنى تابلۆکان لەبەغدا بەخێرایی و نەبوونى جیاوازى لە نرخى تابلۆکاندا.


ئه‌وه‌ی له هه‌ولێر ڕوویدا به ئێمه ده‌ڵێ نه‌پایته‌ختی هه‌رێم و نه‌هیچ كوێ ئارام نیه ، شتێك نیه ناوی ئارامی و ته‌ناهی بێت مادام هه‌ر ڕۆژ روداوێك ڕووبدات، ناكرێ هیچ ده‌زگایه‌كی ته‌ناهی ئه‌و رووداوانه بۆ ئامانج و مه‌به‌ستی دیكه به كار به‌رێت وه‌ك ئه‌وه‌ی ئه‌و روداوانه ببنه هۆیه‌ك بۆ لێدانی كه‌سانی تر، یان بكرێنه بابه‌تی ته‌م و مژاوی جێگومان و له‌وێوه بیر له شتی تر بكرێته‌وه، زۆر جار ده‌زگاكانی ته‌ناهی خۆیان قسه له‌سه‌ر ئه‌وه ده‌كه‌ن، ناكرێ له سه‌ر بنه‌مای ئه‌گه‌ر و گومان شت دروست بكرێت، له‌و بابه‌ته‌ی ڕوویدا ناو بردنی سه‌لیم شوشكه‌ی و هاولاَتیه‌كی دیكه به هه‌ر مه‌به‌ستێك كارێكی زۆر ناچیزو خراپه، هه‌ر نا شوشكه‌یی ئه‌ندامی پارله‌مان بووه‌و ئێستاش جاری دیكه بۆ عێراق هه‌ڵبژێردراوه‌ته‌وه، ناوهێنانه‌كه‌ی به پێی یاسا لێدانه له كه‌سایه‌تی ئه‌و بۆیه ئه‌مه ده‌رگا به‌سه‌ر شتی دیكه‌دا ده‌كاته‌وه.\nله دوای روداوه‌كه‌ی هه‌ولێر ده‌زگای دژه تیرۆری كوردستان راگه‌یاندنێكی بلاَو كرده‌وه به ناو نیشانی " بۆ هه‌موو كه‌ناڵه‌كانی راگه‌یاندن بێ جیاوازی " له‌و راگه‌یه‌نراوه‌دا هێرشی زۆر كراوه‌ته سه‌ر ده‌زگاكانی راگه‌یاندن، من چاوه‌ڕوان بووم سه‌ندیكای رۆژنامه‌نووسان و سه‌نته‌ری میترۆ و په‌رله‌مانتاران له‌و باره‌یه‌وه قسه‌یه بكه‌ن، نه‌یانكرد راگه‌یه‌نراوه‌كه ده‌ڵێت " كه‌ناڵه‌كانی راگه‌یاندن به هیچ جۆرێك مافی ئه‌وه‌یان نیه‌و نابێت نزیكی شوێنی روداو بكه‌ون و روماڵی رووداوه‌كان بكه‌ن " هه‌روه‌ها جۆری روماڵه‌كه به " خزمه‌تكردن به تیرۆریستان " ناوده‌بات، ده‌ڵێت " كه‌ناڵه‌كانی راگه‌یاندن زۆر ناپڕۆفیشنالاَنه كارده‌كه‌ن و ره‌چاوی باری ئه‌منی ناكه‌ن " هه‌موو سه‌باره‌ت روداوه‌كه‌ی هه‌ولێره‌و رۆژی دواتر راگه‌یه‌نراوه، به‌ڵام ده‌زگاكه ناڵێ ناپڕۆ فیشناڵیه‌كه چی بووه‌و هه‌ڵه‌كه له كوێدا بووه‌و ئیتیك له كوێدا به كار نه‌هاتووه، بۆ ده‌زگایه‌كی وا هه‌ستیار زۆر گرنگه به‌ڵگه‌بخرێته ڕوو بۆ ئه‌وه‌ی میدیاكاران بزانن ئه‌و راگه‌یه‌نراوه له چیه‌وه سه‌رچاوه‌ی گرتووه.\nله‌وه گه‌ڕێن ئه‌و هه‌رزه‌كارانه چیان پێبوو وه‌ك چه‌ك، چیان له پێدا بوو، بۆ ئه‌مه‌یان كرد، ئه‌مانه دابنه‌ن بۆ ده‌زگاكانی ته‌ناهی و ئه‌وانه‌ی له‌وبواره‌دا كارده‌كه‌ن، پرسیاری ئه‌وه بكه‌ن چۆن ده‌كرێت په‌روه‌رده‌یه‌كی توند ڕه‌وانه به‌ری پێنه‌گیرێت كه مناڵی كورد به‌ره‌و ئاقاره به‌رێت و بیكاته قوربانی، فكری توند ڕه‌وی له مێژووی كوردا نیه‌و ئه‌وه‌ی له دوای راپه‌ڕینیشه‌وه لێره‌و له‌وێ سه‌ری هه‌ڵداوه له دوو خاڵ به ده‌ر نیه، یان له ژێر كاریگه‌ری توندڕه‌وی ده‌ره‌كیدا بووه، یان كاردانه‌وه‌بووه به‌رانبه‌ر نادادی و سته‌م، هه‌ردوو خاڵه‌كه هی ئه‌وه‌ن قسه‌یان له‌سه‌ر بكرێت و رێگری له ته‌شه‌نه‌كردنیان بگیرێت، كورد ئه‌گه‌ر توندڕه‌وی تیابوایه له دیرۆكا ده‌بوو نمونه‌ی قانعی شاعیرو شێخ ره‌زاو دڵدارو بێكه‌س هه‌موو تیرۆر كرابان ئه‌وان ده‌ستیان بۆ زۆر بابه‌تی هه‌ستیار بردووه.\n1195 جار خوێندراوەتەوە


📅 06-10-1945 رێکەوت و رووداو (کڕۆنۆلۆژیا)\n👁 ئەم بابەتە 5,837 جار بینراوە\n- دەرچوونی یەکەمین ژمارەی گۆڤاری هاواری کورد لە مە [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:03\n📅 06-12-1945 رێکەوت و رووداو (کڕۆنۆلۆژیا)\n👁 ئەم بابەتە 14,919 جار بینراوە\n- دەرچوونی یەکەمین ژمارەی گۆڤاری کوردستان، دەنگی ک [ زۆرتر... 👁] ✖ ✖ ✖ 0 2 ✔ 78% ✍ هـ.ب. 30-8-2010 11:20:03\n📅 1945 رێکەوت و رووداو (کڕۆنۆلۆژیا)\n- راپەرینی بارزان لە ناوچەی بادینانی باشووری کوردس [ زۆرتر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:20:03\n📅 21-03-1946 رێکەوت و رووداو (کڕۆنۆلۆژیا)\n👁 ئەم بابەتە 6,274 جار بینراوە\n- کوردەکانی باشوور، بە بۆنەی جەژنی نەورۆزەوە ئاهەن [ زۆرتر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:20:04


08:29 - 05/12/2019 472 جار خوێندراوەتەوە\nدوای دوو مانگی تەواو لە دەستپێکردنی خۆپیشاندانە جەماوەرییەکانی شەقامی عێراقی لە بەغداو پارێزگاکانی باشوری عێراق و دوای ئەوەی نزیکەی ١٨ هەزار کەس بونە قوربانی لە کوژراوو بریندار، دواجار عادل عەبدولمەهدی سەرۆکوەزیرانی عێراق نامەی دەستلەکارکێشانەوەی پێشکەشی ئەنجومەنی نوێنەرانی عێراق کرد.\nهەرچەندە چاودێران ئەو هەڵوێستەی عەبدولمەهدی بە درەنگ دەزانن بەڵام پێ دەچێت دەستلەکارکێشانەوەکەی هیچ لە توڕەیی و جۆشوخرۆشی شەقامی عێراقی کەم نەکاتەوە، بەوپێیەی کێشەکانی عێراق دەرەنجامی کەڵەکەبوونی ١٦ ساڵ لە حوکمڕانی “شکستخواردووی” نوخبەیەکی سیاسیە لە دوای ٢٠٠٣وە، کە بارگاوی بووە بە پشکپشکێنەی تائیفی و مەزهەبی قوڵ تا ئاستی گەیشتنی بە سیستمی “کاکیستۆکراتی” واتە حوکمڕانی هەرە خراپەکان، هاوکات فەسادێکی ترسناکیش لە ماوەی رابردوودا شێوازی حوکمڕانی لە عێراقدا گۆڕی بوو تا ئاستی گەیشتن بە حوکمڕانی “کلیپتۆکراسی” یاخود “حوکمڕانی دزەکان”.\nرۆژی یەکشەممی رابردوو ئەنجومەنی نوێنەرانی عێراق لە کۆبوونەوەی نائاسایی خۆیدا نامەی دەستلەکارکێشانەوەکەی عادل عەبدولمەهدی پەسەند کرد. پرسیاری سەرەکی لێرەدا ئەوەیە قەیرانە کەڵەکەبووەکانی عێراق بەرەو کوێ دەچن دوای دەسلەکارکێشانەوەی سەرۆکوەزیران؟\nبە پێێ ماددەی ٧٦ی دەستوری عێراق دەبێت سەرۆکی ئەنجومەنی نوێنەران داوا لە سەرۆک کۆمار بکات کە لە کوتلەی زۆرینەی ناو پەرلەمان کاندیدێک دیاری بکرێت بۆ وەرگرتنی پۆستی سەرۆک وەزیران و دواتر ئەنجومەنی نوێنەران بە زۆرینەی دەنگ پەسەندی بکات.\nبەڵام ئەم رێوشوێنە دەستوریە پێناچێت هەروا بە ئاسانی تێپەڕێت، بە تایبەتی ئەگەر بزانرێت هێشتا دیاریکردنی کوتلەی زۆرینە لە ئەنجومەنی نوێنەراندا یەکێکە لە کێشە دەستوری و سیاسیەکانی عێراق، چاودێرانی سیاسیش پێیانوایە توڕەیی خۆپیشاندەران لە خودی ئەم سیستمە سیاسیەیە کە دەخوازێت بە هەمان رێگای پێشوودا کە عێراقی گەیاندە ئەمڕۆ دەرەنجامێکی جیاواز بەرجەستە بکاتەوە.\nخۆپیشاندەران وەک لە دروشم و داخوازیەکانیاندا دەردەکەوێت داوای نیشتمانێکی شکۆمەند دەکەن و دەیانەوێت ئەو سیستمە سیاسیەی پێشتر پەیڕەوکراوەو ئەمڕۆ شکستەکانی لە هەموو کایەیەکی ژیانی عێراقیەکاندا دەبینرێت، کۆتایی پێ بهێنرێت. خۆپیشاندەران نایانەوێت هەمان نوخبەی سیاسی جارێکی دیکە کاروباری وڵات بەڕێوە بەرن چونکە وەک ئەوان دەڵێن گۆڕینی دەموچاوەکان ئیدی سەر بە هەر گروپێکی سیاسی بێت برینی عێراقیەکان ساڕێژ ناکات.\nهەندێ لە چاودێرانیش ئاماژە بەوە دەکەن ئەگەر چارەسەرێکی ستراتیژی بۆ کێشەکانی عێراق نەدۆزرێتەوە دوور نییە جەنگێکی ترسناکی ئەهلی وێرانکەر ئەوەندەی تر جەستەی شەکەتی عێراق وێرانتر نەکات.\nرۆژی یەکشەممە پاپا فرەنسیس پاپای ڤاتیکان لە نوێژی تایبەتی گۆڕەپانی قەشە پوتروسدا لە ڤاتیکاندا لە بەردەم هەزاران نوژخوێنانی ئاینی مەسیحیدا رایگەیاند کە بە نیازە ساڵی داهاتوو سەردانی عێراق بکات. هاوکات داوای لە حکومەتی عێراقی کرد بەر بەو توندوتیژیە بگرێت کە بەرامبەر خۆپیشاندەران ئەنجام دەدرێت.\nلە پێشهاتێکی چاوەڕوان نەکراویشدا دادگای کوت سزای لە سێدارەدان و حەوت ساڵ زیندانی سەپاند بە سەر دوو پلەداری پۆلیسدا کە تۆمەتبارکرابوون بە کوشتنی خۆپیشاندەران.\nبەڵام خۆپیشاندەران دەڵێن سەرە گەورەکان هێشتا لە نێو بارەگای سیاسیەکاندا فەرمان دەردەکەن و دەیانەوێت بەهێز کۆتایی بە خۆپیشاندانەکان بهێنن.\nلە لایەکی دیکەوە ئەنتۆنیۆ گۆتێریش، سکرتێری گشتی رێکخراوی نەتەوەیەکگرتووەکان لە لێدوانێکی رۆژنامەوانیدا رایگەیاند ئەو توندوتیژیەی لە عێراقدا بەرامبەر خۆپیشاندەران ئەنجام دەدرێت، گەیشتووەتە ئاستێک جێگەی لێخۆش بوون نییە. هاوکات گینین هینیس بلاسخارت سەرۆکی یونامی لە عێراق ئەمڕۆ سێشەممە لە ئەنجومەنی ئاسایشی نێودەوڵەتی راپۆرتی تایبەت بە بارودۆخی عێراق پێشکەش دەکات و ئەگەر هەیە کە بارودۆخی عێراق رەهەندێکی نێودەوڵەتی وەربگرێت.